যে বয়সে প্লাস্টিকের ব্যাট নিয়ে খেলার কথা, সেই বয়সে অনূর্ধ্ব ১২ দলের হয়ে প্রতিনিধিত্ব করছে এই শিশু!\nস্পোর্টস আপডেট ডেস্ক- ক্রিকেটের সব রেকর্ড ছাড়িয়ে গেল বিস্ময় শিশুর বিস্ময় কীর্তি। যে বয়সে বাবার সঙ্গে হাতে প্লাস্টিকের ব্যাট নিয়ে খেলার কথা, সে নাকি তার স্কুলের ক্রিকেট দলকে অনূর্ধ্ব ১২ দলের হয়ে প্রতিনিধিত্ব করছে। ভাবুন তো কাণ্ড।\nএই ঘটনাটি সামনে আসার পরই সকলের চক্ষু তো চড়কগাছ। আর হবে নাই বা কেন? এই যদি হয় হাল তাহলে তো বিশ্ব ক্রিকেটের তাবড় খেলোয়াড়দের এই শিশু কার্যত তুড়ি মেরেই উড়িয়ে দেবে আগামী দিনে।\nনাম সায়ন জামাল। বয়স মাত্র ৪ বছর। বাড়ি দিল্লিতে। তার পরিবারের সদস্যদের অনুসারে সায়ন এই বয়সের আর পাঁচটা শিশুর থেকে আলাদা। আরো ছোটো থাকতেই টিভিতে কার্টুন সিরিজ দেখার বদলে তার কাছে প্রিয় ছিল ক্রিকেট।\nশুধু খেলা দেখাই নয়, বিশ্বের তাবড় ব্যাটসম্যানদের খেলা দেখে স্টান্সও নিত। এরপরই চলতি বছরের গোড়ার দিকে ক্রিকেট কোচ উত্তম ভট্টাচার্যের তত্ববধানে তারই ক্রিকেট অ্যাকাডেমিতে ভর্তি করা হয় সায়নকে। আর সেখানেই চলছে তার তালিম।\nতার ট্যালেন্ট দেখে স্কুলের পক্ষ থেকে সায়নকে অনূর্ধ্ব ১২ ক্রিকেট দলে তাকে প্রতিনিধিত্ব করতে পাঠানো হচ্ছে।


সাইবার জগতে পাল্লা দিয়ে বাড়ছে হয়রানি || The Daily Janakantha\nPrint তথ্যপ্রযুক্তি আইনের যথাযথ ব্যবহারের অভাবকুরুচিপূর্ণ মন্তব্যে নারীরাই বেশি হেনস্তার শিকার প্রতিরোধে সামাজিক সচেতনতা বৃদ্ধি প্রয়োজন\nএমদাদুল হক তুহিন ॥ ইন্টারনেটের ব্যবহার বৃদ্ধির সঙ্গে সঙ্গে পাল্লা দিয়ে বাড়ছে সামাজিক, মানসিক ও যৌন হয়রানি। সমাজের ওপর মহল থেকে নিম্ন পর্যায়ের প্রায় সবাই কোন না কোনভাবে এর শিকার। সামাজিক যোগাযোগ মাধ্যমে শুধু নারীরা নন, পুরুষরাও বাদ যাচ্ছেন না। হারাচ্ছেন সামাজিক প্রতিপত্তি ও আত্মসম্মান। অনেক ক্ষেত্রে তারা ভেঙে পড়ছেন মানসিকভাবেও। পুরুষের বিকৃত মানসিকতা চর্চার ফলে কোন কোন নারী আত্মহননের মতো ঘটনাও ঘটাচ্ছে। হয়রানির শিকার হয়ে কোন রূপ প্রতিকার না পাওয়ায় এরই মধ্যে অনেকেই ত্যাগ করছেন ভার্চুয়াল ওয়ার্ল্ড। আইন প্রয়োগের বিধান থাকলেও সমস্যা সমাধানে সামাজিক সচেতনতার দিকেই জোর দেয়া হচ্ছে, তবে এক্ষেত্রে প্রতিকার আসছে খুব কমই। হয়রানি প্রতিরোধে সাইবার জগতে পুলিশি তৎপরতা বৃদ্ধির দাবিও রয়েছে বহুদিন ধরে। সম্প্রতিক সময়ে ক্রিকেটার নাসির হোসেনের ছবিতে ভক্তদের বিরূপ মন্তব্যে সাইবার হয়রানির বিষয়টি আবারও নজরে আসে। ক্রিকেটার কিংবা সমাজের ওপর মহল নন, সদ্য ফেসবুকে নিজের অস্তিত্ব জানান দিতে আসা নীলিমাও হয়েছেন হয়রানির শিকার। তিনি বলেন, ‘ভার্চুয়াল ওয়ার্ল্ডে নতুন এসেছি। এখনও সব বুঝে ওঠেনি। তবে এরই মধ্যে ফেসবুকের ইনবক্সে নানা ধরনের আপত্তিকর মেসেজ এসেছে। কুরুচিপূর্ণ ও বিকৃত বক্তব্যে দেখে মনে হয়, নারী বলেই হয়ত এমন করতে পারে ওরা!’ এসব হয়রানি থেকে বাদ যায়নি ঢাকা বিশ্ববিদ্যালয়ের গার্হস্থ্য অর্থনীতির ছাত্রী শারমিন জাহান অর্পিও। তিনি জনকণ্ঠকে বলেন, ‘আমার ছবি ব্যবহার করে ফেস আইডি বানিয়ে নানাভাবে হয়রানি করা হয়েছে। বাশেরকেল্লা টাইপের বিভিন্ন পেজ থেকে সেই আইডি নিয়ে পোস্টও দেয়া হয়েছে। নানা ধরনের আপত্তিকর মন্তব্যে পূর্ণ ছিল সেসব পোস্ট। ভাল কোন ছবি আপলোড করা মাত্রই লিস্টে না থাকা ছেলেরাও এসে বাজে মন্তব্য করে। আর ইনবক্স, সে কথা আর কি বলব! অনেক সময় হয়রানির মাত্রাও ছাড়িয়ে যায়।’ একটি অসাধু শ্রেণী সুন্দরী তরুণীদের বিকৃত ছবি ছড়িয়েও তাদের নানাভাবে হেনস্থা করে বলে অভিযোগ রয়েছে। হয়রানির একই রকম অভিজ্ঞতা হয়েছে বাংলাদেশ দলের ক্রিকেটার নাসির হোসেনের। ভারতের বিরুদ্ধে ঐতিহাসিক ওয়ানডে সিরিজ জয়ের পর বিমানে চেপে রংপুরে যান তিনি। এ সময় সঙ্গে ছিল তার ছোট বোন। বোনের আবদারে সেলফি তুলে ফেসবুকের নিজস্ব ফ্যান পেজে তা পোস্ট করেন। আর তাতেই আসে নানা আপত্তিকর মন্তব্য। নাসির ও নাসিরের বোনকে জড়িয়ে বিশ্রি ভাষায় আক্রমণ করা হয়। বিব্রতকর পরিস্থিতিতে অনেকটা বাধ্য হয়ে বোনের ছবিটি সরিয়ে নেন নাসির। রাগে দুঃখে অভিমানে পরবর্তী পোস্টে তিনি লিখেন, ‘আপনাদের খারাপ মন্তব্য দেখে অনেক কষ্ট পেলাম। আমার ছোট বোনের আবদার মেটাতে তার সঙ্গে আমার ছবি পেজে পোস্ট করেছিলাম। তাই বলে আপনারা অনেকেই বাজে মন্তব্য করেছেন। যেটা নিয়ে অনেকেই ফান পোস্টও করছেন। পোস্টটা ডিলেট করে দিলাম এখন খুশি তো?’ তিনি আরও লেখেন, ‘আপনাদের মতো ফ্যান আমার দরকার নাই। আমাকে যারা পছন্দ করেন না তারা আমার ছবিতে লাইক দেবেন না। আমাকে ফলো করবেন না। ধন্যবাদ।’ একই রকম আশঙ্কায় বাংলাদেশ ক্রিকেট দলের অধিনায়ক মাশরাফি বিন মুর্তজা তার ফ্যান পেজে বাংলাদেশকে রেস্টিকটেড করেন। ফলে দেশীয় ইন্টারনেট ব্যবহারকারীরা ফেসবুকে মাশরাফির কোন কার্যক্রম দেখতে পাবেন না। যা নিয়ে সামাজিক যোগাযোগ মাধ্যমে সমালোচনার ঝড় বয়ে যাচ্ছে। দোষীদের শাস্তির দাবিতেও সোচ্চার অন লাইন জগত।শুধু ক্রিকেটাররা নন, ভার্চুয়াল ওয়ার্ল্ডের প্রতিটি বাসিন্দাকে পড়তে হচ্ছে নানা হেনস্থায়। তবে এক্ষেত্রে নারীরাই আক্রান্ত হয় বেশি। অশ্লীল ও অশ্রাব্য ভাষার গালাগালি ছাড়াও আপত্তিকর নানা বক্তব্যে সয়লাব হয়ে ওঠে তাদের ফেসবুকের ইনবক্স। প্রকাশ্য মন্তব্যে করা হয় আক্রমণ। এছাড়া রয়েছে নামে বেনামে আইডি খোলার প্রবণতা। নারীদের ছবি ব্যবহার করে ফেসবুকে নতুন আগন্তুকদের সঙ্গে করা হয় নানা ধরনের প্রতারণা। অর্থের লেনদেন ঘটার অভিযোগও রয়েছে। এছাড়া নিজের স্বামী কর্তৃকও ইন্টারনেটে আক্রান্ত হওয়ার অভিযোগও রয়েছে নারীর। বলা হয়ে থাকে, মানসিকভাবে বিকৃত স্বামী কিংবা প্রেমিক ইন্টারনেট বা মোবাইলে ছড়িয়ে দেন স্ত্রী বা প্রেমিকার ছবি। আর এসব কারণে আত্মহত্যার মতো ঘটনা ঘটছে বলেও জানা যায়। যৌন হয়রানি প্রসঙ্গে ছায়া বীথি বলেন, ‘ফেসবুকে অপরিচিত ছেলেরা মেসেজ দিতে থাকে। বারবার দেয়। উত্তর না দিলে গালাগালি শুরু করে। এছাড়া নানা ধরনের হয়রানি তো আছেই।’ আর অপর এক নারী নাম প্রকাশ না করার শর্তে বলেন, ‘জামায়াত শিবির বিরোধী লেখালেখি করার কারণে একটি শ্রেণীর রক্তশূলে পরিণত হয়। শুরু হয় নানাভাবে আক্রমণ, নারী হওয়ায় তার মাত্রাও যেন বেড়ে যায়! ওয়ালে এসে বিশ্রী ভাষায় মন্তব্য করত, দেখে দেখে তাদের ব্লক করতাম। কাজ না হওয়ায় ফোন নম্বর ছড়িয়ে দিতে শুরু করে। তাতেও থেমে না যাওয়ায় ব্যক্তিগত কিছু ছবি কয়েকটি পেজে ছড়িয়ে দেয়। এরা ফটোশপ করতেও ভুল করেনি, বারবার আমাদের বিশ্রীভাবে উপস্থাপন করার চেষ্টা করেছে। অথচ তাদের ঘরে রয়েছে মা-বোন! বাংলাদেশের অধিকাংশ ইন্টারনেট ব্যবহারকারী এর সঠিক ব্যবহার সম্পর্কে জানে না বলে মনে করেন একদল বিশেষজ্ঞ। রাষ্ট্রীয়ভাবে ব্যবহারকারীদের ওপর নজরদারি না থাকার ফলেও হয়রানি বাড়ছে বলে মনে করেন একদল। কোন কোন ক্ষেত্রে সচেতনতার অভাবও এর জন্য দায়ী। এছাড়া পুলিশ সম্পর্কে নেতিবাচক ধারণার কারণেও অপরাধ বৃদ্ধি পাচ্ছে, অভিযোগ দিয়ে লাভ নেই এমন মানসিকতায় সামাজিক যোগাযোগ মাধ্যমে হয়রানির অভিযোগ প্রদান করা হয় না। তথ্যপ্রযুক্তি আইনের যথাযথ প্রয়োগের অভাব এবং এই আইন সম্পর্কে না জানার কারণে ইন্টারনেটে নারী নির্যাতন বা হয়রানি ক্রমাগত বাড়ছে বলেও বিশেষজ্ঞরা মনে করেন। যৌন হয়রানি প্রতিরোধে সামাজিক সচেতনতা বৃদ্ধির পরামর্শ দেন সচেতন মহলের বিশিষ্ট ব্যক্তিরা, পাশাপাশি ইন্টারনেটের সঠিক ব্যবহার নিশ্চিত করা জরুরী বলে তাদের মতো। মনস্তাত্ত্বিক কারণে হীনম্মন্যতায় ভুগতে থাকা শ্রেণী হয়রানিতে জড়িয়ে পড়ে বলে মনে করেন অনেকেই। তবে খোঁজ নিয়ে দেখা গেছে, অধিকাংশ ক্ষেত্রে উগ্র ধর্মীয় গোষ্ঠী ও তাদের মতাদর্শ লালনকারীদের দ্বারা সাইবার হয়রানির ঘটনা ঘটছে। হয়রানির শিকার একাধিক ব্যক্তিও মনে করেন শুধুমাত্র আইনের প্রয়োগ দ্বারা এসব সমস্যা সমাধান সম্ভব নয়। আর সংশ্লিষ্টরা সাইবার জগতে পুলিশি তৎপরতা বৃদ্ধির দাবি করেন। মানবিক মূল্যবোধ ও সামাজিক সচেতনতা বৃদ্ধি পেলে হয়রানি অনেকাংশেই হ্রাস পাবে বলে মনে করেন অন লাইন বিষেজ্ঞরা। এ প্রসঙ্গে মানবাধিকার কর্মী এলিনা খান জনকণ্ঠকে বলেন, সাইবার হয়রানি বন্ধ করতে দরকার উভয়পক্ষের সচেতনতা। মেয়েরা বা ছেলেরা যদি সাবধানতা অবলম্বন করে তাহলে তা কমে আসতে পারে। আইন করে সব বন্ধ করা না গেলেও, সাইবার হয়রানি বন্ধে আইনের সঠিক প্রয়োগ হলে তা অনেকাংশেই রোধ করা সম্ভব হবে বলে মনে করি।


রাসূল (সঃ)-এর জীবনী\nমেষ পালক মুহাম্মদ (সা.)\nমেষ চারণের সহিত পয়গম্বর জীবনের এক আশ্চর্য সম্পর্ক দেখতে পাওয়া যায়। প্রত্যেক নবীকে দিয়েই মহান আল্লাহ এ কাজটি করায়েছেন। এর একটি গূঢ় কার্যকরণ রহস্য আছে। উম্মুক্ত বিশাল ময়দানে এক পাল মেষের জন্য একজন মাত্র চালক। মেষদের চরিত্র হলো বক্র স্বভাবের, সহজে কমান্ড মানতে চায়না। একটি পালে নানা বয়সের মেষ থাকে। তদুপরী এরা শারিরীক গঠনেও দুর্বল, স্বজোরে আঘাত করা যায়না। এমন পরিস্থিতি সত্ত্বেও কোন মেষ যাতে বিপথগামী না হয়, হারিয়ে না যায়, অপরের ফসল নষ্ট না করে, সর্বপরী উপযুক্ত আহারের মাধ্যমে হৃষ্টপুষ্ট করে সন্ধ্যা বেলা প্রভূর ঘরে নির্বিঘ্নে ফিরে আসে, ইহাই থাকে একজন মেষ পালকের লক্ষ্য উদ্দেশ্য। নবী-রাসূলগণ ও ঠিক একটা জাতীর পরিচালক। মেষ পরিচালনার ক্ষেত্রে যে সকল পরিস্হিতির মোকাবেলা করতে হয়, নবীদের ও ঠিক তেমনিভাবে আল্লাহর বান্দাদের পিছনে থেকে তার চেয়েও বেশী সমস্যার মোকাবেলা করে সু-পথে পরিচালনা করতে হয়। তাদেরকে ইহকাল ও পরকালের খোরাক যোগায়ে পরিপুষ্ট অবস্হায় আল্লাহর ঘরে তথা জান্নাতে পৌঁছে দেয়াই তাঁদের দায়িত্ব ও কর্তব্য। এ দায়িত্ব ও কর্তব্যকে বাস্তব রূপে উপলব্ধি করানোর জন্য নবীদের দিয়ে আল্লাহ পাক মেষ পরিচালনার কাজ করায়েছেন।\nতরূণবয়সে মুহাম্মদ (সা.)\nআর্তকে সেবাদান, পীড়িতকে সাহায্য, অত্যাচারীকে বাধা দেয়া, দেশের শান্তি শৃঙখলা রক্ষা করা এবং বিভিন্ন সমপ্রদায়ের মধ্যে মৈত্রী স্হাপন করা, ইহাইতো তরুণের ধর্ম। তরুণের এক হাতে থাকবে সেবা, প্রেম ও সংগঠনের উপাদান, অন্য হাতে থাকবে আত্মত্যাগের দৃষ্টান্ত। সত্য, সুন্দর ও মঙ্গলকে সে বরণ করবে, আর সংগ্রাম করবে অসত্যের বিরুদ্ধে। তরুণকে আসতে হবে ফুলের মত সুন্দর হয়ে, ফলের অন্তহীন সম্ভাবনা নিয়ে। বাইরে সে হবে উচ্ছল লীলা চঞ্চল, কিন্তু ভিতরে সে হবে একজন সংযমী সাধক। আর এ সকল গুণের পূর্নাঙ্গ সমারোহ দেখতে পাই ১৭ বছর বয়সে তরুণ মুহাম্মদ (সঃ)-এর জীবনে।\nওকাজের মেলায় সংগঠিত তুচ্ছ একটি ঘটনাকে কেন্দ্র করে শুরু হয়েছিল এক রক্তক্ষয়ী যুদ্ধ। অন্যায়ভাবে এ যুদ্ধ চাপিয়ে দেয়া হয়েছিল কোরেশদের ওপর। ইতিহাসে যা “হার্‌বে ফুজ্জার” তথা অন্যায় যুদ্ধ নামে খ্যাত। বাধ্য হয়েই রাসূল (সঃ) এ যুদ্ধে সহায়তা করার জন্য এগিয়ে এসেছিলেন। স্বক্রিয়ভাবে তিনি আক্রমন করেননী। যুদ্ধের অভিজ্ঞতা এটাই তাঁর জীবনে প্রথম। সে যুগে আরবদের মধ্যে যে নিষ্ঠুরতা ও বর্বরতা লুকিয়ে ছিল তা তিনি স্বচক্ষে অবলোকন করেন। বিনা কারণে মানুষের প্রতি মানুষ এতটা নিষ্ঠুর হতে পারে, এর আগে তাঁর জানা ছিলনা। তাইত তরুণ মুহাম্মদ (সঃ) কে ভাবিয়ে তুললো। যে করেই হোক এর অবসান করার একটা পথ বের করতেই হবে। যার ফলশ্রুতিতে তিনি আরবদের কতিপয় যুবকদের নিয়ে “হিল্‌ফুল্ ফুযূল” নামে একটি সেবা “সংঘ” গঠন করলেন। সমাজে শান্তি-শৃঙখলা প্রতিষ্ঠার লক্ষ্যে যে কর্মসূচী তাঁরা গ্রহণ করেছিলেন সে গুলোর মধ্যে অন্যতম ছিল-\n১. আমরা নিঃস্ব অসহায় ও দূর্গতদের সাহায্য করবো।\n২. আমরা দেশ থেকে অশান্তি দূর করে দেশে শান্তি শৃঙখলা প্রতিষ্ঠিত করবো।\n৩. পথিকের জান-মালের হেফাজত করবো।\n৪. বিভিন্ন গোত্রের মধ্যে সমপ্রীতি স্থাপনের চেষ্টা করবো।\n৫. কোনো জালেমকে মক্কায় আশ্রয় দেব না।\nতরুণের কি সুন্দর ও শ্বাশত আদর্শই না আমরা এখানে দেখতে পাই। আজকের তরুণরা যদি এ আদর্শ নিয়ে আমাদের দেশ গড়ার জন্যে আত্মনিয়োগ করেন। তাহলেই আমাদের দেশে শান্তি-শৃঙখলা প্রতিষ্ঠিত হওয়ার আশা করা যায়।\nসাম্য-মৈত্রীর মূর্ত প্রতীক মুহাম্মদ (সা.)\nতখন কা’বা ঘরটি নানা কারণে দিন দিন ক্ষতিগ্রস্ত হচ্ছিলো। তাই ঘরটি সংস্কারের জন্য আরবরা সম্মিলিত ভাবে উদ্যোগ গ্রহণ করে। কেউ যাতে বঞ্চিত না হয়, সেজন্যে আরবদের বিভিন্ন গোত্রের লোকেরা কা’বা -ঘরের বিভিন্ন অংশ ভাগ করে নিলো। কিন্তু কা’বা ঘরের দেয়ালে যখন ‘হাজরে আসওয়াদ’ (পবিত্র কালো পাথর) বসানোর সময় এলো, তখন বিভিন্ন গোত্রের মধ্যে তুমুল ঝগড়া বেঁধে গেলো। অবস্হা এতদূর পর্যন্ত গড়ালো যে, অনেকের তলোয়ার পর্যন্ত কোষমুক্ত হলো। চারদিন পর্যন্ত এ ঝগড়া চলতে থাকলো। পঞ্চম দিনে আবু উমাইয়া বিন মুগীরা প্রস্তাব করেন যে, আগামীকাল সকালে যে ব্যক্তি কা’বা – ঘরে সবার আগে হাজির হবে, এর মীমাংসার দায়িত্ব তাকেই দেয়া হবে। সে যা সিদ্ধান্ত দিবে, তা-ই পালন করা হবে। সবাই এ প্রস্তাব মেনে নিলো। পরদিন সকালে যার আগমন ঘটলো তিনি ছিলেন মুহাম্মদ (সঃ)। ফয়সালা অনুযায়ী তিনি ‘হাজরে আসওয়াদ’ স্হাপন করতে ইচ্ছুক প্রতিটি গোত্রের একজন করে প্রতিনিধি নিয়োগ করতে বললেন। অতঃপর একটি চাদর বিছিয়ে তিনি নিজ হাতে পাথরটিকে তার ওপর রাখলেন এবং বিভিন্ন গোত্রের প্রতিনিধিগণকে চাদরের প্রান্ত ধরে পাথরটিকে ওপরে তুলতে বললেন। চাদরটি তার নির্দিষ্ট স্থান বরাবর পৌঁছলে তিনি পাথরটিকে যথা স্হানে নিজ হাতে স্থাপন করলেন। এতে সবাই খুশী হলেন এবং আসন্ন যুদ্ধের মহা বিপর্যয় থেকে জাতীকে রক্ষা করলেন। এখানে সাম্য-মৈত্রীর যে দৃষ্টান্ত তিনি স্হাপন করলেন, কিয়ামতের আগ পর্যন্ত তা ইতিহাসের পাতায় স্বর্ণাক্ষরে লেখা থাকবে। আমাদের সমাজপতিদের এখান থেকে শিক্ষা নেয়ার অনেক কিছু রয়েছে, যদি আমরা সত্যিকারে সমাজে শান্তি প্রতিষ্ঠা করতে চাই, গড়তে চাই একটি আদর্শ সমাজ, যে সমাজে থাকবেনা জুলুম-নির্যাতন, বন্ধ হবে পরস্পর হিংসা বিদ্বেষ, মারামরি-হানাহানি, দূর হবে বর্ণ বৈষম্য। মনের ভিতর থাকবেনা কোন ভয়-ভীতি, আতঙ্ক, মানুষ হবে মানুষের জন্য। তাহলে কেবল রাসূল (সঃ)-এর আদর্শ পূর্ণাঙ্গ বাস্তবায়নের মাধ্যমেই সম্ভব।\nউন্নত সংস্কৃতির ধারক মুহাম্মদ (সা.)\nসংস্কার শব্দ থেকে সংস্কৃতির আবির্ভাব। মার্জিত পরিশীলিত মানসিকতাই সংস্কৃতি। শিক্ষা যেমন জাতীর মেরুদন্ড, তেমনি জাতীর উন্নত সংস্কৃতি তার চেয়ে কোন অংশে কম নয়। যে জাতীর সংস্কৃতি যত উন্নত সে জাতির মর্যাদা ততো বেশী। একটি জাতীকে ধ্বংস করতে হলে যেমন তার শিক্ষা ব্যবস্থায় আঘাত হানতে হয়, ঠিক তেমনিভাবে কোন জাতীর কৃষ্টি কালচার ধ্বংস করতে পারলে, সে জাতীকে দুর্বল করা সহজ হয়। আজ আমরা বিদেশী অপসংস্কৃতি আমদানী করে, আমাদের জাতীকে ধ্বংসের দিকে নিয়ে যাচ্ছি।\nঅথচ মুহাম্মদ (সঃ) যে যুগে জন্ম গ্রহণ করেছিলেন, সে যুগে মূর্তি পূজার সবচেয়ে বড় কেন্দ্রস্হল পরিণত হয়েছিল মক্কায়। খোদ কা’বা ঘরের ভিতর এবং তার চার পাশেই ছিল ৩৬০টি মূর্তি। আর রাসূল (সঃ)-এর বংশের লোকেরাই ছিলো এর রক্ষক। তা সত্ত্বেও তিনি কোন দিন মূর্তির সামনে মাথা নত করেননি, অংশ গ্রহণ ও করেননী কোন মুশরিকী অনুষ্ঠানে। এছাড়া তাঁর বংশে যে সব খারাপ রুসুম রেওয়াজে অভ্যস্থ ছিল তাতে কোন দিন সাহায্য সহযোগিতাও করেননি। অত্যন্ত প্রত্যয়ের সাথে বলতে চাই যে, ওহীর জ্ঞান যে জাতীর নিকট সম্পূর্ণ অপরিবর্তিত অবস্হায় সংরক্ষিত, একমাত্র তারাই সংস্কারের নির্ভেজাল উপাদানে সংস্কৃতির ভিত্তি রচনা করে জাতীর সম্মান বয়ে আনতে পারেন। আর যাদের কাছে সে জ্ঞান নেই তারাই চতুর্দিকে হাত বাড়ায় এবং জাতীকে টেনে নিয়ে যায় অন্ধকারের অতল গহ্‌বরে।\nমুহাম্মদ (সঃ) পরিচালিত সেবা সংঘ (হিল্‌ফুল্ ফুযুল) বেশ ভালভাবেই চলতে লাগলো। তিনি প্রাণ পণে চেষ্টা করতে লাগলেন, কোথায় কোন অনাথ বালক ক্ষুধার জ্বালায় ক্রন্দন করছে, কোথায় কোন দুস্হ পীড়িত রুগ্ন ব্যক্তি আর্তনাদ করছে, কোথায় কোন বিধবা নারী নিরাশ্রয় হয়েছে, তিনি তা সন্ধান করতেন। এতিম শিশুকে তিনি কোলে নিয়ে আদর করতেন। কোথাও বা রোগীর পাসে বসে তার পরিচর্যা করতেন। প্রতিবেশীকে সাহায্য করার জন্য তিনি সদা প্রস্তুত থাকতেন। এমনি ভাবে তিনি মানব সেবায় ব্যস্ত থাকতেন। এই সেবা, ত্যাগ, ও মানব প্রীতি কি কখনও বৃথা যেতে পারে? সত্যিকার চেষ্টা ও নিঃস্বার্থ সেবা মানুষ কত দিন অস্বীকার করে চলবে? তাইতো আরবগণ দিন দিন মুহাম্মদ (সঃ)-এর প্রতি আকৃষ্ট হতে লাগলেন। মুহাম্মদ (সঃ) যে ভন্ড নন, এ বিশ্বাস সকলের মনে বদ্ধমূল হয়ে গেল। অবশেষে আরবগণ এক বাক্যে তাঁকে “ আল্-আমীন” উপাধি দান করলেন। নীতি ধর্ম বিবর্জিত, ঈর্ষা-বিদ্বেষ কলুষিত, পরশ্রী কাতর দুর্ধর্ষ আরবদের নিকট এতখানি সম্মান পাওয়া তখনকার দিনে সহজ সাধ্য ছিলনা। অনুপম চরিত্র আর মাধুর্য, সততা আন্তরিকতা, আমানত দারী, কথায় কাজে অপূর্ব সমন্বয় ও অকৃত্রিম মানব প্রেম ছিলো বলেই তাঁর পক্ষে এমনটা সম্ভব হয়েছিল। এখান থেকে আমরা এ সত্যই উপলব্ধি করলাম যে, ভবিষ্যৎ জীবনের সার্থকতা নির্ভর করে, বাল্য জীবনের চরিত্র ও মাধুর্যের উপর। আমাদের সম্মানিত অভিভাবকদের এখান থেকে শিক্ষা গ্রহণ করার অনেক কিছু রয়েছে। (চলবে…..)\n2 thoughts on “রাসূল (সা.)-এর জীবনী (জন্ম থেকে নবুয়্যাতের আগ পর্যন্ত )”\nচলবে??? ইনশা আল্লাহ্ বলা লাগেনা নাকি আপনাদের??\nআসলে বিষয়টি এমন না যে, ইনশা আল্লাহ বলা লাগবে না। লেখক চলবে লিখার পর মুখে ইনশা আল্লাহ বলেন, শরীয়ার দৃষ্টিতে যথেষ্ট। বিষয়টি নিয়ে বিতর্ক করার কিছু নাই। ধন্যবাদ সতর্ক করার জন্য।


০৮ আগস্ট ২০২১, ১২:৫৪, আপডেট: ০৮ আগস্ট ২০২১, ১৫:১৪\n"বিশ্বে যা কিছু সৃষ্টি চির কল্যাণকর, অর্ধেক তার করিয়াছে নারী, অর্ধেক তার নর"\nবিদ্রোহী কবি কাজী নজরুলের কবিতার লাইন দুটির সার্থকতা প্রমাণেই হয়তোবা শেখ ফজিলাতুন্নেছা মুজিবের জন্ম হয়েছিলো। আজ এই মহীয়সী নারীর ৯১তম জন্মবার্ষিকী।\nগোপালগঞ্জ জেলার টুঙ্গিপাড়ার মাটিতে ১৯৩০ সালের ৮ই আগস্ট বেগম ফজিলাতুন্নেছা মুজিব জন্মগ্রহণ করেন। ছোটবেলায় তার ডাক নাম ছিলো রেনু। সম্পর্কে বঙ্গবন্ধুর চাচাতো বোন ছিলেন তিনি। খোকা থেকে বঙ্গবন্ধু হয়ে ওঠার পেছনে যে নারীর অবদান অনস্বীকার্য তিনি শেখ ফজিলাতুন্নেছা মুজিব। বঙ্গবন্ধু ও তার ঘরে দুই কন্যা ও ৩ ছেলের জন্ম হয়।\nচিরকাল তিনি বঙ্গবন্ধুর পাশে তার শক্তি হয়ে ছিলেন। বঙ্গবন্ধু তার দেশ ও দেশের মানুষের জন্য আন্দোলন সংগ্রাম, জেল-জুলুমের মধ্যেই জীবন কাটিয়েছেন তখন ফজিলাতুন্নেছা মুজিব সন্তানদের মানুষ করেছেন। ১৯৪৮, ১৯৫২, ১৯৬৬, ১৯৬৯, ১৯৭০ কিংবা ১৯৭১ প্রতিটি সময়ে জাতির পিতাকে তিনি অনুপ্রেরণা যুগিয়েছেন দেশের মানুষের জন্য কাজ করার।\nবঙ্গবন্ধু যখন জেলে ছিলেন তিনি তখন বঙ্গবন্ধুর কাছ থেকে নির্দেশনা নিয়ে সেটা সকলের কাছে পৌঁছে দিতেন। বঙ্গবন্ধুর অবর্তমানে দলের অনেক গুরুত্বপূর্ণ সিদ্ধান্ত নিতেও নেতাকর্মীরা তার কাছে ছুটে আসতো।তিনি তাদের সঠিক দিকনির্দেশনা দিতেন। এককথায় তিনি ছিলেন বঙ্গবন্ধুর বিশ্বস্ত সহচর।\n'৬৬ সনের ছয় দফার পক্ষে জনগণকে একাট্টা করতে বেগম ফজিলাতুন্নেছা মুজিব সরাসরি কাজ করেছিলেন। দলের যে কোন কর্মী সমস্যায় পড়লে তাদের আশ্রয় ছিলো বঙ্গবন্ধুর বাড়ি। বঙ্গবন্ধু জেলে থাকলেও বিপদে পড়ে কোন নেতাকর্মী বেগম মুজিবের কাছে আসলে তিনি তাদের আপ্যায়ন করতেন ও সমস্যা দূর করার ব্যবস্থা করতেন।\nতিনি একজন রাজনীতি সচেতন মানুষ ছিলেন। '৬৯ এর গণঅভ্যুত্থানের সময় বঙ্গবন্ধুর প্যারোলে মুক্তির বিষয় তিনি সরাসরি নাকচ করে দেন। তিনি বুঝতে পেরেছিলেন বঙ্গবন্ধুকে প্যারোলে মুক্তি দিয়ে দেশের মানুষের আন্দোলনকে দুর্বল প্রমাণ করতে চায় পাকিস্তান ও এদেশের ষড়যন্ত্রকারীরা। তিনি নিজের অলংকার বিক্রি করেও বিভিন্ন সময়ে দলের প্রয়োজন মিটিয়েছেন।\nআমাদের কাছে অমূল্য বঙ্গবন্ধুর নিজ হাতে লেখা "অসমাপ্ত আত্মজীবনী"- এখানেও শেখ ফজিলাতুন্নেছা মুজিবের অবদান আছে। তিনিই জাতির পিতাকে উদ্বুদ্ধ করেছিলেন তার জীবনের ঘটনাগুলো লিখে রাখার জন্য এবং জেলে তিনিই বঙ্গবন্ধুকে খাতা কলম দিয়ে আসেন।\n১৯৭৫ সালের ১৫ আগস্ট জাতির পিতা ও তার পরিবারকে নির্মমভাবে হত্যা করে মুক্তিযুদ্ধের চেতনা বিরোধী কিছু বিপথগামী সেনা সদস্য। এখানে জড়িত ছিলো জাতীয় ও আন্তর্জাতিক ষড়যন্ত্র। এই নির্মম হত্যাকাণ্ডের পূর্বেই ভারতের গোয়েন্দা সংস্থা থেকে জাতির পিতা বঙ্গবন্ধু শেখ মুজিবুর রহমান ও শেখ ফজিলাতুন্নেছা মুজিবকে সতর্ক করা হয়েছিলো। তাদের স্থান পরিবর্তন করতেও অনুরোধ করা হয়েছিলো। কিন্তু তারা কেউ-ই বিশ্বাস করেনি যাদের জন্য এতো ত্যাগ স্বীকার করেছেন তারা তাদের হত্যা করতে পারে। নিয়তি কত নিষ্ঠুর-নির্মম! ঘাতকের গুলির আঘাতে ১৯৭৫ সালের ১৫ আগস্ট তিনিও নিহত হন।\nবাংলাদেশের স্বাধীনতা ও দেশের জন্য অবদানের স্বীকৃতি হিসাবে শেখ ফজিলাতুন্নেছা মুজিবকে "বঙ্গমাতা" উপাধি প্রদান করা হয়। তিনি বঙ্গবন্ধুর জন্য ছিলেন এক অনুপ্রেরণা ঠিক তেমনি বাংলাদেশের স্বাধীনতা সংগ্রামের ইতিহাসে ছিলেন গুরুত্বপূর্ণ চরিত্র। আজকে আমাদের বিশেষ করে নারীদের তাকে নিয়ে আরো অনেক জানতে হবে। কিভাবে বঙ্গবন্ধুর অবর্তমানে (জেলে থাকার সময়) পরিবার সংসার সামলে তিনি দলের খোঁজ খবর রেখেছেন, কর্মীদের বিপদে পাশে দাঁড়িয়েছেন।এখান থেকে আমাদের শিক্ষা নিতে হবে। আমাদের সকলের কাছেই এক অনুপ্রেরণার নাম বঙ্গমাতা শেখ ফজিলাতুন্নেছা মুজিব। মহীয়সী এই নারীর জন্মবার্ষিকীতে তার প্রতি রইলো গভীর শ্রদ্ধাঞ্জলি।\nলেখক: এ্যাড. কোহেলী কুদ্দুস মুক্তি\nসভাপতি, কল্লোল ফাউন্ডেশন।


Dilip Ghoshs reaction on pamela goswami appointed as incharge for yuva morcha cultural cell , মাদককাণ্ডে নাম জড়ানো পামেলাকে বড় দায়িত্ব বিজেপি-র! দিলীপ ঘোষ যা বললেন... – News18 Bangla\nDilip Ghosh: মাদককাণ্ডে নাম জড়ানো পামেলাকে বড় দায়িত্ব বিজেপি-র! দিলীপ ঘোষ যা বললেন...\nDilip Ghosh: পাঁচ রাজ্যের বিধানসভা ভোটের ফলপ্রকাশের দিনও তার অন্যথা হল না। এদিনও নানা বিষয়ে নিজের বক্তব্য জানিয়েছেন দিলীপ ঘোষ।\nLast Updated : March 10, 2022, 08:42 IST\n#কলকাতা: তিনি এখন রাজ্য সভাপতি নন, বিজেপি-র সর্বভারতীয় সহ সভাপতি। তবু দিলীপ ঘোষের (Dilip Ghosh) মন্তব্যে এখনও আলোড়িত হয় রাজ্য রাজনীতি। শরীর সচেতন দিলীপ ঘোষ প্রতিদিনই ভোরে নিউ টাউনের ইকো পার্কে আসেন। আর শরীরচর্চার পাশাপাশি সংবাদমাধ্যমেও মুখ খোলেন তিনি। পাঁচ রাজ্যের বিধানসভা ভোটের ফলপ্রকাশের দিনও তার অন্যথা হল না। এদিনও নানা বিষয়ে নিজের বক্তব্য জানিয়েছেন দিলীপ ঘোষ।\nপাঁচ রাজ্যের বিধানসভার ফলাফল নিয়ে জয়ের ব্যাপারে আশাবাদী দিলীপ ঘোষ। তাঁর কথায়, ''বিজেপির সরকার সব জায়গায় হবে। তবে পঞ্জাবে তো আমরা সরাসরি নেতৃত্ব দিইনি, অন্যান্য দলের সঙ্গে থাকতাম। এবারে আমরা নেতৃত্ব দিয়েছি, পঞ্জাবে ভালো ফল হবে।''\nগোয়ায় কি তৃণমূল ফ্যাক্টর হবে। এ প্রসঙ্গে দিলীপ ঘোষ বলেন, ''তৃণমূল কোনো ফ্যাক্টর হবে না। গতবার গোয়ায় ত্রিশঙ্কু ছিল। আমাদের ১১ টা আসন ছিল, তাতেই আমরা সরকার চালিয়েছিলাম। এবারে আসন বাড়বে। সরকার আমাদের হবে।''\nআরও পড়ুন: হঠাৎ করেই সব কংগ্রেস প্রার্থীর রিসর্টে 'আত্মগোপন'! ফলপ্রকাশের আগেই গোয়ায় হলটা কী?\nঅপরদিকে, মাদক কাণ্ডে নাম জড়ানো পামেলা গোস্বামীকে বিজেপির যুব মোর্চার সাংস্কৃতিক সেলের ইনচার্জ পদে বসানো হয়েছে। এ প্রসঙ্গে দিলীপ ঘোষের প্রতিক্রিয়া, ''ঠিক আছে। নতুন নতুন লোক আনা হচ্ছে। এক্সপেরিমেন্ট করা হচ্ছে। যারা সাংস্কৃতিক জগতের মানুষ, তাদের সাংস্কৃতিক দায়িত্ব দেওয়া উচিত।''\nআরও পড়ুন: ৮৫ লক্ষ লিটার! ১০৬১.৮৭ কোটি টাকা! নির্বাচন হওয়া ৫ রাজ্যে মদ-মাদকের 'রেকর্ড'\nবিধানসভায় বিজেপির লাড্ডু বিতরণ প্রসঙ্গেও দিলীপ ঘোষ বলেন, ''পার্টি যখন ছোট ছিল আমি তখন লজেন্স বিতরণ করতাম। এখন পার্টি বড় হয়েছে, এখন লাড্ডু খাওয়ানো উচিত আনন্দের দিনে। তবে অন্যরা খাবেন কিনা জানি না, আমাদের লোকেরা তো খাবে।''\nFirst published: March 10, 2022, 08:42 IST\nTags: Bengal BJP, Dilip Ghosh


গ্রামে পুরুষ নেই, তবুও গর্ভবতী হয় নারীরা! - West Bengal News 24\nHome/বিচিত্রতা/গ্রামে পুরুষ নেই, তবুও গর্ভবতী হয় নারীরা!\nআরও পড়ুন : বুকের দুধ বিক্রি করে লাখ টাকা আয় করেন তিনি\nর্তমানে এই গ্রামে প্রায় ২৫০ জন নারী বসবাস করেন। তারা নিজের সঙ্গীকে বেছে নেন। এই গ্রামের নারীরা গ্রাম থেকে বেরিয়ে নিজের পছন্দের পুরুষটিকে খুঁজে নেন এবং ওই ব্যক্তির সন্তান জন্ম দেন। এখানে কোনোরকম কোনও সম্পর্ক, বিবাহ, সম্পর্কের আড়ষ্টতা নেই।\n‘পরিত্যক্ত’ চশমার দাম আড়াই কোটি টাকা\nকানের মধ্যে গুটিগুটি পায়ে কে চলাফেরা করছে, পরীক্ষা করতেই হতবাক সকলে!\nতিন বছর ধরে একই মেসেজ প্রাক্তন প্রেমিকাকে


🔘 আ'রাফ - কিউসিকপিডিয়া\nআলিফ, লাম, মীম, ছোয়াদ। [ সুরা আরাফ ৭:১ ]\nএটি একটি গ্রন্থ, যা আপনার প্রতি অবতীর্ণ হয়েছে, যাতে করে আপনি এর মাধ্যমে ভীতি-প্রদর্ শন করেন। অতএব, এটি পৌছে দিতে আপনার মনে কোনরূপ সংকীর্ণতা থাকা উচিত নয়। আর এটিই বিশ্বাসীদের জন্যে উপদেশ। [ সুরা আরাফ ৭:২ ]\nতোমরা অনুসরণ কর, যা তোমাদের প্রতি পালকের পক্ষ থেকে অবতীর্ণ হয়েছে এবং আল্লাহকে বাদ দিয়ে অন্য সাথীদের অনুসরণ করো না। [ সুরা আরাফ ৭:৩ ]\nআর তোমরা অল্পই উপদেশ গ্রহণ কর। অনেক জনপদকে আমি ধ্বংস করে দিয়েছি। তাদের কাছে আমার আযাব রাত্রি বেলায় পৌছেছে অথবা দ্বিপ্রহরে বিশ্রামরত অবস্থায়। [ সুরা আরাফ ৭:৪ ]\nঅনন্তর যখন তাদের কাছে আমার আযাব উপস্থিত হয়, তখন তাদের কথা এই ছিল যে, তারা বললঃ নিশ্চয় আমরা অত্যাচারী ছিলাম। [ সুরা আরাফ ৭:৫ ]\nঅতএব, আমি অবশ্যই তাদেরকে জিজ্ঞেস করব যাদের কাছে রসূল প্রেরিত হয়েছিল এবং আমি অবশ্যই তাদেরকে জিজ্ঞেস করব রসূলগণকে। [ সুরা আরাফ ৭:৬ ]\nঅতঃপর আমি স্বজ্ঞানে তাদের কাছে অবস্থা বর্ণনা করব। বস্তুতঃ আমি অনুপস্থিত তো ছিলাম না। [ সুরা আরাফ ৭:৭ ]\nআর সেদিন যথার্থই ওজন হবে। অতঃপর যাদের পাল্লা ভারী হবে, তারাই সফলকাম হবে। [ সুরা আরাফ ৭:৮ ]\nএবং যাদের পাল্লা হাল্কা হবে, তারাই এমন হবে, যারা নিজেদের ক্ষতি করেছে। কেননা, তারা আমার আয়াত সমূহ অস্বীকার করতো। [ সুরা আরাফ ৭:৯ ]\nআমি তোমাদেরকে পৃথিবীতে ঠাই দিয়েছি এবং তোমাদের জীবিকা নির্দিষ্ট করে দিয়েছি। তোমরা অল্পই কৃতজ্ঞতা স্বীকার কর। [ সুরা আরাফ ৭:১০ ]\nআর আমি তোমাদেরকে সৃষ্টি করেছি, এরপর আকার-অবয়ব, তৈরী করেছি। অতঃপর আমি ফেরেশতাদেরকে বলছি-আদমকে সেজদা কর তখন সবাই সেজদা করেছে, কিন্তু ইবলীস সে সেজদাকারীদের অন্তর্ভূক্ত ছিল না। [ সুরা আরাফ ৭:১১ ]\nআল্লাহ বললেনঃ আমি যখন নির্দেশ দিয়েছি, তখন তোকে কিসে সেজদা করতে বারণ করল? সে বললঃ আমি তার চাইতে শ্রেষ্ট। আপনি আমাকে আগুন দ্বারা সৃষ্টি করেছেন এবং তাকে সৃষ্টি করেছেন মাটির দ্বারা। [ সুরা আরাফ ৭:১২ ]\nবললেন তুই এখান থেকে যা। এখানে অহংকার করার কোন অধিকার তোর নাই। অতএব তুই বের হয়ে যা। তুই হীনতমদের অন্তর্ভুক্ত। [ সুরা আরাফ ৭:১৩ ]\nসে বললঃ আমাকে কেয়ামত দিবস পর্যন্ত অবকাশ দিন। [ সুরা আরাফ ৭:১৪ ]\nআল্লাহ বললেনঃ তোকে সময় দেয়া হল। [ সুরা আরাফ ৭:১৫ ]\nসে বললঃ আপনি আমাকে যেমন উদভ্রান্ত করেছেন, আমিও অবশ্য তাদের জন্যে আপনার সরল পথে বসে থাকবো। [ সুরা আরাফ ৭:১৬ ]\nএরপর তাদের কাছে আসব তাদের সামনের দিক থেকে, পেছন দিক থেকে, ডান দিক থেকে এবং বাম দিক থেকে। আপনি তাদের অধিকাংশকে কৃতজ্ঞ পাবেন না। [ সুরা আরাফ ৭:১৭ ]\nআল্লাহ বললেনঃ বের হয়ে যা এখান থেকে লাঞ্ছিত ও অপমানিত হয়ে। তাদের যে কেউ তোর পথেচলবে, নিশ্চয় আমি তোদের সবার দ্বারা জাহান্নাম পূর্ণ করে দিব। [ সুরা আরাফ ৭:১৮ ]\nহে আদম তুমি এবং তোমার স্ত্রী জান্নাতে বসবাস কর। অতঃপর সেখান থেকে যা ইচ্ছা খাও তবে এ বৃক্ষের কাছে যেয়োনা তাহলে তোমরা গোনাহগার হয়ে যাবে। [ সুরা আরাফ ৭:১৯ ]\nঅতঃপর শয়তান উভয়কে প্ররোচিত করল, যাতে তাদের অঙ্গ, যা তাদের কাছে গোপন ছিল, তাদের সামনে প্রকাশ করে দেয়। সে বললঃ তোমাদের পালনকর্তা তোমাদেরকে এ বৃক্ষ থেকে নিষেধ করেননি; তবে তা এ কারণে যে, তোমরা না আবার ফেরেশতা হয়ে যাও-কিংবা হয়ে যাও চিরকাল বসবাসকারী। [ সুরা আরাফ ৭:২০ ]\nসে তাদের কাছে কসম খেয়ে বললঃ আমি অবশ্যই তোমাদের হিতাকাঙ্খী। [ সুরা আরাফ ৭:২১ ]\nঅতঃপর প্রতারণাপূর্বক তাদেরকে সম্মত করে ফেলল। অনন্তর যখন তারা বৃক্ষ আস্বাদন করল, তখন তাদের লজ্জাস্থান তাদের সামনে খুলে গেল এবং তারা নিজের উপর বেহেশতের পাতা জড়াতে লাগল। তাদের প্রতিপালক তাদেরকে ডেকে বললেনঃ আমি কি তোমাদেরকে এ বৃক্ষ থেকে নিষেধ করিনি এবং বলিনি যে, শয়তান তোমাদের প্রকাশ্য শত্রু। [ সুরা আরাফ ৭:২২ ]\nতারা উভয়ে বললঃ হে আমাদের পালনকর্তা আমরা নিজেদের প্রতি জুলম করেছি। যদি আপনি আমাদেরকে ক্ষমা না করেন এবং আমাদের প্রতি অনুগ্রহ না করেন, তবে আমরা অবশ্যই অবশ্যই ধ্বংস হয়ে যাব। [ সুরা আরাফ ৭:২৩ ]\nআল্লাহ বললেনঃ তোমরা নেমে যাও। তোমরা এক অপরের শত্রু। তোমাদের জন্যে পৃথিবীতে বাসস্থান আছে এবং একটি নির্দিষ্ট মেয়াদ পর্যন্ত ফল ভোগ আছে। [ সুরা আরাফ ৭:২৪ ]\nবললেনঃ তোমরা সেখানেই জীবিত থাকবে, সেখানেই মৃত্যুবরন করবে এবং সেখান থেকেই পুনরুঙ্খিত হবে। [ সুরা আরাফ ৭:২৫ ]\nহে বনী-আদম আমি তোমাদের জন্যে পোশাক অবর্তীণ করেছি, যা তোমাদের লজ্জাস্থান আবৃত করে এবং অবর্তীণ করেছি সাজ সজ্জার বস্ত্র এবং পরহেযগারীর পোশাক, এটি সর্বোত্তম। এটি আল্লাহর কুদরতেরঅন্যতম নিদর্শন, যাতে তারা চিন্তা-ভাবন া করে। [ সুরা আরাফ ৭:২৬ ]\nহে বনী-আদম শয়তান যেন তোমাদেরকে বিভ্রান্ত না করে; যেমন সে তোমাদের পিতামাতাকে জান্নাত থেকে বের করে দিয়েছে এমতাবস্থায় যে, তাদের পোশাক তাদের থেকে খুলিয়ে দিয়েছি-যাত ে তাদেরকে লজ্জাস্থান দেখিয়ে দেয়। সে এবং তার দলবল তোমাদেরকে দেখে, যেখান থেকে তোমরা তাদেরকে দেখ না। আমি শয়তানদেরকে তাদের বন্ধু করে দিয়েছি, , যারা বিশ্বাস স্থাপন করে না। [ সুরা আরাফ ৭:২৭ ]\nতারা যখন কোন মন্দ কাজ করে, তখন বলে আমরা বাপ-দাদাকে এমনি করতে দেখেছি এবং আল্লাহও আমাদেরকে এ নির্দেশই দিয়েছেন। আল্লাহ মন্দকাজের আদেশ দেন না। এমন কথা আল্লাহর প্রতি কেন আরোপ কর, যা তোমরা জান না। [ সুরা আরাফ ৭:২৮ ]\nআপনি বলে দিনঃ আমার প্রতিপালক সুবিচারের নির্দেশ দিয়েছেন এবং তোমরা প্রত্যেক সেজদার সময় স্বীয় মুখমন্ডল সোজা রাখ এবং তাঁকে খাঁটি আনুগত্যশীল হয়ে ডাক। তোমাদেরকে প্রথমে যেমন সৃষ্টি করেছেন, পুনর্বারও সৃজিত হবে। [ সুরা আরাফ ৭:২৯ ]\nএকদলকে পথ প্রদর্শন করেছেন এবং একদলের জন্যে পথভ্রষ্টতা অবধারিত হয়ে গেছে। তারা আল্লাহকে ছেড়ে শয়তানদেরকে বন্ধু হিসাবে গ্রহণ করেছে এবং ধারণা করে যে, তারা সৎপথে রয়েছে। [ সুরা আরাফ ৭:৩০ ]\nহে বনী-আদম! তোমরা প্রত্যেক নামাযের সময় সাজসজ্জা পরিধান করে নাও, খাও ও পান কর এবং অপব্যয় করো না। তিনি অপব্যয়ীদেরকে পছন্দ করেন না। [ সুরা আরাফ ৭:৩১ ]\nআপনি বলুনঃ আল্লাহর সাজ-সজ্জাকে , যা তিনি বান্দাদের জন্যে সৃষ্টি করেছেন এবং পবিত্র খাদ্রবস্তুসমূহকে কে হারাম করেছে? আপনি বলুনঃ এসব নেয়ামত আসলে পার্থিব জীবনে মুমিনদের জন্যে এবং কিয়ামতের দিন খাঁটিভাবে তাদেরই জন্যে। এমনিভাবে আমি আয়াতসমূহ বিস্তারিত বর্ণনা করি তাদের জন্যে যারা বুঝে। [ সুরা আরাফ ৭:৩২ ]\nআপনি বলে দিনঃ আমার পালনকর্তা কেবলমাত্র অশ্লীল বিষয়সমূহ হারাম করেছেন যা প্রকাশ্য ও অপ্রকাশ্য এবং হারাম করেছেন গোনাহ, অন্যায়-অত্ যাচার আল্লাহর সাথে এমন বস্তুকে অংশীদার করা, তিনি যার কোন, সনদ অবতীর্ণ করেননি এবং আল্লাহর প্রতি এমন কথা আরোপ করা, যা তোমরা জান না। [ সুরা আরাফ ৭:৩৩ ]\nপ্রত্যেক সম্প্রদায়ের একটি মেয়াদ রয়েছে। যখন তাদের মেয়াদ এসে যাবে, তখন তারা না এক মুহুর্ত পিছে যেতে পারবে, আর না এগিয়ে আসতে পারবে। [ সুরা আরাফ ৭:৩৪ ]\nহে বনী-আদম, যদি তোমাদের কাছে তোমাদেরই মধ্য থেকে পয়গম্বর আগমন করে তোমাদেরকে আমার আয়াত সমূহ শুনায়, তবে যে ব্যক্তি সংযত হয় এবং সৎকাজ অবলম্বন করে, তাদের কোন আশঙ্কা নেই এবং তারা দুঃখিত হবে না। [ সুরা আরাফ ৭:৩৫ ]\nযারা আমার আয়াতসমূহকে মিথ্যা বলবে এবং তা থেকে অহংকার করবে, তারাই দোযখী এবং তথায় চিরকাল থাকবে। [ সুরা আরাফ ৭:৩৬ ]\nঅতঃপর ঐ ব্যক্তির চাইতে অধিক জালেম কে, যে আল্লাহর প্রতি মিথ্যা আরোপ করে অথবা তার নির্দেশাবলীকে মিথ্যা বলে? তারা তাদের গ্রন্থে লিখিত অংশ পেয়ে যাবে। এমন কি, যখন তাদের কাছে আমার প্রেরিত ফেরশতারা প্রাণ নেওয়ার জন্যে পৌছে, তখন তারা বলে; তারা কোথায় গেল, যাদের কে তোমরা আল্লাহ ব্যতীত আহবান করতে? তারা উত্তর দেবেঃ আমাদের কাছ থেকে উধাও হয়ে গেছে, তারা নিজেদের সম্পর্কে স্বীকার করবে যে, তারা অবশ্যই কাফের ছিল। [ সুরা আরাফ ৭:৩৭ ]\nআল্লাহ বলবেনঃ তোমাদের পূর্বে জিন ও মানবের যেসব সম্প্রদায় চলে গেছে, তাদের সাথে তোমরাও দোযখে যাও। যখন এক সম্প্রদায় প্রবেশ করবে; তখন অন্য সম্প্রদায়কে অভিসম্পাত করবে। এমনকি, যখন তাতে সবাই পতিত হবে, তখন পরবর্তীরা পূর্ববর্তীদের সম্পর্কে বলবেঃ হে আমাদের প্রতিপালক এরাই আমাদেরকে বিপথগামী করেছিল। অতএব, আপনি তাদেরকে দ্বিগুণ শাস্তি দিন। আল্লাহ বলবেন প্রত্যেকেরই দ্বিগুণ; তোমরা জান না। [ সুরা আরাফ ৭:৩৮ ]\nপূর্ববর্তীরা পরবর্তীদেরকে বলবেঃ তাহলে আমাদের উপর তোমাদের কোন শ্রেষ্ঠত্ব নেই অতএব, শাস্তি আস্বাদন কর স্বীয় কর্মের কারণে। [ সুরা আরাফ ৭:৩৯ ]\nনিশ্চয়ই যারা আমার আয়াতসমূহকে মিথ্যা বলেছে এবং এগুলো থেকে অহংকার করেছে, তাদের জন্যে আকাশের দ্বার উম্মুক্ত করা হবে না এবং তারা জান্নাতে প্রবেশ করবে না। যে পর্যন্ত না সূচের ছিদ্র দিয়ে উট প্রবেশ করে। আমি এমনিভাবে পাপীদেরকে শাস্তি প্রদান করি। [ সুরা আরাফ ৭:৪০ ]\nতাদের জন্যে নরকাগ্নির শয্যা রয়েছে এবং উপর থেকে চাদর। আমি এমনিভাবে জালেমদেরকে শাস্তি প্রদান করি। [ সুরা আরাফ ৭:৪১ ]\nযারা বিশ্বাস স্থাপন করেছে এবং সৎকর্ম করেছে আমি কাউকে তার সামর্থ্যের চাইতে বেশী বোঝা দেই না। তারাই জান্নাতের অধিবাসী। তারা তাতেই চিরকাল থাকবে। [ সুরা আরাফ ৭:৪২ ]\nতাদের অন্তরে যা কিছু দুঃখ ছিল, আমি তা বের করে দেব। তাদের তলদেশ দিয়ে নির্ঝরণী প্রবাহিত হবে। তারা বলবেঃ আল্লাহ শোকর, যিনি আমাদেরকে এ পর্যন্ত পৌছিয়েছেন। আমরা কখনও পথ পেতাম না, যদি আল্লাহ আমাদেরকে পথ প্রদর্শন না করতেন। আমাদের প্রতিপালকের রসূল আমাদের কাছে সত্যকথা নিয়ে এসেছিলেন। আওয়াজ আসবেঃ এটি জান্নাত। তোমরা এর উত্তরাধিকারী হলে তোমাদের কর্মের প্রতিদানে। [ সুরা আরাফ ৭:৪৩ ]\nজান্নাতীরা দোযখীদেরকে ডেকে বলবেঃ আমাদের সাথে আমাদের প্রতিপালক যে ওয়াদা করেছিলেন, তা আমরা সত্য পেয়েছি? অতএব, তোমরাও কি তোমাদের প্রতিপালকের ওয়াদা সত্য পেয়েছ? তারা বলবেঃ হ্যাঁ। অতঃপর একজন ঘোষক উভয়ের মাঝখানে ঘোষণা করবেঃ আল্লাহর অভিসম্পাত জালেমদের উপর। [ সুরা আরাফ ৭:৪৪ ]\nযারা আল্লাহর পথে বাধা দিত এবং তাতে বক্রতা অন্বেষণ করত। তারা পরকালের বিষয়েও অবিশ্বাসী ছিল। [ সুরা আরাফ ৭:৪৫ ]\nউভয়ের মাঝখানে একটি প্রাচীর থাকবে এবং আরাফের উপরে অনেক লোক থাকবে। তারা প্রত্যেককে তার চিহ্ন দ্বারা চিনে নেবে। তারা জান্নাতীদেরকে ডেকে বলবেঃ তোমাদের উপর শান্তি বর্ষিত হোক। তারা তখনও জান্নাতে প্রবেশ করবে না, কিন্তু প্রবেশ করার ব্যাপারে আগ্রহী হবে। [ সুরা আরাফ ৭:৪৬ ]\nযখন তাদের দৃষ্টি দোযখীদের উপর পড়বে, তখন বলবেঃ হে আমাদের প্রতিপালক, আমাদেরকে এ জালেমদের সাথী করো না। [ সুরা আরাফ ৭:৪৭ ]\nআরাফবাসীরা যাদেরকে তাদের চিহ্ন দ্বারা চিনবে, তাদেরকে ডেকে বলবে তোমাদের দলবল ও ঔদ্ধত্য তোমাদের কোন কাজে আসেনি। [ সুরা আরাফ ৭:৪৮ ]\nএরা কি তারাই; যাদের সম্পর্কে তোমরা কসম খেয়ে বলতে যে, আল্লাহ এদের প্রতি অনুগ্রহ করবেন না। প্রবেশ কর জান্নাতে। তোমাদের কোন আশঙ্কা নেই এবং তোমরা দুঃখিত হবে না। [ সুরা আরাফ ৭:৪৯ ]\nদোযখীরা জান্নাতীদেরকে ডেকে বলবেঃ আমাদের উপর সামান্য পানি নিক্ষেপ কর অথবা আল্লাহ তোমাদেরকে যে রুযী দিয়েছেন, তা থেকেই কিছু দাও। তারা বলবেঃ আল্লাহ এই উভয় বস্তু কাফেরদের জন্যে নিষিদ্ধ করেছেন, [ সুরা আরাফ ৭:৫০ ]\nতারা স্বীয় ধর্মকে তামাশা ও খেলা বানিয়ে নিয়েছিল এবং পার্থিব জীবন তাদের কে ধোকায় ফেলে রেখেছিল। অতএব, আমি আজকে তাদেরকে ভুলে যাব; যেমন তারা এ দিনের সাক্ষাৎকে ভুলে গিয়েছিল এবং যেমন তারা আয়াতসমূহকে অবিশ্বাস করত। [ সুরা আরাফ ৭:৫১ ]\nআমি তাদের কাছে গ্রন্থ পৌছিয়েছি, যা আমি স্বীয় জ্ঞানে বিস্তারিত বর্ণনা করেছি, যা পথপ্রদর্শক এবং মুমিনদের জন্যে রহমত। [ সুরা আরাফ ৭:৫২ ]\nতারা কি এখন এ অপেক্ষায়ই আছে যে, এর বিষয়বস্তু প্রকাশিত হোক? যেদিন এর বিষয়বস্তু প্রকাশিত হবে, সেদিন পূর্বে যারা একে ভূলে গিয়েছিল, তারা বলবেঃ বাস্তবিকই আমাদের প্রতিপালকের পয়গম্বরগণ সত্যসহ আগমন করেছিলেন। অতএব, আমাদের জন্যে কোন সুপারিশকারী আছে কি যে, সুপারিশ করবে অথবা আমাদেরকে পুনঃ প্রেরণ করা হলে আমরা পূর্বে যা করতাম তার বিপরীত কাজ করে আসতাম। নিশ্চয় তারা নিজেদেরকে ক্ষতিগ্রস্ত করেছে। তারা মনগড়া যা বলত, তা উধাও হয়ে যাবে। [ সুরা আরাফ ৭:৫৩ ]\nনিশ্চয় তোমাদের প্রতিপালক আল্লাহ। তিনি নভোমন্ডল ও ভূমন্ডলকে ছয় দিনে সৃষ্টি করেছেন। অতঃপর আরশের উপর অধিষ্টিত হয়েছেন। তিনি পরিয়ে দেন রাতের উপর দিনকে এমতাবস্থায় যে, দিন দৌড়ে রাতের পিছনে আসে। তিনি সৃষ্টি করেছেন সূর্য, চন্দ্র ও নক্ষত্র দৌড় স্বীয় আদেশের অনুগামী। শুনে রেখ, তাঁরই কাজ সৃষ্টি করা এবং আদেশ দান করা। আল্লাহ, বরকতময় যিনি বিশ্বজগতের প্রতিপালক। [ সুরা আরাফ ৭:৫৪ ]\nতোমরা স্বীয় প্রতিপালককে ডাক, কাকুতি-মিনত ি করে এবং সংগোপনে। তিনি সীমা অতিক্রমকারীদেরকে পছন্দ করেন না। [ সুরা আরাফ ৭:৫৫ ]\nপৃথিবীকে কুসংস্কারমুক্ত ও ঠিক করার পর তাতে অনর্থ সৃষ্টি করো না। তাঁকে আহবান কর ভয় ও আশা সহকারে। নিশ্চয় আল্লাহর করুণা সৎকর্মশীলদের নিকটবর্তী। [ সুরা আরাফ ৭:৫৬ ]\nতিনিই বৃষ্টির পূর্বে সুসংবাদবাহী বায়ু পাঠিয়ে দেন। এমনকি যখন বায়ুরাশি পানিপূর্ন মেঘমালা বয়ে আনে, তখন আমি এ মেঘমালাকে একটি মৃত শহরের দিকে হঁ্যাকিয়ে দেই। অতঃপর এ মেঘ থেকে বৃষ্টি ধারা বর্ষণ করি। অতঃপর পানি দ্বারা সব রকমের ফল উৎপন্ন করি। এমনি ভাবে মৃতদেরকে বের করব-যাতে তোমরা চিন্তা কর। [ সুরা আরাফ ৭:৫৭ ]\nযে শহর উৎকৃষ্ট, তার ফসল তার প্রতিপালকের নির্দেশে উৎপন্ন হয় এবং যা নিকৃষ্ট তাতে অল্পই ফসল উৎপন্ন হয়। এমনিভাবে আমি আয়াতসমূহ ঘুরিয়ে ফিরিয়ে বর্ণনা করি কৃতজ্ঞ সম্প্রদায়ের জন্যে। [ সুরা আরাফ ৭:৫৮ ]\nনিশ্চয় আমি নূহকে তার সম্প্রদায়ের প্রতি পাঠিয়েছি। সে বললঃ হে আমার সম্প্রদায়, তোমরা আল্লাহর এবাদত কর। তিনি ব্যতীত তোমাদের কোন উপাস্য নেই। আমি তোমাদের জন্যে একটি মহাদিবসের শাস্তির আশঙ্কা করি। [ সুরা আরাফ ৭:৫৯ ]\nতার সম্প্রদায়ের সর্দাররা বললঃ আমরা তোমাকে প্রকাশ্য পথভ্রষ্টতার মাঝে দেখতে পাচ্ছি। [ সুরা আরাফ ৭:৬০ ]\nসে বললঃ হে আমার সম্প্রদায়, আমি কখনও ভ্রান্ত নই; কিন্তু আমি বিশ্বপ্রতিপালকের রসূল। [ সুরা আরাফ ৭:৬১ ]\nতোমাদেরকে প্রতিপালকের পয়গাম পৌঁছাই এবং তোমাদেরকে সদুপদেশ দেই। আমি আল্লাহর পক্ষ থেকে এমনসব বিষয় জানি, যেগুলো তোমরা জান না। [ সুরা আরাফ ৭:৬২ ]\nতোমরা কি আশ্চর্যবোধ করছ যে, তোমাদের কাছে তোমাদের প্রতিপালকের পক্ষ থেকে তোমাদের মধ্য থেকেই একজনের বাচনিক উপদেশ এসেছে যাতে সে তোমাদেরকে ভীতি প্রদর্শন করে, যেন তোমরা সংযত হও এবং যেন তোমরা অনুগৃহীত হও। [ সুরা আরাফ ৭:৬৩ ]\nঅতঃপর তারা তাকে মিথ্যা প্রতিপন্ন করল। আমি তাকে এবং নৌকাস্থিত লোকদেরকে উদ্ধার করলাম এবং যারা মিথ্যারোপ করত, তাদেরকে ডুবিয়ে দিলাম। নিশ্চয় তারা ছিল অন্ধ। [ সুরা আরাফ ৭:৬৪ ]\nআদ সম্প্রদায়ের কাছে প্রেরণ করেছি তাদের ভাই হুদকে। সে বললঃ হে আমার সম্প্রদায়, তোমরা আল্লাহর এবাদত কর। তিনি ব্যতিত তোমাদের কোন উপাস্য নেই। [ সুরা আরাফ ৭:৬৫ ]\nতারা স্প্রদায়ের সর্দররা বললঃ আমরা তোমাকে নির্বোধ দেখতে পাচ্ছি এবং আমরা তোমাকে মিথ্যাবাদী মনে করি। [ সুরা আরাফ ৭:৬৬ ]\nসে বললঃ হে আমার সম্প্রদায়, আমি মোটেই নির্বোধ নই, বরং আমি বিশ্ব প্রতিপালকের প্রেরিত পয়গম্বর। [ সুরা আরাফ ৭:৬৭ ]\nতোমাদের কে প্রতিপালকের পয়গাম পৌঁছাই এবং আমি তোমাদের হিতাকাঙ্ক্ষী বিশ্বস্ত। [ সুরা আরাফ ৭:৬৮ ]\nতোমরা কি আশ্চর্য্যবোধ করছ যে, তোমাদের কাছে তোমাদের পালনকর্তার পক্ষ থেকে তোমাদের মধ্য থেকেই একজনের বাচনিক উপদেশ এসেছে যাতে সে তোমাদেরকে ভীতি প্রদর্শন করে। তোমরা স্মরণ কর, যখন আল্লাহ তোমাদেরকে কওমে নূহের পর সর্দার করেছেন এবং তোমাদের দেহের বিস্তৃতি বেশী করেছেন। তোমরা আল্লাহর নেয়ামতসমূহ স্মরণ কর-যাতে তোমাদের মঙ্গল হয়। [ সুরা আরাফ ৭:৬৯ ]\nতারা বললঃ তুমি কি আমাদের কাছে এজন্যে এসেছ যে আমরা এক আল্লাহর এবাদত করি এবং আমাদের বাপ-দাদা যাদের পূজা করত, তাদেরকে ছেড়ে দেই? অতএব নিয়ে আস আমাদের কাছে যাদ্দ্বারা আমাদেরকে ভয় দেখাচ্ছ, যদি তুমি সত্যবাদী হও। [ সুরা আরাফ ৭:৭০ ]\nসে বললঃ অবধারিত হয়ে গেছে তোমাদের উপর তোমাদের প্রতিপালকের পক্ষ থেকে শাস্তি ও ক্রোধ। আমার সাথে ঐসব নাম সম্পর্কে কেন তর্ক করছ, যেগুলো তোমরা ও তোমাদের বাপ-দাদারা রেখেছে। আল্লাহ এদের কোন মন্দ অবর্তীণ করেননি। অতএব অপেক্ষা কর। আমিও তোমাদের সাথে অপেক্ষা করছি। [ সুরা আরাফ ৭:৭১ ]\nঅনন্তর আমি তাকে ও তার সঙ্গীদেরকে স্বীয় অনুগ্রহে রক্ষা করলাম এবং যারা আমার আয়াতসমূহে মিথ্যারোপ করত তাদের মূল কেটে দিলাম। তারা মান্যকারী ছিল না। [ সুরা আরাফ ৭:৭২ ]\nসামুদ সম্প্রদায়ের কাছে প্রেরণ করেছি তাদের ভাই সালেহকে। সে বললঃ হে আমার সম্প্রদায়, তোমরা আল্লাহর এবাদত কর। তিনি ব্যতিত তোমাদের কোন উপাস্য নেই। তোমাদের কাছে তোমাদের প্রতিপালকের পক্ষ থেকে একটি প্রমাণ এসে গেছে। এটি আল্লাহর উষ্টী তোমাদের জন্যে প্রমাণ। অতএব একে ছেড়ে দাও, আল্লাহর ভুমিতে চড়ে বেড়াবে। একে অসৎভাবে স্পর্শ করবে না। অন্যথায় তোমাদেরকে যন্ত্রনাদায়ক শাস্তি পাকড়াও করবে। [ সুরা আরাফ ৭:৭৩ ]\nতোমরা স্মরণ কর, যখন তোমাদেরকে আদ জাতির পরে সর্দার করেছেন; তোমাদেরকে পৃথিবীতে ঠিকানা দিয়েছেন। তোমরা নরম মাটিতে অট্টালিকা নির্মান কর এবং পর্বত গাত্র খনন করে প্রকোষ্ঠ নির্মাণ কর। অতএব আল্লাহর অনুগ্রহ স্মরণ কর এবং পৃথিবীতে অনর্থ সৃষ্টি করো না। [ সুরা আরাফ ৭:৭৪ ]\nতার সম্প্রদায়ের দাম্ভিক সর্দাররা ঈমানদার দারিদ্রদেরকে জিজ্ঞেস করলঃ তোমরা কি বিশ্বাস কর যে সালেহ কে তার পালনকর্তা প্রেরণ করেছেন; তারা বলল আমরা তো তার আনীত বিষয়ের প্রতি বিশ্বাসী। [ সুরা আরাফ ৭:৭৫ ]\nদাম্ভিকরা বললঃ তোমরা যে বিষয়ে বিশ্বাস স্থাপন করেছ, আমরা তাতে অস্বীকৃত। [ সুরা আরাফ ৭:৭৬ ]\nঅতঃপর তারা উষ্ট্রীকে হত্যা করল এবং স্বীয় প্রতিপালকের আদেশ অমান্য করল। তারা বললঃ হে ছালেহ, নিয়ে এস যদ্দ্বারা আমাদেরকে ভয় দেখাতে, যদি তুমি রসূল হয়ে থাক। [ সুরা আরাফ ৭:৭৭ ]\nঅতঃপর পাকড়াও করল তাদেরকে ভূমিকম্প। ফলে সকাল বেলায় নিজ নিজ গৃহে উপুড় হয়ে পড়ে রইল। [ সুরা আরাফ ৭:৭৮ ]\nছালেহ তাদের কাছ থেকে প্রস্থান করলো এবং বললঃ হে আমার সম্প্রদায়, আমি তোমাদের কাছে স্বীয় প্রতিপালকের পয়গাম পৌছিয়েছি এবং তোমাদের মঙ্গল কামনা করেছি কিন্তু তোমরা মঙ্গলকাঙ্খীদেরকে ভালবাস না। [ সুরা আরাফ ৭:৭৯ ]\nএবং আমি লূতকে প্রেরণ করেছি। যখন সে স্বীয় সম্প্রদায়কে বললঃ তোমরা কি এমন অশ্লীল কাজ করছ, যা তোমাদের পূর্বে সারা বিশ্বের কেউ করেনি ? [ সুরা আরাফ ৭:৮০ ]\nতোমরা তো কামবশতঃ পুরুষদের কাছে গমন কর নারীদেরকে ছেড়ে। বরং তোমরা সীমা অতিক্রম করেছ। [ সুরা আরাফ ৭:৮১ ]\nতাঁর সম্প্রদায় এ ছাড়া কোন উত্তর দিল না যে, বের করে দাও এদেরকে শহর থেকে। এরা খুব সাধু থাকতে চায়। [ সুরা আরাফ ৭:৮২ ]\nঅতঃপর আমি তাকে ও তাঁর পরিবার পরিজনকে বাঁচিয়ে দিলাম, কিন্তু তার স্ত্রী। সে তাদের মধ্যেই রয়ে গেল, যারা রয়ে গিয়েছিল। আমি তাদের উপর প্রস্তর বৃষ্টি বর্ষণ করলাম। [ সুরা আরাফ ৭:৮৩ ]\nঅতএব, দেখ গোনাহগারদের পরিণতি কেমন হয়েছে। [ সুরা আরাফ ৭:৮৪ ]\nআমি মাদইয়ানের প্রতি তাদের ভাই শোয়ায়েবকে প্রেরণ করেছি। সে বললঃ হে আমার সম্প্রদায়! তোমরা আল্লাহর এবাদত কর। তিনি ব্যতীত তোমাদের কোন উপাস্য নেই। তোমাদের কাছে তোমাদের প্রতিপালকের পক্ষ থেকে প্রমাণ এসে গেছে। অতএব তোমরা মাপ ও ওজন পূর্ন কর এবং মানুষকে তাদের দ্রব্যদি কম দিয়ো না এবং ভুপৃষ্টের সংস্কার সাধন করার পর তাতে অনর্থ সৃষ্টি করো না। এই হল তোমাদের জন্যে কল্যাণকর, যদি তোমরা বিশ্বাসী হও। [ সুরা আরাফ ৭:৮৫ ]\nতোমরা পথে ঘাটে এ কারণে বসে থেকো না যে, আল্লাহ বিশ্বাসীদেরকে হুমকি দিবে, আল্লাহর পথে বাধা সৃষ্টি করবে এবং তাতে বক্রতা অনুসন্ধান করবে। স্মরণ কর, যখন তোমরা সংখ্যায় অল্প ছিলে অতঃপর আল্লাহ তোমাদেরকে অধিক করেছেন এবং লক্ষ্য কর কিরূপ অশুভ পরিণতি হয়েছে অনর্থকারীদের। [ সুরা আরাফ ৭:৮৬ ]\nআর যদি তোমাদের একদল ঐ বিষয়ের প্রতি বিশ্বাস স্থাপন করে যা নিয়ে আমি প্রেরিত হয়েছি এবং একদল বিশ্বাস স্থাপন করে যা নিয়ে আমি প্রেরিত হয়েছি এবং একদল বিশ্বাস স্থাপন না করে, তবে ছবর কর যে পর্যন্ত আল্লাহ আমাদের মধ্যে মীমাংসা না করে দেন। তিনিই শ্রেষ্ট মীমাংসাকারী। [ সুরা আরাফ ৭:৮৭ ]\nতার সম্প্রদায়ের দাম্ভিক সর্দাররা বললঃ হে শোয়ায়েব, আমরা অবশ্যই তোমাকে এবং তোমার সাথে বিশ্বাস স্থাপনকারীদেরকে শহর থেকে বের করে দেব অথবা তোমরা আমাদের ধর্মে প্রত্যাবর্তন করবে। শোয়ায়েব বললঃ আমরা অপছন্দ করলেও কি ? [ সুরা আরাফ ৭:৮৮ ]\nআমরা আল্লাহর প্রতি মিথ্যা অপবাদকারী হয়ে যাব যদি আমরা তোমাদের ধর্মে প্রত্যাবর্তন করি, অথচ তিনি আমাদেরকে এ থেকে মুক্তি দিয়েছেন। আমাদের কাজ নয় এ ধর্মে প্রত্যাবর্তন করা, কিন্তু আমাদের প্রতি পালক আল্লাহ যদি চান। আমাদের প্রতিপালক প্রত্যেক বস্তুকে স্বীয় জ্ঞান দ্বারা বেষ্টন করে আছেন। আল্লাহর প্রতিই আমরা ভরসা করেছি। হে আমাদের প্রতিপালক আমাদের ও আমাদের সম্প্রদায়ের মধ্যে ফয়সালা করে ছিল যথার্থ ফয়সালা। আপনিই শ্রেষ্টতম ফসলা ফয়সালাকারী। [ সুরা আরাফ ৭:৮৯ ]\nতার সম্প্রদায়ের কাফের সর্দাররা বললঃ যদি তোমরা শোয়ায়েবের অনুসরণ কর, তবে নিশ্চিতই ক্ষতিগ্রস্ত হবে। [ সুরা আরাফ ৭:৯০ ]\nঅনন্তর পাকড়াও করল তাদেরকে ভূমিকম্প। ফলে তারা সকাল বেলায় গৃহ মধ্যে উপুড় হয়ে পড়ে রইল। [ সুরা আরাফ ৭:৯১ ]\nশোয়ায়েবের প্রতি মিথ্যারোপকারীরা যেন কোন দিন সেখানে বসবাসই করেনি। যারা শোয়ায়েবের প্রতি মিথ্যারোপ করেছিল, তারাই ক্ষতিগ্রস্থ হল। [ সুরা আরাফ ৭:৯২ ]\nঅনন্তর সে তাদের কাছ থেকে প্রস্থান করল এবং বললঃ হে আমার সম্প্রদায়, আমি তোমাদেরকে প্রতিপালকের পয়গাম পৌছে দিয়েছি এবং তোমাদের হিত কামনা করেছি। এখন আমি কাফেরদের জন্যে কেন দুঃখ করব। [ সুরা আরাফ ৭:৯৩ ]\nআর আমি কোন জনপদে কোন নবী পাঠাইনি, তবে (এমতাবস্থায ়) যে পাকড়াও করেছি সে জনপদের অধিবাসীদিগকে কষ্ট ও কঠোরতার মধ্যে, যাতে তারা শিথিল হয়ে পড়ে। [ সুরা আরাফ ৭:৯৪ ]\nঅতঃপর অকল্যাণের স্থলে তা কল্যাণে বদলে দিয়েছে। এমনকি তারা অনেক বেড়ে গিয়েছি এবং বলতে শুরু করেছে, আমাদের বাপ-দাদাদের উপরও এমন আনন্দ-বেদনা এসেছে। অতঃপর আমি তাদেরকে পাকড়াও করেছি এমন আকস্মিকভাবে যে তারা টেরও পায়নি। [ সুরা আরাফ ৭:৯৫ ]\nআর যদি সে জনপদের অধিবাসীরা ঈমান আনত এবং পরহেযগারী অবলম্বন করত, তবে আমি তাদের প্রতি আসমানী ও পার্থিব নেয়ামত সমূহ উম্মুক্ত করে দিতাম। কিন্তু তারা মিথ্যা প্রতিপন্ন করেছে। সুতরাং আমি তাদেরকে পাকড়াও করেছি তাদের কৃতকর্মের বদলাতে। [ সুরা আরাফ ৭:৯৬ ]\nএখনও কি এই জনপদের অধিবাসীরা এ ব্যাপারে নিশ্চিন্ত যে, আমার আযাব তাদের উপর রাতের বেলায় এসে পড়বে অথচ তখন তারা থাকবে ঘুমে অচেতন। [ সুরা আরাফ ৭:৯৭ ]\nআর এই জনপদের অধিবাসীরা কি নিশ্চিন্ত হয়ে পড়েছে যে, তাদের উপর আমার আযাব দিনের বেলাতে এসে পড়বে অথচ তারা তখন থাকবে খেলা-ধুলায় মত্ত। [ সুরা আরাফ ৭:৯৮ ]\nতারা কি আল্লাহর পাকড়াওয়ের ব্যাপারে নিশ্চিন্ত হয়ে গেছে? বস্তুতঃ আল্লাহর পাকড়াও থেকে তারাই নিশ্চিন্ত হতে পারে, যাদের ধ্বংস ঘনিয়ে আসে। [ সুরা আরাফ ৭:৯৯ ]\nতাদের নিকট কি একথা প্রকাশিত হয়নি, যারা উত্তারাধিকার লাভ করেছে। সেখানকার লোকদের ধ্বংসপ্রাপ্ত হবার পর যদি আমি ইচ্ছা করতাম, , তবে তাদেরকে তাদের পাপের দরুন পাকড়াও করে ফেলতাম। বস্তুতঃ আমি মোহর এঁটে দিয়েছি তাদের অন্তরসমূহের উপর। কাজেই এরা শুনতে পায় না। [ সুরা আরাফ ৭:১০০ ]\nএগুলো হল সে সব জনপদ যার কিছু বিবরণ আমি আপনাকে অবহিত করছি। আর নিশ্চিতই ওদের কাছে পৌছেছিলেন রসূল নিদর্শন সহকারে। অতঃপর কস্মিনকালও এরা ঈমান আনবার ছিল না, তারপরে যা তার ইতিপূর্বে মিথ্যা বলে প্রতিপন্ন করেছে। এভাবেই আল্লাহ কাফেরদের অন্তরে মোহর এঁটে দেন। [ সুরা আরাফ ৭:১০১ ]\nআর তাদের অধিকাংশ লোককেই আমি প্রতিজ্ঞা বাস্তবায়নকারীরূপে পাইনি; বরং তাদের অধিকাংশকে পেয়েছি হুকুম অমান্যকারী। [ সুরা আরাফ ৭:১০২ ]\nঅতঃপর আমি তাদের পরে মূসাকে পাঠিয়েছি নিদর্শনাবলী দিয়ে ফেরাউন ও তার সভাসদদের নিকট। বস্তুতঃ ওরা তাঁর মোকাবেলায় কুফরী করেছে। সুতরাং চেয়ে দেখ, কি পরিণতি হয়েছে অনাচারীদের। [ সুরা আরাফ ৭:১০৩ ]\nআর মূসা বললেন, হে ফেরাউন, আমি বিশ্ব-পালনক র্তার পক্ষ থেকে আগত রসূল। [ সুরা আরাফ ৭:১০৪ ]\nআল্লাহর পক্ষ থেকে যে সত্য এসেছে, তার ব্যতিক্রম কিছু না বলার ব্যাপারে আমি সুদৃঢ়। আমি তোমাদের পরওয়ারদেগারের নিদর্শন নিয়ে এসেছি। সুতরাং তুমি বনী ইসরাঈলদেরকে আমার সাথে পাঠিয়ে দাও। [ সুরা আরাফ ৭:১০৫ ]\nসে বলল, যদি তুমি কোন নিদর্শন নিয়ে এসে থাক, তাহলে তা উপস্থিত কর যদি তুমি সত্যবাদী হয়ে থাক। [ সুরা আরাফ ৭:১০৬ ]\nতখন তিনি নিক্ষেপ করলেন নিজের লাঠিখানা এবং তাৎক্ষণাৎ তা জলজ্যান্ত এক অজগরে রূপান্তরিত হয়ে গেল। [ সুরা আরাফ ৭:১০৭ ]\nআর বের করলেন নিজের হাত এবং তা সঙ্গে সঙ্গে দর্শকদের চোখে ধবধবে উজ্জ্বল দেখাতে লাগল। [ সুরা আরাফ ৭:১০৮ ]\nফেরাউনের সাঙ্গ-পাঙ্গ রা বলতে লাগল, নিশ্চয় লোকটি বিজ্ঞ-যাদুক র। [ সুরা আরাফ ৭:১০৯ ]\nসে তোমাদিগকে তোমাদের দেশ থেকে বের করে দিতে চায়। এ ব্যাপারে তোমাদের কি মত? [ সুরা আরাফ ৭:১১০ ]\nতারা বলল, আপনি তাকে ও তার ভাইকে অবকাশ দান করুন এবং শহরে বন্দরে লোক পাঠিয়ে দিন লোকদের সমবেত করার জন্য। [ সুরা আরাফ ৭:১১১ ]\nযাতে তারা পরাকাষ্ঠাসম্পন্ন বিজ্ঞ যাদুকরদের এনে সমবেত করে। [ সুরা আরাফ ৭:১১২ ]\nবস্তুতঃ যাদুকররা এসে ফেরাউনের কাছে উপস্থিত হল। তারা বলল, আমাদের জন্যে কি কোন পারিশ্রমিক নির্ধারিত আছে, যদি আমরা জয়লাভ করি? [ সুরা আরাফ ৭:১১৩ ]\nসে বলল, হ্যাঁ এবং অবশ্যই তোমরা আমার নিকটবর্তী লোক হয়ে যাবে। [ সুরা আরাফ ৭:১১৪ ]\nতারা বলল, হে মূসা! হয় তুমি নিক্ষেপ কর অথবা আমরা নিক্ষেপ করছি। [ সুরা আরাফ ৭:১১৫ ]\nতিনি বললেন, তোমরাই নিক্ষেপ কর। যখন তারা নিক্ষেপ করল তখন লোকদের চোখগুলোকে বাধিয়ে দিল, ভীত-সন্ত্রস ্ত করে তুলল এবং মহাযাদু প্রদর্শন করল। [ সুরা আরাফ ৭:১১৬ ]\nতারপর আমি ওহীযোগে মূসাকে বললাম, এবার নিক্ষেপ কর তোমার লাঠিখানা। অতএব সঙ্গে সঙ্গে তা সে সমুদয়কে গিলতে লাগল, যা তারা বানিয়েছিল যাদু বলে। [ সুরা আরাফ ৭:১১৭ ]\nসুতরাং এভাবে প্রকাশ হয়ে গেল সত্য বিষয় এবং ভুল প্রতিপন্ন হয়ে গেল যা কিছু তারা করেছিল। [ সুরা আরাফ ৭:১১৮ ]\nসুতরাং তারা সেখানেই পরাজিত হয়ে গেল এবং অতীব লাঞ্ছিত হল। [ সুরা আরাফ ৭:১১৯ ]\nএবং যাদুকররা সেজদায় পড়ে গেল। [ সুরা আরাফ ৭:১২০ ]\nবলল, আমরা ঈমান আনছি মহা বিশ্বের পরওয়ারদেগারের প্রতি। [ সুরা আরাফ ৭:১২১ ]\nযিনি মূসা ও হারুনের পরওয়ারদেগার। [ সুরা আরাফ ৭:১২২ ]\nফেরাউন বলল, তোমরা কি (তাহলে) আমার অনুমতি দেয়ার আগেই ঈমান আনলে! এটা প্রতারণা, যা তোমরা এ নগরীতে প্রদর্শন করলে। যাতে করে এ শহরের অধিবাসীদিগকে শহর থেকে বের করে দিতে পার। সুতরাং তোমরা শীঘ্রই বুঝতে পারবে। [ সুরা আরাফ ৭:১২৩ ]\nঅবশ্যই আমি কেটে দেব তোমাদের হাত ও পা বিপরীত দিক থেকে। তারপর তোমাদের সবাইকে শূলীতে চড়িয়ে মারব। [ সুরা আরাফ ৭:১২৪ ]\nতারা বলল, আমাদেরকে তো মৃত্যুর পর নিজেদের পরওয়ারদেগারের নিকট ফিরে যেতেই হবে। [ সুরা আরাফ ৭:১২৫ ]\nবস্তুতঃ আমাদের সাথে তোমার শত্রুতা তো এ কারণেই যে, আমরা ঈমান এনেছি আমাদের পরওয়ারদেগারের নিদর্শনসমূহের প্রতি যখন তা আমাদের নিকট পৌঁছেছে। হে আমাদের পরওয়ারদেগার আমাদের জন্য ধৈর্য্যের দ্বার খুলে দাও এবং আমাদেরকে মুসলমান হিসাবে মৃত্যু দান কর। [ সুরা আরাফ ৭:১২৬ ]\nফেরাউনের সম্প্রদায়ের র্সদাররা বলল, তুমি কি এমনি ছেড়ে দেবে মূসা ও তার সম্প্রদায়কে। দেশময় হৈ-চৈ করার জন্য এবং তোমাকে ও তোমার দেব-দেবীকে বাতিল করে দেবার জন্য। সে বলল, আমি এখনি হত্যা করব তাদের পুত্র সন্তানদিগকে; আর জীবিত রাখব মেয়েদেরকে। বস্তুতঃ আমরা তাদের উপর প্রবল। [ সুরা আরাফ ৭:১২৭ ]\nমূসা বললেন তার কওমকে, সাহায্য প্রার্থনা কর আল্লাহর নিকট এবং ধৈর্য্য ধারণ কর। নিশ্চয়ই এ পৃথিবী আল্লাহর। তিনি নিজের বান্দাদের মধ্যে যাকে ইচ্ছা এর উত্তরাধিকারী বানিয়ে দেন এবং শেষ কল্যাণ মুত্তাকীদের জন্যই নির্ধারিত রয়েছে। [ সুরা আরাফ ৭:১২৮ ]\nতারা বলল, আমাদের কষ্ট ছিল তোমার আসার পূর্বে এবং তোমার আসার পরে। তিনি বললেন, তোমাদের পরওয়ারদেগার শীঘ্রই তোমাদের শক্রদের ধ্বংস করে দেবেন এবং তোমাদেরকে দেশে প্রতিনিধিত্ব দান করবেন। তারপর দেখবেন, তোমরা কেমন কাজ কর। [ সুরা আরাফ ৭:১২৯ ]\nতারপর আমি পাকড়াও করেছি-ফেরাউ নের অনুসারীদেরকে দুর্ভিক্ষের মাধ্যমে এবং ফল ফসলের ক্ষয়-ক্ষতি র মাধ্যমে যাতে করে তারা উপদেশ গ্রহণ করে। [ সুরা আরাফ ৭:১৩০ ]\nঅতঃপর যখন শুভদিন ফিরে আসে, তখন তারা বলতে আরম্ভ করে যে, এটাই আমাদের জন্য উপযোগী। আর যদি অকল্যাণ এসে উপস্থিত হয় তবে তাতে মূসার এবং তাঁর সঙ্গীদের অলক্ষণ বলে অভিহিত করে। শুনে রাখ তাদের অলক্ষণ যে, আল্লাহরই এলেমে রয়েছে, অথচ এরা জানে না। [ সুরা আরাফ ৭:১৩১ ]\nতারা আরও বলতে লাগল, আমাদের উপর জাদু করার জন্য তুমি যে নিদর্শনই নিয়ে আস না কেন আমরা কিন্তু তোমার উপর ঈমান আনছি না। [ সুরা আরাফ ৭:১৩২ ]\nসুতরাং আমি তাদের উপর পাঠিয়ে দিলাম তুফান, পঙ্গপাল, উকুন, ব্যাঙ ও রক্ত প্রভৃতি বহুবিধ নিদর্শন একের পর এক। তারপরেও তারা গর্ব করতে থাকল। বস্তুতঃ তারা ছিল অপরাধপ্রবণ। [ সুরা আরাফ ৭:১৩৩ ]\nআর তাদের উপর যখন কোন আযাব পড়ে তখন বলে, হে মূসা আমাদের জন্য তোমার পরওয়ারদেগারের নিকট সে বিষয়ে দোয়া কর যা তিনি তোমার সাথে ওয়াদা করে রেখেছেন। যদি তুমি আমাদের উপর থেকে এ আযাব সরিয়ে দাও, তবে অবশ্যই আমরা ঈমান আনব তোমার উপর এবং তোমার সাথে বনী-ইসরাঈলদ েরকে যেতে দেব। [ সুরা আরাফ ৭:১৩৪ ]\nঅতঃপর যখন আমি তাদের উপর থেকে আযাব তুলে নিতাম নির্ধারিত একটি সময় পর্যন্ত-যেখ ান পর্যন্ত তাদেরকে পৌছানোর উদ্দেশ্য ছিল, তখন তড়িঘড়ি তারা প্রতিশ্রুতি ভঙ্গ করত। [ সুরা আরাফ ৭:১৩৫ ]\nসুতরাং আমি তাদের কাছে থেকে বদলা নিয়ে নিলাম-বস্তু তঃ তাদেরকে সাগরে ডুবিয়ে দিলাম। কারণ, তারা মিথ্যা প্রতিপন্ন করেছিল আমার নিদর্শনসমূহকে এবং তৎপ্রতি অনীহা প্রদর্শন করেছিল। [ সুরা আরাফ ৭:১৩৬ ]\nআর যাদেরকে দুর্বল মনে করা হত তাদেরকেও আমি উত্তরাধিকার দান করেছি এ ভুখন্ডের পূর্ব ও পশ্চিম অঞ্চলের যাতে আমি বরকত সন্নিহিত রেখেছি এবং পরিপূর্ণ হয়ে গেছে তোমার পালনকর্তার প্রতিশ্রুত কল্যাণ বনী-ইসরাঈলদ ের জন্য তাদের ধৈর্য্যধারণের দরুন। আর ধ্বংস করে দিয়েছে সে সবকিছু যা তৈরী করেছিল ফেরাউন ও তার সম্প্রদায় এবং ধ্বংস করেছি যা কিছু তারা সুউচ্চ নির্মাণ করেছিল। [ সুরা আরাফ ৭:১৩৭ ]\nবস্তুতঃ আমি সাগর পার করে দিয়েছি বনী-ইসরাঈলদ িগকে। তখন তারা এমন এক সম্প্রদায়ের কাছে গিয়ে পৌছাল, যারা স্বহস্তনির্মিত মূর্তিপুজায় নিয়োজিত ছিল। তারা বলতে লাগল, হে মূসা; আমাদের উপাসনার জন্যও তাদের মূর্তির মতই একটি মূর্তি নির্মাণ করে দিন। তিনি বললেন, তোমাদের মধ্যে বড়ই অজ্ঞতা রয়েছে। [ সুরা আরাফ ৭:১৩৮ ]\nএরা যে, কাজে নিয়োজিত রয়েছে তা ধ্বংস হবে এবং যা কিছু তারা করেছে তা যে ভুল! [ সুরা আরাফ ৭:১৩৯ ]\nতিনি বললেন, তাহলে কি আল্লাহকে ছাড়া তোমাদের জন্য অন্য কোন উপাস্য অনুসন্ধান করব, অথচ তিনিই তোমাদিগকে সারা বিশ্বে শ্রেষ্ঠত্ব দান করেছেন। [ সুরা আরাফ ৭:১৪০ ]\nআর সে সময়ের কথা স্মরণ কর, যখন আমি তোমাদেরকে ফেরাউনের লোকদের কবল থেকে মুক্তি দিয়েছি; তারা তোমাদেরকে দিত নিকৃষ্ট শাস্তি, তোমাদের পুত্র-সন্তা নদের মেরে ফেলত এবং মেয়েদের বাঁচিয়ে রাখত। এতে তোমাদের প্রতি তোমাদের পরওয়ারদেগারের বিরাট পরীক্ষা রয়েছে। [ সুরা আরাফ ৭:১৪১ ]\nআর আমি মূসাকে প্রতিশ্রুতি দিয়েছি ত্রিশ রাত্রির এবং সেগুলোকে পূর্ন করেছি আরো দশ দ্বারা। বস্তুতঃ এভাবে চল্লিশ রাতের মেয়াদ পূর্ণ হয়ে গেছে। আর মূসা তাঁর ভাই হারুনকে বললেন, আমার সম্প্রদায়ে তুমি আমার প্রতিনিধি হিসাবে থাক। তাদের সংশোধন করতে থাক এবং হাঙ্গামা সৃষ্টিকারীদের পথে চলো না। [ সুরা আরাফ ৭:১৪২ ]\nতারপর মূসা যখন আমার প্রতিশ্রুত সময় অনুযায়ী এসে হাযির হলেন এবং তাঁর সাথে তার পরওয়ারদেগার কথা বললেন, তখন তিনি বললেন, হে আমার প্রভু, তোমার দীদার আমাকে দাও, যেন আমি তোমাকে দেখতে পাই। তিনি বললেন, তুমি আমাকে কস্মিনকালেও দেখতে পাবে না, তবে তুমি পাহাড়ের দিকে দেখতে থাক, সেটি যদি স্বস্থানে দঁড়িয়ে থাকে তবে তুমিও আমাকে দেখতে পাবে। তারপর যখন তার পরওয়ারদগার পাহাড়ের উপর আপন জ্যোতির বিকিরণ ঘটালেন, সেটিকে বিধ্বস্ত করে দিলেন এবং মূসা অজ্ঞান হয়ে পড়ে গেলেন। অতঃপর যখন তাঁর জ্ঞান ফিরে এল; বললেন, হে প্রভু! তোমার সত্তা পবিত্র, তোমার দরবারে আমি তওবা করছি এবং আমিই সর্বপ্রথম বিশ্বাস স্থাপন করছি। [ সুরা আরাফ ৭:১৪৩ ]\n(পরওয়ারদেগ ার) বললেন, হে মূসা, আমি তোমাকে আমার বার্তা পাঠানোর এবং কথা বলার মাধ্যমে লোকদের উপর বিশিষ্টতা দান করেছি। সুতরাং যা কিছু আমি তোমাকে দান করলাম, গ্রহণ কর এবং কৃতজ্ঞ থাক। [ সুরা আরাফ ৭:১৪৪ ]\nআর আমি তোমাকে পটে লিখে দিয়েছি সর্বপ্রকার উপদেশ ও বিস্তারিত সব বিষয়। অতএব, এগুলোকে দৃঢ়ভাবে ধারণ কর এবং স্বজাতিকে এর কল্যাণকর বিষয়সমূহ দৃঢ়তার সাথে পালনের নির্দেশ দাও। [ সুরা আরাফ ৭:১৪৫ ]\nআমি আমার নিদর্শনসমূহ হতে তাদেরকে ফিরিয়ে রাখি, যারা পৃথিবীতে অন্যায়ভাবে গর্ব করে। যদি তারা সমস্ত নিদর্শন প্রত্যক্ষ করে ফেলে, তবুও তা বিশ্বাস করবে না। আর যদি হেদায়েতের পথ দেখে, তবে সে পথ গ্রহণ করে না। অথচ গোমরাহীর পথ দেখলে তাই গ্রহণ করে নেয়। এর কারণ, তারা আমার নিদর্শনসমূহকে মিথ্যা বলে মনে করেছে এবং তা থেকে বেখবর রয়ে গেছে। [ সুরা আরাফ ৭:১৪৬ ]\nবস্তুতঃ যারা মিথ্যা জেনেছে আমার আয়াতসমূকে এবং আখেরাতের সাক্ষাতকে, তাদের যাবতীয় কাজকর্ম ধ্বংস হয়ে গেছে। তেমন বদলাই সে পাবে যেমন আমল করত। [ সুরা আরাফ ৭:১৪৭ ]\nআর বানিয়ে নিল মূসার সম্প্রদায় তার অনুপস্থিতিতে নিজেদের অলংকারাদির দ্বারা একটি বাছুর তা থেকে বেরুচ্ছিল ‘হাম্বা হাম্বা’ শব্দ। তারা কি একথাও লক্ষ্য করল না যে, সেটি তাদের সাথে কথাও বলছে না এবং তাদেরকে কোন পথও বাতলে দিচ্ছে না! তারা সেটিকে উপাস্য বানিয়ে নিল। বস্তুতঃ তারা ছিল জালেম। [ সুরা আরাফ ৭:১৪৮ ]\nঅতঃপর যখন তারা অনুতপ্ত হল এবং বুঝতে পারল যে, আমরা নিশ্চিতই গোমরাহ হয়ে পড়েছি, তখন বলতে লাগল, আমাদের প্রতি যদি আমাদের পরওয়ারদেগার করুণা না করেন, তবে অবশ্যই আমরা ধবংস হয়ে যাব। [ সুরা আরাফ ৭:১৪৯ ]\nতারপর যখন মূসা নিজ সম্প্রদায়ে ফিরে এলেন রাগাম্বিত ও অনুতপ্ত অবস্থায়, তখন বললেন, আমার অনুপস্থিতিতে তোমরা আমার কি নিকৃষ্ট প্রতিনিধিত্বটাই না করেছ। তোমরা নিজ পরওয়ারদেগারের হুকুম থেকে কি তাড়াহুড়া করে ফেললে এবং সে তখতীগুলো ছুঁড়ে ফেলে দিলেন এবং নিজের ভাইয়ের মাথার চুল চেপে ধরে নিজের দিকে টানতে লাগলেন। ভাই বললেন, হে আমার মায়ের পুত্র, লোকগুলো যে আমাকে দুর্বল মনে করল এবং আমাকে যে মেরে ফেলার উপক্রম করেছিল। সুতরাং আমার উপর আর শত্রুদের হাসিও না। আর আমাকে জালিমদের সারিতে গন্য করো না। [ সুরা আরাফ ৭:১৫০ ]\nমূসা বললেন, হে আমার পরওয়ারদেগার, ক্ষমা কর আমাকে আর আমার ভাইকে এবং আমাদেরকে তোমার রহমতের অন্তর্ভুক্ত কর। তুমি যে সর্বাধিক করুণাময়। [ সুরা আরাফ ৭:১৫১ ]\nঅবশ্য যারা গোবৎসকে উপাস্য বানিয়ে নিয়েছে, তাদের উপর তাদের পরওয়ারদেগারের পক্ষ থেকে পার্থিব এ জীবনেই গযব ও লাঞ্জনা এসে পড়বে। এমনি আমি অপবাদ আরোপকারীদেরকে শাস্তি দিয়ে থাকি। [ সুরা আরাফ ৭:১৫২ ]\nআর যারা মন্দ কাজ করে, তারপরে তওবা করে নেয় এবং ঈমান নিয়ে আসে, তবে নিশ্চয়ই তোমার পরওয়ারদেগার তওবার পর অবশ্য ক্ষমাকারী, করুণাময়। [ সুরা আরাফ ৭:১৫৩ ]\nতারপর যখন মূসার রাগ পড়ে গেল, তখন তিনি তখতীগুলো তুলে নিলেন। আর যা কিছু তাতে লেখা ছিল, তা ছিল সে সমস্ত লোকের জন্য হেদায়েত ও রহমত যারা নিজেদের পরওয়ারদেগারকে ভয় করে। [ সুরা আরাফ ৭:১৫৪ ]\nআর মূসা বেছে নিলেন নিজের সম্প্রদায় থেকে সত্তর জন লোক আমার প্রতিশ্রুত সময়ের জন্য। তারপর যখন তাদেরকে ভূমিকম্প পাকড়াও করল, তখন বললেন, হে আমার পরওয়ারদেগার, তুমি যদি ইচ্ছা করতে, তবে তাদেরকে আগেই ধ্বংস করে দিতে এবং আমাকেও। আমাদেরকে কি সে কর্মের কারণে ধ্বংস করছ, যা আমার সম্প্রদায়ের নির্বোধ লোকেরা করেছে? এসবই তোমার পরীক্ষা; তুমি যাকে ইচ্ছা এতে পথ ভ্রষ্ট করবে এবং যাকে ইচ্ছা সরলপথে রাখবে। তুমি যে আমাদের রক্ষক-সুতরা ং আমাদেরকে ক্ষমা করে দাও এবং আমাদের উপর করুনা কর। তাছাড়া তুমিই তো সর্বাধিক ক্ষমাকারী। [ সুরা আরাফ ৭:১৫৫ ]\nআর পৃথিবীতে এবং আখেরাতে আমাদের জন্য কল্যাণ লিখে দাও। আমরা তোমার দিকে প্রত্যাবর্তন করছি। আল্লাহ তা'আলা বললেন, আমার আযাব তারই উপর পরিব্যাপ্ত। সুতরাং তা তাদের জন্য লিখে দেব যারা ভয় রাখে, যাকাত দান করে এবং যারা আমার আয়তসমুহের উপর বিশ্বাস স্থাপন করে। [ সুরা আরাফ ৭:১৫৬ ]\nসেসমস্ত লোক, যারা আনুগত্য অবলম্বন করে এ রসূলের, যিনি উম্মী নবী, যাঁর সম্পর্কে তারা নিজেদের কাছে রক্ষিত তওরাত ও ইঞ্জিলে লেখা দেখতে পায়, তিনি তাদেরকে নির্দেশ দেন সৎকর্মের, বারণ করেন অসৎকর্ম থেকে; তাদের জন্য যাবতীয় পবিত্র বস্তু হালাল ঘোষনা করেন ও নিষিদ্ধ করেন হারাম বস্তুসমূহ এবং তাদের উপর থেকে সে বোঝা নামিয়ে দেন এবং বন্দীত্ব অপসারণ করেন যা তাদের উপর বিদ্যমান ছিল। সুতরাং যেসব লোক তাঁর উপর ঈমান এনেছে, তাঁর সাহচর্য অবলম্বন করেছে, তাঁকে সাহায্য করেছে এবং সে নূরের অনুসরণ করেছে যা তার সাথে অবতীর্ণ করা হয়েছে, শুধুমাত্র তারাই নিজেদের উদ্দেশ্য সফলতা অর্জন করতে পেরেছে। [ সুরা আরাফ ৭:১৫৭ ]\nবলে দাও, হে মানব মন্ডলী। তোমাদের সবার প্রতি আমি আল্লাহ প্রেরিত রসূল, সমগ্র আসমান ও যমীনে তার রাজত্ব। একমাত্র তাঁকে ছাড়া আর কারো উপাসনা নয়। তিনি জীবন ও মৃত্যু দান করেন। সুতরাং তোমরা সবাই বিশ্বাস স্থাপন করো আল্লাহর উপর তাঁর প্রেরিত উম্মী নবীর উপর, যিনি বিশ্বাস রাখেন আল্লাহর এবং তাঁর সমস্ত কালামের উপর। তাঁর অনুসরণ কর যাতে সরল পথপ্রাপ্ত হতে পার। [ সুরা আরাফ ৭:১৫৮ ]\nবস্তুতঃ মূসার সম্প্রদায়ে একটি দল রয়েছে যারা সত্যপথ নির্দেশ করে এবং সে মতেই বিচার করে থাকে। [ সুরা আরাফ ৭:১৫৯ ]\nআর আমি পৃথক পৃথক করে দিয়েছি তাদের বার জন পিতামহের সন্তানদেরকে বিরাট বিরাট দলে, এবং নির্দেশ দিয়েছি মুসাকে, যখন তার কাছে তার সম্প্রদায় পানি চাইল যে, স্বীয় যষ্টির দ্বারা আঘাত কর এ পাথরের উপর। অতঃপর এর ভেতর থেকে ফুটে বের হল বারটি প্রস্রবণ। প্রতিটি গোত্র চিনে নিল নিজ নিজ ঘাঁটি। আর আমি ছায়া দান করলাম তাদের উপর মেঘের এবং তাদের জন্য অবতীর্ন করলাম মান্না ও সালওয়া। যে পরিচ্ছন্ন বস্তুত জীবিকারূপে আমি তোমাদের দিয়েছি, তা থেকে তোমরা ভক্ষণ কর। বস্তুতঃ তারা আমার কোন ক্ষতি করেনি, বরং ক্ষতি করেছে নিজেদেরই। [ সুরা আরাফ ৭:১৬০ ]\nআর যখন তাদের প্রতি নির্দেশ হল যে, তোমরা এ নগরীতে বসবাস কর এবং খাও তা থেকে যেখান থেকে ইচ্ছা এবং বল, আমাদের ক্ষমা করুন। আর দরজা দিয়ে প্রবেশ কর প্রণত অবস্থায়। তবে আমি ক্ষমা করে দেব তোমাদের পাপসমুহ। অবশ্য আমি সৎকর্মীদিগকে অতিরিক্ত দান করব। [ সুরা আরাফ ৭:১৬১ ]\nঅনন্তর জালেমরা এতে অন্য শব্দ বদলে দিল তার পরিবর্তে, যা তাদেরকে বলা হয়েছিল। সুতরাং আমি তাদের উপর আযাব পাঠিয়েছি আসমান থেকে তাদের অপকর্মের কারণে। [ সুরা আরাফ ৭:১৬২ ]\nআর তাদের কাছে সে জনপদের অবস্থা সম্পর্কে জিজ্ঞেস কর যা ছিল নদীর তীরে অবস্থিত। যখন শনিবার দিনের নির্দেশের ব্যাপারে সীমাতিক্রম করতে লাগল, যখন আসতে লাগল মাছগুলো তাদের কাছে শনিবার দিন পানির উপর, আর যেদিন শনিবার হত না, আসত না। এভাবে আমি তাদেরকে পরীক্ষা করেছি। কারণ, তারা ছিল নাফরমান। [ সুরা আরাফ ৭:১৬৩ ]\nআর যখন তাদের মধ্যে থেকে এক সম্প্রদায় বলল, কেন সে লোকদের সদুপদেশ দিচ্ছেন, যাদেরকে আল্লাহ ধ্বংস করে দিতে চান কিংবা আযাব দিতে চান কঠিন আযাব? সে বললঃ তোমাদের পালনকর্তার সামনে দোষ ফুরাবার জন্য এবং এজন্য যেন তারা ভীত হয়। [ সুরা আরাফ ৭:১৬৪ ]\nঅতঃপর যখন তারা সেসব বিষয় ভুলে গেল, যা তাদেরকে বোঝানো হয়েছিল, তখন আমি সেসব লোককে মুক্তি দান করলাম যারা মন্দ কাজ থেকে বারণ করত। আর পাকড়াও করলাম, গোনাহগারদেরকে নিকৃষ্ট আযাবের মাধ্যমে তাদের না-ফরমানীর দরুন। [ সুরা আরাফ ৭:১৬৫ ]\nতারপর যখন তারা এগিয়ে যেতে লাগল সে কর্মে যা থেকে তাদের বারণ করা হয়েছিল, তখন আমি নির্দেশ দিলাম যে, তোমরা লাঞ্ছিত বানর হয়ে যাও। [ সুরা আরাফ ৭:১৬৬ ]\nআর সে সময়ের কথা স্মরণ কর, যখন তোমার পালনকর্তা সংবাদ দিয়েছেন যে, অবশ্যই কেয়ামত দিবস পর্যন্ত ইহুদীদের উপর এমন লোক পাঠাতে থাকবেন যারা তাদেরকে নিকৃষ্ট শাস্তি দান করতে থাকবে। নিঃসন্দেহে তোমার পালনকর্তা শীঘ্র শাস্তি দানকারী এবং তিনি ক্ষমাশীল, দয়ালু। [ সুরা আরাফ ৭:১৬৭ ]\nআর আমি তাদেরকে বিভক্ত করে দিয়েছি দেশময় বিভিন্ন শ্রেনীতে, তাদের মধ্যে কিছু রয়েছে ভাল আর কিছু রয়েছে অন্য রকম! তাছাড়া আমি তাদেরকে পরীক্ষা করেছি ভাল ও মন্দের মাধ্যমে যাতে তারা ফিরে আসে। [ সুরা আরাফ ৭:১৬৮ ]\nতারপর তাদের পেছনে এসেছে কিছু অপদার্থ, যারা উত্তরাধিকারী হয়েছে কিতাবের; তারা নিকৃষ্ট পার্থিব উপকরণ আহরণ করছে এবং বলছে, আমাদের ক্ষমা করে দেয়া হবে। বস্তুতঃ এমনি ধরনের উপকরণ যদি আবারো তাদের সামনে উপস্থিত হয়, তবে তাও তুলে নেবে। তাদের কাছথেকে কিতাবে কি অঙ্গীকার নেয়া হয়নি যে, আল্লাহর প্রতি সত্য ছাড়া কিছু বলবে না? অথচ তারা সে সবই পাঠ করেছে, যা তাতে লেখা রয়েছে। বস্তুতঃ আখেরাতের আলয় ভীতদের জন্য উত্তম-তোমরা কি তা বোঝ না ? [ সুরা আরাফ ৭:১৬৯ ]\nআর যেসব লোক সুদৃঢ়ভাবে কিতাবকে আঁকড়ে থাকে এবং নামায প্রতিষ্ঠা করে নিশ্চয়ই আমি বিনষ্ট করব না সৎকর্মীদের সওয়াব। [ সুরা আরাফ ৭:১৭০ ]\nআর যখন আমি তুলে ধরলাম পাহাড়কে তাদের উপরে সামিয়ানার মত এবং তারা ভয় করতে লাগল যে, সেটি তাদের উপর পড়বে, তখন আমি বললাম, ধর, যা আমি তোমাদের দিয়েছি, দৃঢ়ভাবে এবং স্মরণ রেখো যা তাতে রয়েছে, যেন তোমরা বাঁচতে পার। [ সুরা আরাফ ৭:১৭১ ]\nআর যখন তোমার পালনকর্তা বনী আদমের পৃষ্টদেশ থেকে বের করলেন তাদের সন্তানদেরকে এবং নিজের উপর তাদেরকে প্রতিজ্ঞা করালেন, আমি কি তোমাদের পালনকর্তা নই ? তারা বলল, অবশ্যই, আমরা অঙ্গীকার করছি। আবার না কেয়ামতের দিন বলতে শুরু কর যে, এ বিষয়টি আমাদের জানা ছিল না। [ সুরা আরাফ ৭:১৭২ ]\nঅথবা বলতে শুরু কর যে, অংশীদারিত্বের প্রথা তো আমাদের বাপ-দাদারা উদ্ভাবন করেছিল আমাদের পূর্বেই। আর আমরা হলাম তাদের পশ্চাৎবর্তী সন্তান-সন্ত তি। তাহলে কি সে কর্মের জন্য আমাদেরকে ধ্বংস করবেন, যা পথভ্রষ্টরা করেছে? [ সুরা আরাফ ৭:১৭৩ ]\nবস্তুতঃ এভাবে আমি বিষয়সমূহ সবিস্তারে বর্ণনা করি, যাতে তারা ফিরে আসে। [ সুরা আরাফ ৭:১৭৪ ]\nআর আপনি তাদেরকে শুনিয়ে দিন, সে লোকের অবস্থা, যাকে আমি নিজের নিদর্শনসমূহ দান করেছিলাম, অথচ সে তা পরিহার করে বেরিয়ে গেছে। আর তার পেছনে লেগেছে শয়তান, ফলে সে পথভ্রষ্টদের অন্তর্ভূক্ত হয়ে পড়েছে। [ সুরা আরাফ ৭:১৭৫ ]\nঅবশ্য আমি ইচ্ছা করলে তার মর্যাদা বাড়িয়ে দিতাম সে সকল নিদর্শনসমূহের দৌলতে। কিন্তু সে যে অধঃপতিত এবং নিজের রিপুর অনুগামী হয়ে রইল। সুতরাং তার অবস্থা হল কুকুরের মত; যদি তাকে তাড়া কর তবুও হাঁপাবে আর যদি ছেড়ে দাও তবুও হাঁপাবে। এ হল সেসব লোকের উদাহরণ; যারা মিথ্যা প্রতিপন্ন করেছে আমার নিদর্শনসমূহকে। অতএব, আপনি বিবৃত করুন এসব কাহিনী, যাতে তারা চিন্তা করে। [ সুরা আরাফ ৭:১৭৬ ]\nতাদের উদাহরণ অতি নিকৃষ্ট, যারা মিথ্যা প্রতিপন্ন করেছে আমার আয়াত সমূহকে এবং তারা নিজেদেরই ক্ষতি সাধন করেছে। [ সুরা আরাফ ৭:১৭৭ ]\nযাকে আল্লাহ পথ দেখাবেন, সেই পথপ্রাপ্ত হবে। আর যাকে তিনি পথ ভ্রষ্ট করবেন, সে হবে ক্ষতিগ্রস্ত। [ সুরা আরাফ ৭:১৭৮ ]\nআর আমি সৃষ্টি করেছি দোযখের জন্য বহু জ্বিন ও মানুষ। তাদের অন্তর রয়েছে, তার দ্বারা বিবেচনা করে না, তাদের চোখ রয়েছে, তার দ্বারা দেখে না, আর তাদের কান রয়েছে, তার দ্বারা শোনে না। তারা চতুষ্পদ জন্তুর মত; বরং তাদের চেয়েও নিকৃষ্টতর। তারাই হল গাফেল, শৈথিল্যপরায়ণ। [ সুরা আরাফ ৭:১৭৯ ]\nআর আল্লাহর জন্য রয়েছে সব উত্তম নাম। কাজেই সে নাম ধরেই তাঁকে ডাক। আর তাদেরকে বর্জন কর, যারা তাঁর নামের ব্যাপারে বাঁকা পথে চলে। তারা নিজেদের কৃতকর্মের ফল শীঘ্রই পাবে। [ সুরা আরাফ ৭:১৮০ ]\nআর যাদেরকে আমি সৃষ্টি করেছি, তাদের মধ্যে এমন এক দল রয়েছে যারা সত্য পথ দেখায় এবং সে অনুযায়ী ন্যায়চিার করে। [ সুরা আরাফ ৭:১৮১ ]\nবস্তুতঃ যারা মিথ্যা প্রতিপন্ন করেছে আমার আয়াতসমূহকে, আমি তাদেরকে ক্রমান্বয়ে পাকড়াও করব এমন জায়গা থেকে, যার সম্পর্কে তাদের ধারণাও হবে না। [ সুরা আরাফ ৭:১৮২ ]\nবস্তুতঃ আমি তাদেরকে ঢিল দিয়ে থাকি। নিঃসন্দেহে আমার কৌশল সুনিপুণ। [ সুরা আরাফ ৭:১৮৩ ]\nতারা কি লক্ষ্য করেনি যে, তাদের সঙ্গী লোকটির মস্তিষ্কে কোন বিকৃতি নেই? তিনি তো ভীতি প্রদর্শনকারী প্রকৃষ্টভাবে। [ সুরা আরাফ ৭:১৮৪ ]\nতারা কি প্রত্যক্ষ করেনি আকাশ ও পৃথিবীর রাজ্য সম্পর্কে এবং যা কিছু সৃষ্টি করেছেন আল্লাহ তা'আলা বস্তু সামগ্রী থেকে এবং এ ব্যাপারে যে, তাদের সাথে কৃত ওয়াদার সময় নিকটবর্তী হয়ে এসেছে? বস্তুতঃ এরপর কিসের উপর ঈমান আনবে? [ সুরা আরাফ ৭:১৮৫ ]\nআল্লাহ যাকে পথভ্রষ্ট করেন। তার কোন পথপ্রদর্শক নেই। আর আল্লাহ তাদেরকে তাদের দুষ্টামীতে মত্ত অবস্তায় ছেড়ে দিয়ে রাখেন। [ সুরা আরাফ ৭:১৮৬ ]\nআপনাকে জিজ্ঞেস করে, কেয়ামত কখন অনুষ্ঠিত হবে? বলে দিন এর খবর তো আমার পালনকর্তার কাছেই রয়েছে। তিনিই তা অনাবৃত করে দেখাবেন নির্ধারিত সময়ে। আসমান ও যমীনের জন্য সেটি অতি কঠিন বিষয়। যখন তা তোমাদের উপর আসবে অজান্তেই এসে যাবে। আপনাকে জিজ্ঞেস করতে থাকে, যেন আপনি তার অনুসন্ধানে লেগে আছেন। বলে দিন, এর সংবাদ বিশেষ করে আল্লাহর নিকটই রয়েছে। কিন্তু তা অধিকাংশ লোকই উপলব্ধি করে না। [ সুরা আরাফ ৭:১৮৭ ]\nআপনি বলে দিন, আমি আমার নিজের কল্যাণ সাধনের এবং অকল্যাণ সাধনের মালিক নই, কিন্তু যা আল্লাহ চান। আর আমি যদি গায়বের কথা জেনে নিতে পারতাম, তাহলে বহু মঙ্গল অর্জন করে নিতে পারতাম, ফলে আমার কোন অমঙ্গল কখনও হতে পারত না। আমি তো শুধুমাত্র একজন ভীতি প্রদর্শক ও সুসংবাদদাতা ঈমানদারদের জন্য। [ সুরা আরাফ ৭:১৮৮ ]\nতিনিই সে সত্তা যিনি তোমাদিগকে সৃষ্টি করেছেন একটি মাত্র সত্তা থেকে; আর তার থেকেই তৈরী করেছেন তার জোড়া, যাতে তার কাছে স্বস্তি পেতে পারে। অতঃপর পুরুষ যখন নারীকে আবৃত করল, তখন, সে গর্ভবতী হল। অতি হালকা গর্ভ। সে তাই নিয়ে চলাফেরা করতে থাকল। তারপর যখন বোঝা হয়ে গেল, তখন উভয়েই আল্লাহকে ডাকল যিনি তাদের পালনকর্তা যে, তুমি যদি আমাদিগকে সুস্থ ও ভাল দান কর তবে আমরা তোমার শুকরিয়া আদায় করব। [ সুরা আরাফ ৭:১৮৯ ]\nঅতঃপর তাদেরকে যখন সুস্থ ও ভাল দান করা হল, তখন দানকৃত বিষয়ে তার অংশীদার তৈরী করতে লাগল। বস্তুতঃ আল্লাহ তাদের শরীক সাব্যস্ত করা থেকে বহু উর্ধে। [ সুরা আরাফ ৭:১৯০ ]\nতারা কি এমন কাউকে শরীক সাব্যস্ত করে, যে একটি বস্তুও সৃষ্টি করেনি, বরং তাদেরকে সৃষ্টি করা হয়েছে। [ সুরা আরাফ ৭:১৯১ ]\nআর তারা, না তাদের সাহায্য করতে পারে, না নিজের সাহায্য করতে পারে। [ সুরা আরাফ ৭:১৯২ ]\nআর তোমরা যদি তাদেরকে আহবান কর সুপথের দিকে, তবে তারা তোমাদের আহবান অনুযায়ী চলবে না। তাদেরকে আহবান জানানো কিংবা নীরব থাকা উভয়টিই তোমাদের জন্য সমান। [ সুরা আরাফ ৭:১৯৩ ]\nআল্লাহকে বাদ দিয়ে তোমরা যাদেরকে ডাক, তারা সবাই তোমাদের মতই বান্দা। অতএব, তোমরা যাদেরকে ডাক, তখন তাদের পক্ষেও তো তোমাদের সে ডাক কবুল করা উচিত যদি তোমরা সত্যবাদী হয়ে থাক? [ সুরা আরাফ ৭:১৯৪ ]\nতাদের কি পা আছে, যদ্বারা তারা চলাফেরা করে, কিংবা তাদের কি হাত আছে, যদ্বারা তারা ধরে। অথবা তাদের কি চোখ আছে যদ্বারা তারা দেখতে পায় কিংবা তাদের কি কান আছে যদ্বারা শুনতে পায়? বলে দাও, তোমরা ডাক তোমাদের অংশীদারদিগকে, অতঃপর আমার অমঙ্গল কর এবং আমাকে অবকাশ দিও না। [ সুরা আরাফ ৭:১৯৫ ]\nআমার সহায় তো হলেন আল্লাহ, যিনি কিতাব অবতীর্ণ করেছেন। বস্তুত; তিনিই সাহায্য করেন সৎকর্মশীল বান্দাদের। [ সুরা আরাফ ৭:১৯৬ ]\nআর তোমরা তাঁকে বাদ দিয়ে যাদেরকে ডাক তারা না তোমাদের কোন সাহায্য করতে পারবে, না নিজেদের আত্নরক্ষা করতে পারবে। [ সুরা আরাফ ৭:১৯৭ ]\nআর তুমি যদি তাদেরকে সুপথে আহবান কর, তবে তারা তা কিছুই শুনবে না। আর তুমি তো তাদের দেখছই, তোমার দিকে তাকিয়ে আছে, অথচ তারা কিছুই দেখতে পাচ্ছে না। [ সুরা আরাফ ৭:১৯৮ ]\nআর ক্ষমা করার অভ্যাস গড়ে তোল, সৎকাজের নির্দেশ দাও এবং মূর্খ জাহেলদের থেকে দূরে সরে থাক। [ সুরা আরাফ ৭:১৯৯ ]\nআর যদি শয়তানের প্ররোচনা তোমাকে প্ররোচিত করে, তাহলে আল্লাহর শরণাপন্ন হও তিনিই শ্রবণকারী, মহাজ্ঞানী। [ সুরা আরাফ ৭:২০০ ]\nযাদের মনে ভয় রয়েছে, তাদের উপর শয়তানের আগমন ঘটার সাথে সাথেই তারা সতর্ক হয়ে যায় এবং তখনই তাদের বিবেচনাশক্তি জাগ্রত হয়ে উঠে। [ সুরা আরাফ ৭:২০১ ]\nপক্ষান্তরে যারা শয়তানের ভাই, তাদেরকে সে ক্রমাগত পথভ্রষ্ট তার দিকে নিয়ে যায় অতঃপর তাতে কোন কমতি করে না। [ সুরা আরাফ ৭:২০২ ]\nআর যখন কোরআন পাঠ করা হয়, তখন তাতে কান লাগিয়ে রাখ এবং নিশ্চুপ থাক যাতে তোমাদের উপর রহমত হয়। [ সুরা আরাফ ৭:২০৪ ]\nআর স্মরণ করতে থাক স্বীয় পালনকর্তাকে আপন মনে ক্রন্দনরত ও ভীত-সন্ত্রস ্ত অবস্থায় এবং এমন স্বরে যা চিৎকার করে বলা অপেক্ষা কম; সকালে ও সন্ধ্যায়। আর বে-খবর থেকো না। [ সুরা আরাফ ৭:২০৫ ]\nনিশ্চয়ই যারা তোমার পরওয়ারদেগারের সান্নিধ্যে রয়েছেন, তারা তাঁর বন্দেগীর ব্যাপারে অহঙ্কার করেন না এবং স্মরণ করেন তাঁর পবিত্র সত্তাকে; আর তাঁকেই সেজদা করেন। [ সুরা আরাফ ৭:২০৬ ]\npage revision: 1, last edited: 27 Jan 2019 05:50


Home জাতীয় অর্থ ও বাণিজ্য ইসলামী ব্যাংক চট্টগ্রাম নর্থ জোনের শরী‘আহ সচেতনতা শীর্ষক সম্মেলন অনুষ্ঠিত\nইসলামী ব্যাংক বাংলাদেশ লিমিটেড এর চট্টগ্রাম নর্থ জোনের উদ্যোগে শরী‘আহ সচেতনতা সম্মেলন ১২ জুন ২০২১, শনিবার ভার্চুয়াল প্লাটফর্মে অনুষ্ঠিত হয়। ব্যাংকের এক্সিকিউটিভ কমিটির চেয়ারম্যান প্রফেসর ড. মোঃ সেলিম উদ্দিন এফসিএ, এফসিএমএ অনুষ্ঠানে প্রধান অতিথি হিসেবে বক্তব্য প্রদান করেন। বিশেষ অতিথি হিসেবে বক্তব্য দেন ব্যাংকের ম্যানেজিং ডাইরেক্টর ও সিইও মুহাম্মদ মুনিরুল মওলা। সম্মেলনে শরী‘আহ সচেতনতা বিষয়ে আলোচনা করেন ব্যাংকের শরী‘আহ সুপারভাইজরি কমিটির সদস্য সচিব প্রফেসর ড. মোহাম্মদ আবদুস সামাদ। অনুষ্ঠানে চট্টগ্রাম নর্থ জোনপ্রধান মোঃ নাইয়ার আজম, এক্সিকিউটিভ ভাইস প্রেসিডেন্ট মোঃ শামসুদ্দোহা ও ”ট্টগ্রাম নর্থ জোনের শাখাব্যবস্থাপকগণ অংশগ্রহণ করেন।\nপ্রধান অতিথির বক্তব্যে প্রফেসর ড. মোঃ সেলিম উদ্দিন এফসিএ এফসিএমএ বলেন, বিশ্বব্যাপী শরীআহ ভিত্তিক ব্যাংকিংয়ের জনপ্রিয়তা ক্রমান্বয়ে বেড়ে চলেছে। গ্লোবাল ফাইন্যান্সের প্রায় ৫ শতাংশ শরীআহভিত্তিক পদ্ধতিতে পরিচালিত হচ্ছে। তিনি বলেন, বিশ্বের অন্যান্য দেশের তুলনায় বাংলাদেশে শরীআহভিত্তিক ব্যাংকিংয়ের প্রবৃদ্ধি অনেক বেশি। দেশের ২৫ শতাংশ ব্যাংকিং ইসলামী ব্যাংকিং এর আওতায় পরিচালিত হচ্ছে উল্লেখ করে তিনি বলেন, ইসলামী ব্যাংকিং পরিচালনায় শরী‘আহর নীতি ও প্রচলিত আইন দুটোই পরিপালিত হয়। শরীআহর নীতিমালা পরিপালন ছাড়া সফলতা অর্জন সম্ভব নয়।\nPrevious articleবিষাক্ত বর্জ্যে অস্তিত্ব হারাচ্ছে শীতলক্ষ্যা\nNext articleইসলামী ব্যাংকের মাধ্যমে দেয়া যাবে চট্টগ্রাম ওয়াসার বিল


জুন ত্রৈমাসিকে রেকর্ড ২০.১% বাড়ল ভারতের জিডিপি! এত বৃদ্ধি কী করে? - India's GDP growth surges 20.1% in June quarter on low base , Bangla News\nবাংলা নিউজ > ঘরে বাইরে > জুন ত্রৈমাসিকে রেকর্ড ২০.১% বাড়ল ভারতের জিডিপি! এত বৃদ্ধি কী করে?\nজুন ত্রৈমাসিকে রেকর্ড ২০.১% বাড়ল ভারতের জিডিপি! এত বৃদ্ধি কী করে?\n১ মিনিটে পড়ুন . Updated: 31 Aug 2021, 07:02 PM IST\nগত বছর জুন ত্রৈমাসিকের তুলনায় এই বৃদ্ধি অনেকটাই মনে হতে পারে। তবে, গত বছর জুন ত্রৈমাসিকের সময়েই কড়া লকডাউন ছিল।\nজুন ত্রৈমাসিকে ২০.১% বৃদ্ধি পেয়েছে ভারতের মোট অর্থনীতি (GDP)। নিশ্চিত ভাবেই এটা স্বস্তির খবর নীতি নির্ধারকদের কাছে। তবে এখনই ভারতীয় অর্থনীত কোভিডের ছায়া থেকে বেরিয়ে এসেছে সেটা নিশ্চিত করে বলা চলে না। এর কারণ হল এই জিডিপির পরিসংখ্যান গত বছরের জুন ত্রৈমাসিকের নিরিখে। সেই সময় ভারতীয় অর্থনীতি ছিল ঐতিহাসিক ভাবে সবচেয়ে নীচু বিন্দুতে। তার সাপেক্ষে এবার ২০ শতাংশ বাড়ল অর্থনীতি।\nআপাতদৃষ্টিতে গত বছর জুন ত্রৈমাসিকের তুলনায় এই বৃদ্ধি অনেকটাই মনে হতে পারে। তবে, গত বছর জুন ত্রৈমাসিকের সময়েই কড়া লকডাউন ছিল। ফলে সেই সময়ে প্রায় ২৪.৪% হারে সঙ্কুচিত হয়েছিল অর্থনীতি।\nফলে চলতি অর্থবর্ষে অর্থনীতি সেভাবে ঘুরে না দাঁড়ালেও, পরিস্থিতি কিছুটা স্বাভাবিকের দিকে। ফলে স্বাভাবিকভাবেই ২০.১% জিডিপি বৃদ্ধি খাতায় কলমে চমকপ্রদ হতে পারে। তবে বাস্তবে অর্থনীতি এখনও কড়া পরীক্ষার মুখে।\n১৯৯০-এর দশকের মাঝামাঝি থেকে এটি এখনও পর্যন্ত দ্রুততম জিডিপি বৃদ্ধির হার। তবে তা সত্ত্বেও এই নিয়ে উচ্ছসিত হওয়ার কোনও কারণ নেই। গত বছর এই একই ত্রৈমাসিকে রেকর্ড সংকোচন হয়েছিল। ফলে পরিস্থিতি কিছুটা স্বাভাবিক হতেই এত বেশি বৃদ্ধি মনে হচ্ছে। এটিকে মূলত নিম্ন-ভিত্তিক (Base Level) প্রভাব বলা হয়। অর্থাত্ খাতায় কলমে বিপুল উন্নতি হয়েছে মনে হলেও বাস্তবে অর্থনৈতিক পরিস্থিতি ততটা ভাল নয়।\nগত অর্থবর্ষে ৭.৩% জিডিপি সংকোচন হয়েছে ভারতের। মূলত করোনা লকডাউনই এর জন্য দায়ী। তুলনামূলকভাবে চলতি অর্থবর্ষে দ্বিতীয় ওয়েভের সেভাবে প্রভাব পড়েনি। এর কারণ, প্রথম অর্থবর্ষের তুলনায় দ্বিতীয় অর্থবর্ষে লকডাউনের কড়াকড়ি অনেকটাই কম ছিল। মার্চ ত্রৈমাসিকে ১.৩% বৃদ্ধি পেয়েছিল অর্থনীতি।\nরফতানি প্রায় ৩৯ শতাংশ বেড়েছে প্রথম ত্রৈমাসিকে যেটি জিডিপির প্রায় এক চতুর্থাংশ পরিমাণ। সব মিলিয়ে দ্বিতীয় ওয়েভ থাকা সত্বেও এপ্রিল থেকে জুনের মধ্যে ভারতীয় অর্থনীতি দ্রুত হারে পুরনো স্থানে ফেরার পথে অগ্রসর হয়েছে। এটিই নিশ্চিত ভাবে মোদী সরকারকে আশ্বস্ত করবে যে করোনা যদি আরও স্তিমিত হয়ে , অর্থনীতির পালে আরও দ্রুত হাওয়া লাগবে।\nGDP Economy India Increase


কখনো কি মনে প্রশ্ন জেগেছে সমগ্র ইন্টারনেটের মালিক কে? মনে প্রশ্ন জাগুক বা না জাগুক, আজ প্রশ্নের উত্তর নিয়েই এসেছি আপনাদের মাঝে\nPosted by Tips Bangla Plus on March 13, 2015\nতারপর নেটওয়ার্ক সিগনাল প্রেরণ করার জন্য প্রয়োজন কৃত্রিম উপগ্রহ (স্যাটেলাইট), হাজার হাজার মাইল বিস্তৃত কেবল এবং সহস্র ওয়্যারলেস রাউটার। এতো কিছুর সমন্বয়ে যে বৈশ্বিক সিস্টেম গঠিত হয়েছে তা কোন কিছুর মধ্যে সীমাবদ্ধ থাকতে পারেনি, অতিক্রম করে চলেছে দেশের পর দেশ, সাগর মহাসাগর এবং পাহাড় পর্বত। কোন দেশের সীমানা আটকে রাখতে পারেনি এই চলমান প্রযুক্তির আশির্বাদকে। দিনের পর দিনে এটি সংযুক্ত করছে শত নেটওয়ার্ককে। এ যেন মোবাইলে সাপের গেমটার মতো, খাবার খাচ্ছে আর বড় হচ্ছে। বিশ্বের প্রায় প্রত্যেকটি দেশে এখন ইন্টারনেট সংযোগ আছে।বর্তমান বিশ্বের সবাই এখন একটি নিদিষ্ট নেটওয়ার্কের আওতাভুক্ত হয়ে গেছে। এখন প্রশ্ন হলো এই বিশাল নেটওয়ার্ক নিয়ন্ত্রন করছে কে? এটার উত্তর জানাতেই টিউনের বাকি অংশে আপনাদের স্বাগতম।\nআমরা টিউনটির একেবারে শেষ প্রান্তে এসে গেছি। জানিনা টিউনটি আপনাদের কতোটা ভালো লেগেছে। তথ্যগুলো একটার সাথে আরেকটার সন্নিবেশ ঘটানো খুব কঠিন কাজ ছিলো, আমি আমার সর্বোচ্চটুকু চেষ্টা করেছি আপনাদেরকে সঠিক জ্ঞানটুকু দেওয়ার জন্য। আপনাদের উপলব্ধি আপনাদের টিউমেন্ট থেকে আমি বুঝতে পারবো। টিউনটি ভালো লাগুক বা মন্দ লাগুক আপনি নির্দ্বিধায় টিউমেন্ট করে জানান। আপনার একটি সুচিন্তিত মতামত আমাকে আরো ভালো টিউন করতে এবং ভুলগুলো শোধরাতে সাহায্য করবে। সবার ক্ষুদ্র ক্ষুদ্র প্রচেষ্টা বাংলা ভাষার টেকনোলজি ভান্ডারকে আরও সমৃদ্ধ করবে। তবে টেকটিউনস পরিবারের সকলের প্রতি অনুরোধ, চলুন আমরা কাউকে অনুকরণ না করে অনুসরণ করতে শিখি। কপি পেস্ট না করে নিজের মতো করে উপস্থাপনের চেষ্টা করি। টেকটিউনস পরিবারকে সমৃদ্ধ করতে আপনার আমার সকলের অংশগ্রহণ প্রয়োজন। যাহোক, আজ এখানেই শেষ করছি দেখা হবে আগামী টিউনে। সে পর্যন্ত সবাই ভালো থাকুন, সুস্থ থাকুন এবং নিরাপদে থাকুন।\nকৃতজ্ঞতায়ঃ সানিম মাহবীর ফাহাদ\nইন্টারনেট মোবাইল ইন্টারনেট


অতিরিক্ত উপার্জনের জন্য শুরু করুন হোম ডেলিভারি ব্যবসা (Home Delivery Business), কম সময়ে প্রচুর লাভ অতিরিক্ত উপার্জনের জন্য শুরু করুন হোম ডেলিভারি ব্যবসা (Home Delivery Business), কম সময়ে প্রচুর লাভ\nTo earn more you can easily start home delivery business\nঅতিরিক্ত উপার্জনের জন্য শুরু করুন হোম ডেলিভারি ব্যবসা (Home Delivery Business), কম সময়ে প্রচুর লাভ\nKJ Staff Saturday, 06 June 2020 05:52 PM\nকরোনা ভাইরাসের (Covid 19) আক্রমণ এবং লকডাউন (Lockdown), এই দুই পরিস্থিতিতে জেরবার জনজীবন৷ তার সঙ্গে কখনও প্রাকৃতিক বিপর্যয় তো কখনও পঙ্গপালের হানা৷ সব মিলিয়ে চলতি বছরে উপার্জন নিয়ে কপালে ভাঁজ পড়েছে আমজনতার৷ অর্থনৈতিক পরিস্থিতি ধাক্কা খাওয়ায় চাকরিও হারিয়েছেন অনেকে৷ আর এই কঠিন পরিস্থিতিতে ঘুরে দাঁড়াতে শুরু করা যেতে পারে নিজস্ব ব্যবসা৷\nইতিমধ্যেই স্বল্প বিনিয়োগে (Low Investment Business) বিভিন্ন ব্যবসা করার উপায় তুলে ধরা হয়েছে৷ আর এবার জেনে নিন হোম ডেলিভারির ব্যবসা (Home Delivery Business) কতটা লাভজনক বর্তমান পরিস্থিতিতে৷ সরকারের পক্ষ থেকে এই হোম ডেলিভারির অনুমতি দেওয়া হয়েছে৷ তবে মনে প্রশ্ন উঠতেই পারে যে ব্যবসা শুরু কীভাবে করবেন৷ সবার আগে জেনে নিতে হবে এই ব্যবসা বলতে ঠিক কী বোঝায়৷\nহোম ডেলিভারি ব্যবসা আসলে কী (What is Home Delivery Business)?\nউপভোক্তাদের বাড়িতে গিয়ে তাদের চাহিদা অনুযায়ী টাকার বিনিময়ে প্রোডাক্ট পৌঁছে দেওয়া হয় এই ব্যবসাতে৷ খুব সহজেই এই ব্যবসা শুরু করা যেতে পারে৷ স্মার্টফোনের সাহায্যে বাড়িতে বসেই প্রাথমিক কাজ সেরে ফেলতে পারেন৷\nউল্লেখ্য, করোনা ভাইরাসের চেক ভাঙতে লকডাউন শুরু হয়৷ সোশ্যাল ডিস্ট্যান্সিং (Social Distancing) এড়াতে বর্তমানে হোম ডেলিভারির চাহিদা তুঙ্গে৷ বাড়িতে বসেই যতটা সম্ভব সকলে প্রয়োজনীয় জিনিসপত্র অর্ডার করে দিচ্ছেন অনলাইনে৷ আর এই জিনিসপত্র বা বিভিন্ন পরিষেবা পৌঁছে দিতেই ডোম ডেলিভারির ব্যবসায় (Home Delivery Business) যুক্ত হতে পারেন আপনিও৷\nবিভিন্ন রকম হোম ডেলিভারি হতে পারে (Home Delivery Business Ideas). যেমন , ক্যুরিয়র ব্যবসা, খাদ্যদ্রব্যের হোম ডেলিভারি, উপহার সামগ্রী, ড্রাই ক্লিনিং পরিষেবা, ওষুধ, সবজি-ফল, সংবাদপত্র, প্রভৃতি বিভিন্ন জিনিসপত্র বাড়িতে পৌঁছে দেওয়া যেতে পারে৷\nবিনিয়োগ কতটা করতে হয় (Home Delivery Business Total Cost)?\nহোম ডেলিভারির ব্যবসায় খুব বেশি বিনিয়োগের প্রয়োজন হয় না৷ স্টোর রুম, পরিষেবা দেওয়ার জন্য বাইক বা গাড়ি প্রয়োজন৷ এছাড়া যে প্রোডাক্ট ডেলিভারি করতে চাইছেন সেই কোম্পানির সঙ্গে চুক্তি করতে গিয়ে যদি কোনও টাকা প্রয়োজন হয় ততটুকুই৷ হোম ডেলিভারি করার জন্য জায়গা আপনাকে বেছে নিতে হবে৷ বাজারের কাছে, বা স্টোর রুমের কাছাকাছি এলাকাকে বেছে নিতে পারেন৷\nবাড়িতে বসে নারী-পুরুষ উভয়েই এই ব্যবসা (Home Based Business) করতে পারবেন, উপার্জন হবে প্রচুর


বিদ্যালয়ে যাওয়া মানেই শেখা নয় – Dailytimes 24\nঢাকা , ২৪ ফেব্রুয়ারী , (ডেইলি টাইমস ২৪):\nড. খায়েম সাভেদ্রা পেরুর সাবেক শিক্ষামন্ত্রী। পেরুর ক্যাথলিক বিশ্ববিদ্যালয় থেকে অর্থনীতিতে স্নাতক। পরে কলাম্বিয়া বিশ্ববিদ্যালয় থেকে একই বিষয়ে পিএইচডি ডিগ্রি অর্জন করেন। ১০ বছর বিশ্বব্যাংকে কাজ করেছেন। বর্তমানে সংস্থাটির এডুকেশন গ্লোবাল প্র্যাকটিসের সঙ্গে যুক্ত। তিনি সম্প্রতি বাংলাদেশ সফরে এলে এ দেশের শিক্ষাব্যবস্থার বিভিন্ন দিক নিয়ে কথা বলেন।\nবাংলাদেশ সফর থেকে আপনি কী অভিজ্ঞতা নিয়ে ফিরে যাচ্ছেন?\nখায়েম সাভেদ্রা: এটা সংক্ষিপ্ত, তবে অর্থবহ সফর। মৌলিক শিক্ষা, কারিগরি শিক্ষা ও বিশ্ববিদ্যালয়গুলো নিয়ে অনেক কথা বলার আছে। সরকারি ও বেসরকারি বিশ্ববিদ্যালয়গুলোতে পড়ার সুযোগ বেড়েছে। কয়েক বছর ধরে উৎপাদনশীল খাতের সঙ্গে বিশ্ববিদ্যালয়গুলোর সংশ্লিষ্টতা বেড়েছে। বিশ্ববিদ্যালয় ও প্রতিষ্ঠানগুলোর মধ্যে অংশীদারত্ব বাড়ানোর ক্ষেত্রে বিদ্যমান নানা প্রতিবন্ধকতা দূর করার লক্ষ্যে আমাদের ২০০টি প্রকল্প আছে। এটি বাংলাদেশের উচ্চশিক্ষার ক্ষেত্রে বড় ধরনের অগ্রগতি।\nবাংলাদেশ গত বছর অ্যাক্রেডিটেশন কাউন্সিল আইন অনুমোদন করে। এটা গুরুত্বপূর্ণ পদক্ষেপ। এখানে অনেকগুলো ভালো ও খারাপ মানের বিশ্ববিদ্যালয় আছে। এগুলো নিয়ন্ত্রণ করা সরকারের জন্য বড় চ্যালেঞ্জ। সরকার খারাপ মানের বিশ্ববিদ্যালয়গুলো নিয়ে চলতে পারে না। একজন তরুণ যদি মানসম্পন্ন শিক্ষা না পায়, সে তার জীবনে ওই বছরগুলো আর কখনো ফিরে পাবে না। কোনগুলো ভালো শিক্ষাপ্রতিষ্ঠান, তা জানার জন্য অ্যাক্রেডিটেশন ব্যবস্থা যথাযথভাবে প্রয়োগ করা উচিত। নিম্নমানের বিশ্ববিদ্যালয়গুলো বন্ধ করে দেওয়া উচিত।\nআরেকটা বিষয় হলো কারিগরি শিক্ষা। কয়েক বছর আগেও কারিগরি শিক্ষায় মোট শিক্ষার্থীর ১ শতাংশের মতো পড়ত। এখন এটা বেড়ে ১৪ শতাংশ হয়েছে। আমি ঢাকা মহিলা পলিটেকনিক পরিদর্শনে গিয়েছিলাম। মুগ্ধ হওয়ার মতো। কারিগরি শিক্ষায় বাংলাদেশে সরকারি ও বেসরকারি বিনিয়োগ বাড়ছে। যারা কারিগরি শিক্ষা নিতে চায়, তাদের জন্য বৃত্তির ব্যবস্থা খুবই ভালো উদ্যোগ। সব মেয়ের জন্য এই বৃত্তির ব্যবস্থা। কারিগরি বিষয়ে পড়ার আর্থিক সামর্থ্য নেই, এমন ছেলেরা এই বৃত্তি পেতে পারে। কারিগরি শিক্ষায় নারী-পুরুষের অনুপাত ২৫ শতাংশ। এটা ৫০ শতাংশ হওয়া উচিত। তবে বর্তমানের অবস্থা আগের চেয়ে ভালো।\nমৌলিক শিক্ষার ক্ষেত্রে ভর্তিতে গুরুত্বপূর্ণ উন্নতি হয়েছে। বিদ্যালয়ে ভর্তির হার এখন ৯৮ শতাংশ। তবে বিশ্বব্যাংকের বিশ্ব উন্নয়ন প্রতিবেদনের অন্যতম মূল বার্তা ছিল বিদ্যালয়ে যাওয়া মানেই শেখা নয়। অনেক শিশু বিদ্যালয়ে যায়, তবে সবাই শিখতে পারে না। বাংলাদেশে আমরা জাতীয় পর্যায়ের মূল্যায়ন থেকে জানতে পেরেছি, শেখার ব্যাপারে এখনো সমস্যা আছে। বাংলাদেশ ইতিমধ্যে এ ব্যাপারে পদক্ষেপ নিয়েছে। তাই আমরা গুণগত মান নিশ্চিত করার সমস্যার বিষয়টি বুঝতে পেরেছি।\nবিশ্ব উন্নয়ন প্রতিবেদনে শিক্ষার সংকটের কথা আছে। বাংলাদেশ কীভাবে এ থেকে উত্তরণ ঘটাতে পারে?\nবাংলাদেশে জিডিপির মাত্র ২ শতাংশ শিক্ষা খাতে ব্যয় করা হয়। ভারত, পাকিস্তান ও শ্রীলঙ্কায় এটা বেশ বেশি। আদর্শ পরিমাণটা কী হওয়া উচিত?\nবিশ্বব্যাংক বাংলাদেশের শিক্ষা খাতে ১৭ লাখ ডলার দিচ্ছে। আপনারা কীভাবে জবাবদিহি নিশ্চিত করেন?\nবাস্তবে কিন্তু দুর্নীতির সমস্যাও আছে।\nবিশ্বব্যাপী দক্ষ শ্রমশক্তির চাহিদা পূরণের চ্যালেঞ্জগুলো নিয়ে কী বলবেন?\nবাংলাদেশের শিক্ষা খাতের প্রধান চ্যালেঞ্জগুলো কী? সেগুলো মোকাবিলা করে এগিয়ে যাওয়ার উপায় কী?\nখালেদা জিয়া সারাজীবন কারাগারে থাকুক মওদুদ সাহেবরা সেটাই চান\nবিবি রাসেল আমার প্রেরণা\nহাতিরঝিল নিয়ে মিস প্ল্যান না হলে আজ ঢাকার এমন দশা হতো না: মেয়র আতিকুল


আমাদের জীবনে মহররম ও আশুরার গুরুত্ব-ফজিলত\n১২ আগস্ট, ২০২১ / ১৭৬ Time View\nযমুনা নিউজ বিডিঃ ইসলামে এদিনটি মুসলিম সম্প্রদায়ের জন্য এক বিশেষ স্মারক। হিজরি সন এমন একটি সন, যার সঙ্গে মুসলিম উম্মাহর তাহজিব-তামাদ্দুন ও ঐতিহ্যের ভিত্তি সম্পৃক্ত। হিজরি বর্ষের অন্যতম গুরুত্বপূর্ণ মাস মহররম। পবিত্র কোরআনুল কারিম ও হাদিস শরিফে এ মাসকে অত্যন্ত ফজিলতপূর্ণ বলা হয়েছে। কোরআনের ভাষায় এটি সম্মানিত চার মাসের (‘আরবাআতুন হুরুম’) অন্যতম।\nএ মাসে রোজা রাখার প্রতি বিশেষভাবে গুরুত্ব দেওয়া হয়েছে। আবু হুরায়রা (রা.) থেকে বর্ণিত এক হাদিসে নবী করিম (সা.) বলেন, ‘রমজানের পর আল্লাহর মাস মহররমের রোজা হলো সর্বশ্রেষ্ঠ।’ (সহিহ মুসলিম, হাদিস : ২/৩৬৮; জামে তিরমিজি, হাদিস : ১/১৫৭)\nআলী (রা.)-কে এক ব্যক্তি প্রশ্ন করেছিল, রমজানের পর আর কোনো মাস আছে, যাতে আপনি আমাকে রোজা রাখার আদেশ করেন? তিনি বললেন, এই প্রশ্ন রাসূলুল্লাহ (সা.)-এর নিকট জনৈক সাহাবি করেছিলেন, তখন আমি তার খেদমতে উপস্থিত ছিলাম। উত্তরে রাসূল (সা.) বললেন, ‘রমজানের পর যদি তুমি রোজা রাখতে চাও, তবে মুহররম মাসে রাখ। কারণ, এটি আল্লাহর মাস। এ মাসে এমন একটি দিন আছে, যে দিনে আল্লাহ তায়ালা একটি জাতির তওবা কবুল করেছেন এবং ভবিষ্যতেও অন্যান্য জাতির তওবা কবুল করবেন।’ (জামে তিরমিজি, হাদিস : ১/১৫৭)


আমিতো স্ত্রী রোগ বিশেষজ্ঞ (১৮+) - MysmsBD.Com Login Sign Up HomeSms ZoneTube [Trick] Uc Browser দিচ্ছে ৪০০০টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Home › বাংলা কৌতুক › ১৮+ কৌতুক › আমিতো স্ত্রী রোগ বিশেষজ্ঞ (১৮+) আমিতো স্ত্রী রোগ বিশেষজ্ঞ (১৮+)In ১৮+ কৌতুক - Aug 02 at 2:57am একজন হার্ট রোগ বিশেষজ্ঞ মারা গেলে তার কফিনে হার্ট এঁকে দেয়া হলো।\n"আমিতো স্ত্রী রোগ বিশেষজ্ঞ। ভাবছি আমি মরলে আমার কফিনে কিসের ছবি আঁকা হবে!!"\nকি বুঝলেন??? [Trick] Uc Browser দিচ্ছে ৪০০০ টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Facebook Twitter Googleplus Pint Md Jafar Iqbal Shawon Posts 109 Post Views 1342 Related আরও দেখুন অন্যান্য ক্যাটাগরি [১৮+ কৌতুক] জন্ম নিয়ন্ত্রন Tue at 4:22pm 875 দেবর ও ভাবীর মধ্য কথোপকথন Oct 04 at 3:45am 2525 মদ আর প্রেমের মধ্যে সম্পর্ক Sep 17 at 3:02pm 2240 সংসদে ঢোকা হবে বলে মনে হয়না Aug 02 at 3:01am 2082 সবচেয়ে ক্ষুদ্র ও ক্ষনস্থায়ী পোশাক Aug 02 at 2:59am 1962 প্লিজ, ধীরে, আমি কিন্তু এখনো কুমারী Aug 02 at 2:59am 3202 [18+ Jokes] FTV তে ফ্যাশন শো Aug 02 at 2:58am 1585 [18+ Jokes] মিথ্যুক বউ! Aug 02 at 2:58am 1627 পাঠকের মন্তব্য (0)Please login To write comment


দেবী থেমিস, লেডি জাস্টিস এবং ভাস্কর্য বিতর্ক – খেলাফত মজলিস\nদেবী থেমিস, লেডি জাস্টিস এবং ভাস্কর্য বিতর্ক\nHome /প্রবন্ধ/দেবী থেমিস, লেডি জাস্টিস এবং ভাস্কর্য বিতর্ক\nড. আহমদ আবদুল কাদের।।\nঅতি সম্প্রতি আমাদের সুপ্রিম কোর্ট প্রাঙ্গণে একটি মূর্তি স্থাপন করা হয়েছে। এ মূর্তি স্থাপন নিয়ে বিতর্ক দেখা দিয়েছে। দেশের আলেম সমাজ বলছে এটি হচ্ছে গ্রিক দেবী থেমিসের মূর্তি যা কোনভাবেই মেনে নেয়া যায় না। আর এটর্নি জেনারেল বলছেন, এটি মূর্তি নয়- এটি স্কাল্পচার। চিহ্নিত ইসলামবিদ্বেষী মহলটিতো মূর্তির বিরোধিতাকে ‘মুক্তিযুদ্ধের’ চেতনাবিরোধী বলে দাবি করছে!\nথেমিস দেবী : প্রাচীনকালে অনেক দেশেই ন্যায়বিচারককে দেবী কল্পনা করা হতো এবং তার পুজা অর্চণা করা হতো। সব পৌত্তলিক জাতিই বিশ্বস্রষ্টার মহান সব গুণ এবং কার্যাবলীকে স্বতন্ত্র দেবদেবী বলে আখ্যায়িত করতো। এবং বিমূর্ত গুণাবলীকে মূর্ত রূপ দিয়ে মূর্তি তৈরি করা হতো। এসব মূর্তিকে উপাস্য জ্ঞানে পূজা-উপাসনা করা হতো। প্রাচীন গ্রিসেও তেমনি করে পৌত্তলিকতার আখড়া বসেছিল। গ্রিসের বিভিন্ন শহরের জন্য বিভিন্ন দেবদেবী কল্পনা করা হয়েছিল। কোন কোন ক্ষেত্রে কিছু কিছু সাধারণ দেবদেবীও ছিল, কোথাও আবার ভিন্ন ভিন্ন ছিল দেবদেবী। কেউ যুদ্ধের, কেউ শান্তির, কেউ সমৃদ্ধির, কেউবা সৌন্দর্যের ইত্যাদি। ন্যায়বিচারের জন্যও গ্রিকরা একজন দেবীর কল্পনা করেছিল। দেবীর নাম দিয়েছিল থেমিস। গ্রিক পৌরাণিক কাহিনী অনুসারে খ্রিস্টপূর্ব ৮ম শতকে টিটান দেবদেবীর একজন ছিল থেমিস। প্রথমে থেমিস ছিল প্রাকৃতিক নিয়ম ও আইনের দেবী। প্রাকৃতিক নিয়মই হচ্ছে সুবিচারের প্রকাশ। তাই থেমিস হয়ে দাঁড়ালো ন্যায়বিচারের দেবী। তারা তার মূর্তি গড়ে নিয়েছিল। এসব মূর্তির আকার আকৃতি তথা দৈহিক গড়ন সম্পর্কে পৌরাণিক কাহিনীগুলোতে নানা বর্ণনা রয়েছে। এসব দেবদেবীর পিতা-পিতামহ, সন্তান-সন্ততি ইত্যাদির বর্ণনাও রয়েছে গ্রিক পৌরাণিক কাহিনীতে।\nঅনুরূপভাবে খ্রিস্টীয় ১ম শতকে এসে রোমানরা ন্যায় বিচারের দেবীর নাম দেয় জাস্টিসিয়া বা লাস্টিসিয়া। খ্রিস্টীয় ২২ সালে রোমান মুদ্রায় দেবী জাস্টিসিয়ার মূর্তি অংকিত হয়। ন্যায়বিচারের গ্রিক দেবী থিমিস যাকে রোমানরা বলতো জাস্টিসিয়া বা লাস্টিসিয়া। দেবী থেমিস বা জাস্টিসিয়ার মূর্তিটি একজন নারীর। তার ডান হাতে আছে একটি তরবারি। বাম হাত আছে একটি দাঁড়ি পাল্লা। তার চোখ দুটো খোলা। ন্যায়বিচারের প্রতীক হিসাবে দাঁড়িপাল্লার ধারণা আরো অনেক পুরনো। প্রাচীন মিশরের দেবী মাত বা আরো পরে দেবী উরুস এর হাতে ছিল ন্যায়ের প্রতীক দাঁড়িপাল্লা। প্রাচীন মিশরের দাঁড়িপাল্লা গ্রিসে এসে দেবী থেমিসের হাতে উঠে। আরো পরে রোমানদের কাছে দেবী জাস্টিসিয়ার বাম হাতে দাঁড়িপাল্লা ও ডান হাতে তরবারি দেখা যায়। দেবীর এই অবয়বটিই ২২ সালে প্রথম রোমান মুদ্রায় অংকিত হয়।\nআধুনিক ইউরোপে দেবী জাস্টিসিয়া : ১৬-১৭শ শতকে ইউরোপে পুনর্জাগরণের সময়ে প্রাচীন গ্রিক-রোমান ক্লাসিক্যাল যুগের ভাষা সাহিত্য, শিল্প, বিজ্ঞান, দর্শন ইত্যাদিও চর্চা শুরু হয়। সেসময় ইউরোপ সাধারণভাবে গ্রিক-রোমান সাংস্কৃতিক ঐতিহ্য গ্রহণ করে নেয়। তবে যেহেতু ইউরোপে খ্রিস্টধর্মের প্রাধান্য ছিল তখন ধর্ম হিসাবে পৌত্তলিকতা গ্রহণ না করলেও গ্রিক-রোমান পৌত্তলিক ঐতিহ্য ও সংস্কৃতিকে ধর্মনিরপেক্ষতার আড়ালে গ্রহণ করে নেয়। তখন তারা দেব দেবীর মূর্তিকে নাম দেয় ভাস্কর্য শিল্প। তারা বলতে থাকে যে এসব ভাস্কর্য হচ্ছে বিভিন্ন বিষয়ের ও গুণাবলীর প্রতীকী মূর্তরূপ। এসব ব্যাখ্যার আড়ালে তারা মূলত গ্রিক-রোমান পৌত্তলিক ঐতিহ্য ও সংস্কৃতিকে আত্মস্থ্য করে নেয়। একইভাবে থেমিস দেবী বা দেবী জাস্টিসিয়ার মূর্তি হয়ে উঠলো ন্যায়বিচারের প্রতীকীরূপ। তারা দেবীর আনুষ্ঠানিক পূজা অর্চনা করলো না বটে তবে দেবীর মূর্তিতে এক ধরনের পবিত্রতার আবহ তৈরি করা হলো। এসব মূর্তি শিল্পের নামে বিভিন্ন স্থানে স্থাপন করা হতে থাকে। এমনকি ফরাসী বিপ্লবোত্তর সন্ত্রাসের রাজত্বকালীন সময়ে ফ্রান্সের প্রধান গীর্জাকে বন্ধ করে দিয়ে তথাকথিত ‘যুক্তিদেবী’র মূর্তি প্রতিষ্ঠা করা হয়। এবং ধর্মের ঐতিহ্যানুসারে যথারীতি ‘যুক্তিদেবীর’ প্রতি শ্রদ্ধার্ঘ পেশ করা হতে থাকে। এক কথায় ‘ধর্মনিরপেক্ষতা’র নামে মূলত প্রাচীন গ্রিসের পৌত্তলিক সংস্কৃতিরকে আত্মস্থ করে নেয়া হলো। তাই দেখা যায় আমাদের দেশের সেক্যুলারপন্থীরা, ধর্মনিরপেক্ষতাবাদীরাও ইসলামের ব্যাপারে যতটা অসহনশীল ও বিদ্বেষী পৌত্তলিক সংস্কৃতি ও ধর্মের প্রশ্নে ততই আগ্রহী ও উৎসাহী।\nলেডি জাস্টিস : বর্তমানে নির্মিত বা স্থাপিত থেমিস বা জাস্টিসিয়ার মূর্তিকে বলা হয় লেডি জাস্টিস। গ্রিক-রোমান প্যাগান যুগের দেবী ছিল থেমিস বা জাস্টিসিয়া। আর খ্রিস্টীয় রোমান যুগে প্যাগান যুগের দেবীকে বা দেবী মূর্তিকে মেনে নেয়া স্বাভাবিকভাবেই সম্ভব ছিল না। তাই দীর্ঘদিন পর্যন্ত গ্রিক দেবী মূর্তিকে খৃস্ট জগৎ মেনে নেয়নি। কিন্তু ইউরোপীয় রেনেসাঁর ফলে ইউরোপে খ্রিস্টধর্মের প্রভাব খর্ব হতে থাকে। এই সময় আবির্ভাব ঘটে একদল সেক্যুলার চিন্তাবিদ আর খোদাই শিল্পীর। তারা প্রাচীন গ্রিক-রোমান সংস্কৃতি, ঐহিত্য ও শিল্পকলার পুনর্জীবন ঘটায়। পুনর্জীবনের এক পর্যায়ে দেবী থেমিস বা জাস্টিসিয়ার মূর্তিরও পুনর্জীবন ঘটে। তবে তা ঘটে অন্য নামে। থেমিসের মূর্তি বা দেবী জাস্টিসিয়ার মূর্তির নাম হয়ে যায় লেডি জাস্টিস। যেহেতু দেবী থেমিস বা দেবী জাস্টিসিয়াকে কল্পনা করা হয়েছিল একজন নারী হিসাবে। তাই সুবিচারের নারী মূর্তির ভাস্কর্যকে বলা হলো লেডি জাস্টিস।অথচ, সে সময় গোটা ইউরোপে কোন নারী বিচারপতির অস্তিত্ব ছিল না। তবু বিচারের প্রতীক হিসাবে নারীর ভাস্কর্যকে মেনে নেয়া হলো এবং তার এক হাতে ন্যায়ের দ- দাঁড়িপাল্লা, অন্য হাতে শাস্তিদানের প্রতীক তরবারি দেয়া হলো। চোখ বেঁধে রাখার বিষয়টি প্রাচীন গ্রিস-রোমানে ছিল না। রোমান মুদ্রায় যে দেবী জাস্টিসিয়ার ছবি অংকিত ছিল তার ছিল খোলা চোখ বাম হাতে ছিল দাঁড়িপাল্লা ও ডান হাতে ছিল তরবারি। এমনকি ১৯০২ সালে নির্মিত লন্ডনের ফৌজদারী আদালত ভবনের শীর্ষে স্থাপিত লেডি জাস্টিসের ব্রোঞ্জ মূর্তির চোখ খোলা রাখা হয়েছে। কবে থেকে চোখ বাঁধার প্রথা চালু হলো তা সুনির্দিষ্ট নয় তবে যতদূর জানা যায় যে ১৫৪৩ সালে সুইজারল্যান্ডের বার্নেতে স্থাপিত লেডি জাস্টিসের ভাস্কর্য ছিল চোখ বাঁধা। ধারণা করা হয় যে ১৫ শতকের শেষ দিক থেকে চোখ বাঁধা থেমিস বা জাস্টিসিয়ার মূর্তি নির্মিত হতে থাকে। তারপর থেকে চোখ বাঁধাই নিয়ম হয়ে দাঁড়ায় এবং বর্তমানে মুসলিম বিশ^ ছাড়া ইউরোপ, আমেরিকা, অস্ট্রেলিয়া ও এশিয়ার বিভিন্ন শহরে আদালত প্রাঙ্গণে লেডি জাস্টিসের চোখ বাঁধা মূর্তি স্থাপিত আছে। কাজেই এটি স্পষ্ট যে লেডি জাস্টিস মূলত গ্রিক দেবী থেমিসের বা রোমান দেবী জাস্টিসিয়ারই মূর্তি। কারণ এই মূর্তি নির্মাণ করা হয়েছে রোমান দেবী জাস্টিসিয়ার মূর্তিরই অনুরূপে। কাজেই একে নিছক মূর্তি বলার কোন সুযোগ নেই। ঐতিহাসিকভাবে এটি থেমিস দেবীরই মূর্তিÑ প্রাচীন রোমান মুদ্রায় অংকিত বিচারের দেবী জাস্টিসিয়ার (যা থেমিসেরই অনুরূপ) ছবি থেকেই তাকে মূর্তিরূপ দেয়া হয়েছে। অতএব লেডি জাস্টিসের মূর্তিকে ভাস্কর্য বা স্কাল্পচার নামে আখ্যায়িত করলেই দেবীমূর্তির কদর্যতা দূর হয়ে যাবে না।\nমূর্তি, ভাস্কর্য, স্কাল্পচার এবং ধর্ম : এটর্নি জেনারেল সাহেব বলেছেন যে সুপ্রিম কোর্ট প্রাঙ্গণে স্থাপিত মূর্তিটি মূর্তি নয়, স্কাল্পচার। ত্রিমাত্রিক যে কোন বস্তুর অবয়ব দানই হচ্ছে মূর্তি বা ভাস্কর্য। যে কোন বস্তু, উদ্ভিদ, প্রাণী বা মানুষের মূর্তি বা ভাস্কর্য নির্মিত হতে পারে। এমনকি কাল্পনিক কোন দেবতা বা দেবীর মূর্তি সর্বযুগেই পৌত্তলিক জাতিসমূহ নির্মাণ করে আসছে। আজও করছে। আর সে মূর্তি যখন শিল্পসম্মত উপায়ে বানানো হয় তখন তাই হয়ে যায় স্কাল্পচার বা ভাস্কর্য। ভাস্কর্য আর মূর্তির মধ্যে আভিধানিকভাবে কোন ব্যবধান নেই। একই জিনিসের দুটো নাম। কাজেই স্কাল্পচারের কথা বলে মানুষকে বিভ্রান্ত করার অপচেষ্টা রাষ্ট্রীয় উচ্চস্তরের দায়িত্বে থেকে কোন ক্রমেই বাঞ্চিত ও কাম্য নয়।\nপ্রাথমিককালের বৌদ্ধ ধর্মে, খ্রিস্টান ধর্মে কোন মানবীয় মূর্তি বা ভাস্কর্য গৃহীত হয়নি। অবশ্য পরবর্তীতে তা গৃহীত ও চালু হয়েছে। যদিও ইস্টার্ন অর্থডক্স চার্চ কোন ধরনের মূর্তি বা ভাস্কর্যকে মেনে নেয়নি। ১৯ শতকের পূর্ব পর্যন্ত ইহুদী ধর্মে ও সমাজে কোন মূর্তি বা ভাস্কর্য স্বীকৃত হয়নি। ইসলাম সদাসর্বদাই যে কোন প্রাণীর বিশেষত মানুষের মূর্তি বা ভাস্কর্যের বিরোধিতা করে আসছে। ইসলামে কোন মূর্তি কখনই স্বীকৃতি লাভ করেনি।\nকোন বিষয়ের প্রতীকীরূপ ক্ষেত্র বিশেষে ইসলামও স্বীকার করে। উদারহণস্বরূপ দাঁড়িপাল্লা ন্যায়বিচারের প্রতীক এবং এটি দেখাবার ও বুঝাবার জন্য দাঁড়িপাল্লার ছবি বা ভাস্কর্য তৈরি কোন দোষাবহ নয়। কোন বস্তু বা উদ্ভিদের ছবি বা ভাস্কর্য নির্মাণ ইসলাম নিষিদ্ধ ঘোষণা করেনি। শুধু প্রাণীর বিশেষত মানুষের ভাস্কর্য নির্মাণ ইসলাম নিষিদ্ধ করেছে। আরো বিশেষভাবে কাকেও দেবতা বা দেবী কল্পনা করে অথবা দেবতা বা দেবী বলে পরিচিত কারো মূর্তি নির্মাণকে অত্যন্ত কঠোর ভাষায় নিষিদ্ধ করেছে। এসব কর্মকা- মূলত শিরক্ বা ¯্রষ্টার সঙ্গে শরিকানা বুঝায় যা অমার্জনীয় অপরাধ বলে বিবেচিত।\nবস্তুত ইসলাম শিল্পকর্ম স্বীকার করে। ভাস্কর্যও ইসলামে স্বীকৃত। তবে সবকিছুর নয়। সমস্ত বস্তু ও উদ্ভিদের ছবি বা ভাস্কর্য নির্মাণে ইসলামে কোন বাধা নেই। ইসলাম শুধু আপত্তি করেছে কোন প্রাণীর বিশেষত মানুষের ভাস্কর্য নির্মাণের ক্ষেত্রে। মানুষের অবয়বে কোন দেবতা বা দেবীর মূর্তি নির্মাণ সবচেয়ে ঘৃণ্য কর্ম। কোন মুসলমান তা করতে পারে না। ভাস্কর্য হচ্ছে কোন কিছুর ত্রিমাত্রিকরূপ। কাজেই ভাস্কর্যের কথা বলে মূর্তি তৈরিকে বৈধ করার কোন সুযোগ নেই। শৈল্পিক মূর্তিই হচ্ছে আধুনিককালের ভাস্কর্য। ভাস্কর্য আর মূর্তি একই জিনিস। এর মধ্যে কোন পার্থক্য নেই। পার্থক্য শুধু শৈল্পিক মাত্রার। মূর্তি যেনতেনভাবে করা গেলেও ভাস্কর্যকে শিল্পগুণ সম্পন্ন হতে হয়। শৈল্পিকগুণ সম্পন্ন মূর্তিই ভাস্কর্য। কাজেই ভাস্কর্য বা স্কাল্পচারের কথা বলে মূর্তির বৈধতা দেয়া সম্ভব নয়।\nমূর্তি সংস্কৃতি ও আমাদের সমাজ : আমাদের দেশের সুপ্রিম কোর্ট প্রাঙ্গণে অতি সম্প্রতি গ্রিক দেবী থেমিসের মূর্তি স্থাপন করা হয়েছে। এই উপমহাদেশে এটাই হচ্ছে সুপ্রিম কোর্ট প্রাঙ্গণে স্থাপিত প্রথম মূর্তি, গ্রিক-রোমান দেবী মূর্তি। ভারত, নেপালের মতো পৌত্তলিক ধর্মের দেশেও এ ধরনের কোন মূর্তি স্থাপন করা হয়নি। শ্রীলংকা ও মায়ানমারেও করা হয়নি। করা হয়েছে আমাদের দেশে। শতকরা ৯০ ভাগ মুসলিম অধ্যুষিত দেশে। কী প্রয়োজন সৃষ্টি হয়েছিল এ দেবী মূর্তি নির্মাণের? কেউ কি কখনও এর জন্য দাবী জানিয়েছিল? এটি কোন সাধারণ মূর্তি নয়Ñ এটি দেবী মূর্তি। স্থাপন করা হয়েছে দেশের সর্বোচ্চ আদালতের প্রবেশ মুখে। উদ্দেশ্য কি? আমরা জানি না এ মূর্তি নির্মাণের সিদ্ধান্ত কারা নিয়েছেন, কেন নিয়েছেন? এতদিন ধরে যে আদালতে এ মূর্তি ছিল না তখনকি ন্যায়বিচারের ক্ষেত্রে কোন প্রতিবন্ধকতা সৃষ্টি হয়েছিল যা দেবী মূর্তি স্থাপন করে দূর করা হলো? আমরা এর কোন উত্তরই জানি না। যারা এর নির্মাণের পরিকল্পনা করেছেন, সিদ্ধান্ত নিয়েছেন, ব্যবস্থাপনা করেছেন তারাই ভালো বলতে পারবেন।\nআমরা সবাই জানি যে এই আদালত প্রাঙ্গণের পাশেই রয়েছে জাতীয় ঈদগাহ। সেখানে বছরের দুইবার দেশের অন্যতম বৃহত্তম ঈদের জামাত হয়। সেখানে দেশের রাষ্ট্রপতিসহ লক্ষ লক্ষ মানুষ কয়েক জামাতে নামাজ পড়েন। নামাজিদের কাতারের উত্তর প্রান্তে এ মূর্তি নির্মাণ করা হয়েছে। নামাজিরা ডান দিকে সালাম ফিরালেই এ মূর্তি চোখে পড়বে। তাহলে কি দাঁড়ালো? দেবীর প্রতি সম্মান আদায়ের সূক্ষ্ম কৌশল? ইসলাম যেখানে রাষ্ট্রধর্ম সেই দেশে কি এমনটা কল্পনা করা যায়? আমাদের দুর্ভাগ্য যে রাষ্ট্রের উচ্চস্তর থেকে ইসলাম ও শির্কের মিশাল দেয়ার চেষ্টার আভাস মিলে। সরকার কি এর দায় এড়াতে পারবে? সরকার যদি এ ব্যাপারে অবহিত না থেকে থাকে তাহলে কারা এটা করেছে, কেন করেছে এটা তদন্ত করে দেখা প্রয়োজন। জনমনে প্রশ্ন ও বিরূপ মনোভাব সৃষ্টি করে বর্তমান সরকারকে বিব্রত করার সূক্ষ্ম পরিকল্পনা কি না তাও ভেবে দেখতে হবে।\nবাংলাদেশ প্রধানত তৌহিদবাদী মানুষের আবাসভূমি। তাই ইসলামে কোন বিচারেই মূর্তির স্থান নেই। আবার তা যদি হয় সর্বোচ্চ বিচারালয়ের সামনে দেবীমূর্তি স্থাপন! তাহলেও এটি রীতিমত তৌহিদবাদী ধর্মের বিরুদ্ধে যুদ্ধ ঘোষণার শামিল। কিছু বুদ্ধিজীবী নামধারী লোক সবকিছুতেই পশ্চিমের অনুকরণ করাকে পছন্দ করেন। তারা মূর্তিকে নাম দিয়েছেন ভাস্কর্য। প্রশ্ন হলো যে, ভাস্কর্য নাম দিলেই কি মূর্তি বা দেবী মূর্তি গ্রহণযোগ্য হয়ে যায়? কিছুলোকের কাছে গ্রহণযোগ্য হতে পারে। কিন্তু দেশের অধিকাংশ মানুষের নিকট তা গ্রহণযোগ্য নয়। ইহুদী ও খ্রিস্টান ধর্ম প্রথম দিকে সমস্ত মূর্তির বিরুদ্ধে ছিল। পরে গ্রিক-রোমান পৌত্তলিক সংস্কৃতি ও ঐতিয্যের প্রভাবে ধর্মনিরপেক্ষতার কথা বলে ধীরে ধীরে ভাস্কর্য নাম দিয়ে দেবীমূর্তি ও সাধারণভাবে সবধরনের মূর্তিকে মেনে নেয়। বিভিন্ন দর্শনীয় স্থানে তা স্থাপিত হতে থাকে। তাদের দেখাদেখি মুসলিম নামধারী কিছু পাশ্চাত্যের দাসানুদাস শ্রেণীর মানুষ মূর্তিপ্রেমিক হয়ে পড়ে। তারা সুযোগ পেলেই মুসলিম দেশে তা আমদানী করতে সচেষ্ট হয়। যদিও মুসলিম দেশগলোতে পশ্চিমাপ্রেমিকরা এসব মূর্তিপ্রেম খুব একটা কার্যকর করতে পারে না। মাঝে মাঝে কিছু কিছু স্বৈরশাসক ঐসব বিকৃত বুদ্ধিজীবীদের পরামর্শে মূর্তি স্থাপনের ঘৃণ্য কাজে লিপ্ত হয়। বিশেষ করে ১৯৪৬ সালে ইরানের কুখ্যাত শাহ প্রথমবারের মতো সুপ্রিম কোর্টের সামনে পাশ্চাত্যের অনুকরণে গ্রিক বিচারের দেবী থেমিসের মূর্তি স্থাপন করেছিল। একমাত্র এ উদাহরণটি বাদে এ পর্যন্ত মুসলিম দেশের শাসকরা যত মন্দই হোক না কেন আদালতের সামনে দেবীমূর্তি স্থাপনের মতো চরম ইসলাম বিরোধী কর্মটি করেননি বা করতে সাহস পাননি। কিন্তু আজ আমাদের দেশে কী কারণে সুপ্রিম কোর্টের সামনে লেডিস জাস্টিসের নামে দেবী মূর্তি স্থাপনের প্রয়োজন দেখা দিলো? যারা পরিকল্পনা করেছেন, যারা নির্মাণের ব্যবস্থাপনা করেছেন তারাই এর ভালো জবাব দিতে পারবেন। তবে কাজটি যে ধর্মীয়ভাবে, সামাজিক ও রাজনৈতিকভাবে সংগত হয়নি তাতো সুস্পষ্ট। কর্তৃপক্ষ যত তাড়াতাড়ি ব্যাপারটি অনুধাবন করবেন ততই ভালো।\nলেখক : মহাসচিব, খেলাফত মজলিস


বিএনপি-জামায়াত আমলের দুর্নীতি বোঝাতেই এসব বলেছিলাম - টপার বিডি\nHome / আজকের খবর / বিএনপি-জামায়াত আমলের দুর্নীতি বোঝাতেই এসব বলেছিলাম\nবিএনপি-জামায়াত আমলের দুর্নীতি বোঝাতেই এসব বলেছিলাম\nDecember 27, 2017\tআজকের খবর, জাতীয়, সারাদেশ\nঅনলাইন ডেস্কঃ শিক্ষামন্ত্রী নুরুল ইসলাম নাহিদ জানিয়েছেন, বিএনপি-জামায়াত আমলের দূর্নীতির পরিবেশ বোঝাতেই ‘ঘুষের সহনীয় মাত্রা’ এবং ‘অফিসাররা চোর’, ‘মন্ত্রী চোর’ এসব কথা বলেছিলেন। আজ বুধবার সচিবালয়ে শিক্ষা মন্ত্রণালয়ের সভাকক্ষে সংবাদ সম্মেলনে তিনি এসব কথা বলেন।\nএর আগে গত রোববার শিক্ষাভবনে পরিদর্শন ও নিরীক্ষা অধিদপ্তরের (ডিআইএ) কর্মকর্তাদের ল্যাপটপ বিতরণ অনুষ্ঠানে মন্ত্রী দুর্নীতি নিয়ে বলেছিলেন, ‘ঘুষ খান, কিন্তু সহনশীল মাত্রায় খান’। তিনি আরো বলেছিলেন, ‘খালি যে অফিসার চোর, তা না, মন্ত্রীরাও চোর, আমিও চোর… সবাইকে আমাদের পরিবর্তন করতে হবে।’ এমন বক্তব্যের পর তোলপাড় সৃষ্টি হয়।\nতারই জবাব দিতে ডাকা প্রেস ব্রিফিংয়ে দেয়া লিখিত বক্তব্যে মন্ত্রী বলেন, ‘২০০৯ সালে বর্তমান সরকারের দায়িত্ব গ্রহণের সময় শিক্ষা মন্ত্রণালয়ের অধীনস্ত বিভিন্ন দপ্তর, অধিদপ্তর ও সংস্থাসমূহের মধ্যে ভাবমূর্তির দিক থেকে সবচেয়ে পিছিয়ে ছিল পরিদর্শন ও নিরীক্ষা অধিদপ্তর (ডিআইএ)। চরম দুর্নীতি, অব্যবস্থাপনা, মনিটরিং দুর্বলতা ছিল দৃশ্যমান।\nএতে বলা হয়, কর্মকর্তারা ঘুষ-দুর্নীতিতে ছিল আকণ্ঠ নিমজ্জিত। এসবই ছিল পূর্ববর্তী বিএনপি-জামাত সরকারের অপশাসনের ফসল। সেই সময় ডিআইএ কর্মকর্তারা স্কুল কলেজ পরিদর্শনে গিয়ে অসহায় শিক্ষক-কর্মচারীদের কাছ থেকে ভয় দেখিয়ে লক্ষ লক্ষ টাকার ঘুষের খাম গ্রহণ করার সময় বলতো এর ভাগ উপরেও দিতে হয়। তাতে শিক্ষক কর্মচারীরা মনে করতে বাধ্য হতে- তাদের প্রদত্ত ঘুষ শুধু পরিদর্শনকারী অফিসাররাই খায় না, উর্দ্ধতন আমলারাও পায়, এমনকি মন্ত্রী হিসেবে আমিও পাই। স্বাভাবিকভাগেই শিক্ষক-কর্মচারীরা মনে করতো- ‘অফিসাররা চোর, মন্ত্রীও চোর।’\nমন্ত্রী আরো বলেন, ‘সেই সময়ে তাদেরকে ঘুষ-দুর্নীতি থেকে বিরত রাখার পরিবেশ তো ছিলই না। অনেক শিক্ষক এসে আমার কাছে কান্নাকাটি করে বলতো- আমরা নিম্ন বেতনের চাকরি করি, এতো টাকা আমরা কোথা থেকে দেবো? একমাসের সম্পূর্ণে বেতনের টাকা ঘুষ দিলে পরিবার পরিজন নিয়ে আমরা খাব কী? ঘুষের মাত্রা আরেকটু সহনীয় হলেও বাঁচতাম বলে তারা মন্তব্য করতো। রোববারের অনুষ্ঠানের বক্তৃতায় অতীতের ঐসব ঘটনার উদাহরণ তুলে ধরতে গিয়েই আমি উদ্বৃতি দিয়েছিলাম- ‘ঘুষের সহনীয় মাত্রা’ এবং ‘অফিসাররা চোর’ ‘মন্ত্রী চোর’।\nলিখিত বক্তব্যে মন্ত্রী আরো বলেন, ২৪শে ডিসেম্বর তার দেয়া দেয়া ওই বক্তব্য বেশিরভাগ গণমাধ্যমে যথাযথভাবে তুলে ধরা হলেও কতিপয় পত্রিকা ও অনলাইন মিডিয়া তার মন্তব্য খণ্ডিতভাবে প্রকাশ করেছে। এতে জনমনে বিভ্রান্তির সৃষ্টি হয়েছে। সেটা স্পষ্ট করতেই আজকের প্রেস ব্রিফিংয়ের আয়োজন করা হয়েছে বলে তিনি উল্লেখ করেন।\nনুরুল ইসলাম নাহিদ বলেন, বিশিষ্টজনদের কেউ কেউ কতিপয় মিডিয়ার খণ্ডিত ও ভিত্তিহীন সংবাদের ওপর ভিত্তি করে আমার বিরুদ্ধে নানা প্রশ্ন তুলছেন। তাদের উদ্দেশ্যে সবিনয়ে বলতে চাই- সুদীর্ঘ কাল ধরে আপনারা আমার সততার সংগ্রাম, নীতি-আদর্শ, কর্তব্যনিষ্ঠা, দায়িত্ববোধ বিষয়ে অবগত। মিডিয়ার খণ্ডিত ভিত্তিহীন সংবাদের ওপর ভিত্তি করে কোন মন্তব্য করার আগে সরাসরি আমাকে প্রশ্ন করলে অনেক বেশি খুশি হতাম।’\nPrevious চতুর্থ দিনের যুক্তি উপস্থাপন শেষ,খালেদা জিয়ার খালাস চেয়ে আবেদন\nNext সালমানের জন্মদিনে সেরা উপহার শাহরুখ-ক্যাটরিনার\nহঠাৎ কেউ অজ্ঞান হয়ে গেলে কি করনীয়?\nত্রিদেশীয় সিরিজে পয়েন্ট টেবিল : কোন দল কোন অবস্থানে\nহাতীবান্ধার তিস্তা ব্যারাজে রেড এলার্ট, এলাকায় চলছে মাইকিং


এসএসসি চলাকালীন কর্মসূচি স্থগিত রাখার আহ্বান - Shironaam Dot Com\nএসএসসি ও সমমানের পরীক্ষা চলাকালীন হরতাল-অবরোধ কর্মসূচি স্থগিত রাখার আহ্বান জানিয়েছেন প্রধানমন্ত্রী শেখ হাসিনা। খালেদা জিয়াকে উদ্দেশ করে তিনি বলেছেন, ‘এসএসসি ও সমমানের ১৫ লাখ পরীক্ষার কথা বিবেচনা করে এবার একটু ক্ষান্ত দেন। পরীক্ষার পর আবার শুরু (আন্দোলন) করেন।’\nশুক্রবার রাতে গণভবনে আওয়ামী লীগের কার্যনির্বাহী পরিষদের সভায় প্রধানমন্ত্রী শেখ হাসিনা এ কথা বলেন।\nবিএনপি নেত্রী খালেদা জিয়াকে উদ্দেশ্য করে প্রধানমন্ত্রী শেখ হাসিনা বলেছেন, ‘তিনি অবরোধ ডেকেই বসে আছেন। পুত্রবিয়োগের শোকও তাকে টলাতে পারল না। ছেলের লাশ পর্যন্ত বাড়িতে নিলো না, কতটা নিষ্ঠুর মা তিনি।’\nতিনি শুক্রবার রাতে গণভবনে আওয়ামী লীগের কার্যনির্বাহী কমিটির বৈঠকের শুরুতে বক্তৃতাকালে এসব কথা বলেন।\nএ সময় প্রধানমন্ত্রী প্রশ্ন রেখে বলেন, ‘আন্দোলনের নামে, গণতন্ত্রের কথা বলে মানুষ পুড়িয়ে মারছেন, শিক্ষার্থীদের পরীক্ষা বিঘ্নিত করছেন। তিনি (খালেদা জিয়া) আসলে কী চান?’\nবিএনপি জোটের হরতাল-অবরোধের মধ্যেই শান্তিপূর্ণ পরীক্ষা সম্পন্ন হচ্ছে দাবি করে তিনি পরীক্ষার মধ্যে কর্মসূচি না দিতে খালেদা জিয়ার প্রতি আহ্বান জানান।\nশেখ হাসিনা বলেন, ‘অন্তত পরীক্ষার্থীদের ক্ষ্যান্ত দিন। পরীক্ষার পর না হয় আপনাদের কর্মকাণ্ড ফের শুরু করেন। কিন্তু আমাদের সন্তানদের ভবিষ্যৎ নষ্ট করবেন না। তারাই তো দেশের ভবিষ্যৎ। পরীক্ষার্থীদের ভবিষ্যৎ নষ্ট করে আপনার কি লাভ হবে?’\nতিনি বলেন, ‘তার (খালেদা জিয়া) ছেলে মারা গেল, আমি সহানুভূতি জানাতে গেলাম। তিনি তার কার্যালয়ে তালা মেরে দিলেন। এ রকম অভদ্রতা কেউ করেছে কিনা আমার জানা নেই।’\nবিএনপি নেত্রী দেশ ও মানুষের ভালো দেখতে পারেন না অভিযোগ করে প্রধানমন্ত্রী বলেন, ‘বাংলাদেশ এগিয়ে যাচ্ছে দেখে তাদের সহ্য হচ্ছে না। আর সেজন্য দেশের মানুষ পুড়িয়ে মারছে। এ সব সহিংসতার টাকা তারা কোথা থেকে পাচ্ছে?’\nবিএনপি-জামায়াত জঙ্গিগোষ্ঠী আইএসের মতো জঙ্গি কায়দায় মানুষ মারছে বলেও অভিযোগ করেন তিনি।\nআওয়ামী লীগ সভানেত্রী বলেন, ‘যারা পুড়ে মারা যাচ্ছে তাদের কেমন করুণ মৃত্যু হচ্ছে তা কি তারা বোঝেন? আর যারা বেঁচে যাচ্ছেন তাদের কী যে জ্বালা নিয়ে থাকতে হচ্ছে, তাও কি তারা বোঝেন? তারা ভবিষ্যতে কী করবে?’\nদেশের মানুষের প্রতি জিঘাংসা থেকেই খালেদা পুড়িয়ে মারার নির্দেশ দিচ্ছেন কিনা প্রশ্ন রেখে তিনি বলেন, ‘খালেদা জিয়া হিরোইনের মতো কার্যালয়ে বসে আছেন। বিভিন্ন দলের নেতারা তার সঙ্গে সাক্ষাৎ করছেন। গণতন্ত্র নিয়ে কথা বলছেন। আর মানুষ পুড়িয়ে মারার নির্দেশ দিয়ে যাচ্ছেন।’\nশেখ হাসিনা প্রশ্ন রেখে বলেন, যাকে পুত্রশোকও ছুঁয়ে যায় না, তাকে অবরোধ-সহিংসতায় মানুষের মর্মান্তিক মৃত্যু টলাবে কী করে?\nতিনি বলেন, বিএনপি-জামায়াত হিতাহিত জ্ঞান হারিয়ে ফেলেছে। এজন্যই তারা বলতে পারছে কীসের আবার পরীক্ষা। আসলে মানুষের রক্তই বিএনপি-জামায়াত জোটের প্রেরণা।\nপ্রধানমন্ত্রী বলেন, ‘বিএনপি নেত্রী খালেদা জিয়া আর কত রক্ত চান? আর কত লাশ চান? আর কত লাশের বিনিময়ে তিনি এ ধ্বংসাত্মক কাজ বন্ধ করবেন?’\nতিনি বলেন, ‘সত্যিই বাংলাদেশের মানুষের দুর্ভাগ্য। যখন দেশ এগিয়ে যায় তখন কেউ না কেউ ব্যাঘাত ঘটায়। আমাদের এ পরিস্থিতি নিয়ন্ত্রণ করে এগিয়ে যেতে হবে।’\nশেখ হাসিনা বলেন, ‘সহিংসতা প্রতিরোধে যা করার দরকার তাই করব। এজন্য দেশবাসীর সাহায্য প্রয়োজন। বিশেষ করে যারা স্বাধীনতা ও মুক্তিযুদ্ধে বিশ্বাস করেন।’\nতিনি অভিযোগ করেন, ‘দেশের অর্থনৈতিক অগ্রগতি পেট্রোল বোমা মেরে চুরমার করা হচ্ছে। তারা বাংলাদেশের উন্নয়ন চায় না। পাকিস্তানীরাও ১৯৭১ সালে এমনটি চেয়েছিল। যে আন্দোলনে জনগণের সম্পৃক্ততা নেই সেটা আবার কোন আন্দোলন?’\nতিনি বলেন, দেশকে এ কোন জল্লাদখানা বানাতে চাচ্ছে বিএনপি-জামায়াত! ছেলে হারিয়ে যার নিজের শোক নেই, সে মানুষের শোক কি বুঝবে? ছেলের মৃত্যু পর তো তিনি অবরোধ তুলতে পারতেন।\nপ্রধানমন্ত্রী বলেন, ‘তিনি (খালেদা জিয়া) নির্বাচন করতে চাননি। আমি নিজে ফোন করেছি। কত অপমানিত হয়েছি। সে কথা চিন্তা করবে না মানুষ। সব জেনে, দেশের মানুষের কথা চিন্তা করে আমি ফোন করেছিলাম। ফোন করে যা শুনেছি তাতে তো আমি অভ্যস্ত না।’\nকার্যনির্বাহী কমিটির বৈঠকে আওয়ামী লীগের সাধারণ সম্পাদক সৈয়দ আশরাফুল ইসলাম, সভাপতিমণ্ডলীর সদস্য মতিয়া চৌধুরী, শেখ ফজলুল করিম সেলিম, ওবায়দুল করিম, গৃহায়ন ও গণপূর্তমন্ত্রী ইঞ্জিনিয়ার মোশাররফ হোসেন প্রমুখ উপস্থিত ছিলেন।\nTags: এসএসসি চলাকালীন, কর্মসূচি স্থগিত রাখার আহ্বান, প্রধানমন্ত্রী শেখ হাসিনা\nPrevious গণবিরোধী কর্মকর্তাদের তালিকা করবে ২০ দল\nNext রোববার থেকে ৭২ ঘণ্টার হরতাল


চট্টগ্রামের অবৈধ ইটভাটা উচ্ছেদে বাধা নেই - Bnanews24.com\nচট্টগ্রামের অবৈধ ইটভাটা উচ্ছেদে বাধা নেই\nবিএনএ,চট্টগ্রাম: চট্টগ্রামের ২৪টি ইটভাটা বন্ধ ও উচ্ছেদ না করার জন্য হাইকোর্টের দেওয়া নির্দেশ স্থগিত করে আদেশ দিয়েছেন আপিল বিভাগের চেম্বার জজ আদালত। এর ফলে এসব ইটভাটা উচ্ছেদে বাধা নেই বলে জানিয়েছেন আইনজীবীরা। বৃহস্পতিবার (৮ এপ্রিল) আপিল বিভাগের বিচারপতি হাসান ফয়েজ সিদ্দিকীর চেম্বার জজ আদালত এই আদেশ দেন।\nআদালতে এদিন ইটভাটার পক্ষে শুনানি করেন সানজিদা খানম। অন্যদিকে, পরিবেশ অধিদফতরের পক্ষে ছিলেন মনজিল মোরসেদ, সৈয়দ কামরুল হোসেন কিরণ এবং মুনতাসীর উদ্দিন আহমেদ। আর রাষ্ট্রপক্ষে ছিলেন ডেপুটি অ্যাটর্নি জেনারেল বিপুল বাগমার।\nমনজিল মোরসেদ বলেন, বিচারপতি মো. মজিবুর রহমান মিয়া এবং মো. কামরুল হোসেন মোল্লার আদালত গত বছরের ১৪ ডিসেম্বর চট্টগ্রামে অবৈধভাবে পরিচালিত সব ইটভাটা বন্ধের নির্দেশ দেন। ওই আদেশের বিরুদ্ধে একাধিক আপিল করা হলেও শুনানি শেষে চেম্বার জজ আদালত কোনো স্থগিতাদেশ দেননি। পরে উচ্ছেদ আদেশ সম্পূর্ণভাবে পালিত না হওয়ায় চট্টগ্রামের জেলা প্রশাসক ও পরিবেশ অধিদপ্তরের কর্মকর্তাদের ওপর আদালত অবমাননার রুল জারি করেন। এর মধ্যে চট্টগ্রামের কয়েকজন ইটভাটা মালিক তথ্য গোপন করে পুনরায় অপর একটি আদালতে পৃথক পৃথক আটটি রিট দায়ের করে ২৪টি ইটভাটা উচ্ছেদ অভিযান স্থগিতের আবেদন জানান।\nতাদের আবেদনের শুনানি শেষে গত ২২ মার্চ হাইকোর্টের বিচারপতি মো. খসরুজ্জামান এবং মো. মাহমুদ হাসান তালুকদারের দ্বৈত বেঞ্চ ৪৫ দিনের সময় মঞ্জুর করেন এবং এর মধ্যে উচ্ছেদ না করার নির্দেশ দেন।\nহাইকোর্টের ওই স্থগিতাদেশের বিরুদ্ধে পরিবেশ অধিদপ্তরের মহাপরিচালকের পক্ষে আপিল আবেদন করা হয়। ওই আবেদনের শুনানি শেষে চেম্বার জজ আদালত হাইকোর্টের দেয়া আদেশ স্থগিত করে আদেশ দেন। এই আদেশের ফলে ২৪টি ইটভাটায় উচ্ছেদে আর কোনো বাধা নেই।\nTotal Views and Shared: 113\nখাবারের ঘোষণায় এলো মদ-সিগারেট


শোকেসে কোরআন! মায়ের জায়গা বৃদ্ধাশ্রমে শোকেসে কোরআন! মায়ের জায়গা বৃদ্ধাশ্রমে – Weeklybangladeshny.net\nশোকেসে কোরআন! মায়ের জায়গা বৃদ্ধাশ্রমে\nকোরআন অবতীর্ণের মাস রমজান। মৌমাছি-মধুর নিবিড় বন্ধনের মতোই কোরআন ও রোজার বন্ধন। আল্লাহ বলেন, রোজার মাসে আমি কোরআন অবতীর্ণ করেছি, যা মানুষের জন্য কল্যাণময় পথের দিশা এবং যা কল্যাণ ও অকল্যাণের পার্থক্যকারী। বাকারা : ১৮৫\nহজরত আবদুল্লাহ ইবনে আমর (রা)-এর সূত্রে হজরত রাসুল (স) বলেছেন, রোজা ও কোরআন কেয়ামতের মাঠে বান্দার জন্য সুপারিশ করবে। রোজা বলবে, হে আল্লাহ আমার প্রতিপালক! আমি এই বান্দাকে দিনের বেলায় পানাহার ও স্ত্রী সম্ভোগ থেকে বিরত রেখেছিলাম। তার ক্ষমার জন্য আমার সুপারিশ গ্রহণ কর। কোরআন বলবে, আমি তাকে রাতের নিদ্রা থেকে বিরত রেখেছি, তার ক্ষমার জন্য আমার সুপারিশ গ্রহণ কর। কেয়ামতের মাঠে উভয়ের সুপারিশ গ্রহণ করা হবে। (বায়হাকি শরিফ)\nরোজার সওয়াব অর্জনে প্রধান অবলম্বন কোরআন তেলাওয়াত। তারাবিহ, তাহাজ্জত ও নফল নামাজে। অধিক তেলাওয়াতে অভ্যাস করা, সময়, সুযোগ বের করে\nতেলাওয়াতে ডুবে থাকা। হযরত রাসুল (স) বলেন, কোরআন তেলাওয়াতকারী প্রতিটি বর্ণে দশটি সওয়াব পায়। আমি বলছি না, ‘আলিফ লাম মিম’-এর মধ্যে একটি অক্ষর; বরং আলিফ আলাদা, লাম আলাদা, মিম আলাদা বর্ণ। সুনানে তিরমিজি : ৩০৭৫\nপ্রতিটির জন্য ভিন্ন সওয়াব। কোরআন তেলাওয়াতে দেহ-মন সজীব হয়ে ওঠে এবং আধ্যাত্মিক শক্তি বাড়ে।\nমনে রাখতে হবে, বাংলাদেশি মুদ্রার নাম টাকা। সৌদি আরবের রিয়াল, আমেরিকায় ডলার, ইউরোপে ইউরো। পরকালের একটিই মুদ্রা, যার নাম- সওয়াব। কোরআনের প্রতিটি বর্ণ পাঠে দশটি সওয়াব। রোজায় সত্তরটি। টাকা-রিয়াল-ডলার-ইউরো উপার্জনের চেয়ে চিরস্থায়ী জগৎ পরকালের সওয়াব উপার্জনের প্রতিযোগিতা করা উচিত। সওয়াব অর্জনে রোজার চেয়ে উত্তম সময় আর নেই।\nদুই. কোরআনের অর্থ ও মর্ম বোঝার গতি ক্রমেই কমে আসছে আমাদের জীবনে। শিল্পনন্দিত মুদ্রিত কোরআন বুকে নয়, আমরা সাজিয়ে রাখি শোকেসে। মাঝে-মধ্যে চুমো খেয়ে সম্মান জানাই। এমনও তো হয়, শ্রদ্ধাভরে ঘরের কোরআনটি পাঠিয়ে দিই মসজিদে। বাসাবাড়িতে এত সামগ্রীর ভিড়ে কোরআন রাখব কোথায়! ওই আদুরে ছেলের মতো, যে মাকে উদ্দেশ করে বলে, বাসায় তোমার কষ্ট হয়, বৃদ্ধাশ্রম ভালো লাগবে।\nবৃদ্ধ বাবা-মাকে বৃদ্ধাশ্রমের জীবন্ত কবরে পাঠিয়ে ছেলে যে তৃপ্তি পায়, ঘরের কোরআন মসজিদে পাঠিয়েও আমাদের সে রকম উপলব্ধি। সত্যিই কোরআনের মর্মকথা আমরা বুঝি না। খুব সহজে রঙিন মোড়কে আমরা কোরআন পেয়েছি বলে। বুখারি শরিফে আছে- একটি আয়াতের জন্য সাহাবিরা দিনের পর দিন পথে অপেক্ষার কষ্ট আমরা কি অনুভব করতে পারব? আল্লাহ বলেন, এক কল্যাণময় কিতাব আমি অবতীর্ণ করেছি, যেন মানুষ কোরআন অনুভব করে। বোধসম্পন্ন ব্যক্তিরা তা উপদেশ হিসেবে গ্রহণ করে। (সূরা সদ : ২৯)।\nদয়াময় প্রভু! কোরআনের মর্মোপলব্ধি করার শক্তি দাও আমাদের।


সেচের পানি নিয়ে ঈশ্বরগঞ্জে সংঘর্ষ নারীসহ আহত ১০...-474330 | কালের কণ্ঠ | kalerkantho\nসেচের পানি নিয়ে ঈশ্বরগঞ্জে সংঘর্ষ নারীসহ আহত ১০\nময়মনসিংহের ঈশ্বরগঞ্জ উপজেলার উত্তর দত্তগ্রাম এলাকায় গতকাল সোমবার সেচের পানি নিয়ে দুই পক্ষের মধ্যে সংঘর্ষ বাঁধে। এতে উভয় পক্ষে নারীসহ কমপক্ষে ১০ জন আহত হয়েছেন। গুরুতর আহত পাঁচজনকে ভর্তি করা হয়েছে ময়মনসিংহ মেডিক্যাল কলেজ হাসপাতালে। তাঁরা হলেন মো. মাহফুজ মিয়া, আলেয়া খাতুন, শামছুন্নাহার, এমদাদুল হক ও আবদুল মজিদ।\nস্থানীয় লোকজনের সঙ্গে কথা বলে জানা যায়, সেচের পানির জন্য ৯ নম্বর ওয়ার্ডের ইউপি সদস্য মো. নুরুল আমীন এবং একই গ্রামের কৃষক মো. আবদুর রশিদের পক্ষের লোকজনের মধ্যে ওই সংঘর্ষ হয়। নুরুল আমীনের স্ত্রী কুলসুম আক্তার জানান, গ্রামের কৃষক সমিতির মালিকানাধীন গভীর নলকূপ লিজ নিয়ে পরিচালনা করছেন তাঁর স্বামী। একই গ্রামের কৃষক আবদুর রশিদের ২০০ শতক জমি এই নলকূপের আওতায়। কুলসুম অভিযোগ করে বলেন, রশিদ টাকা না দিয়ে সেচের পানি নেওয়ার জন্য জোর খাটান। কিন্তু টাকা ছাড়া সেচের পানি দিতে রাজি না হলে গত রবিবার কাওরান বাজারে তাঁর স্বামী নুরুল আমীনকে ভয় দেখান রশিদ। পরে গতকাল সকালে রশিদের পক্ষের লোকজন তাদের বাড়িঘরে হামলা চালিয়ে মারধর করে চারজনকে আহত করে। মরছব আলী নামের এক কৃষক বলেন, ইচ্ছা করেই এই হামলা চালিয়ে লোকজনকে আহত করা হয়েছে।


Dec 15, 2020 / 10:14pm\nভাস্কর্য ইস্যুতে চলমান বিতর্কে ইসলাম ধর্মের অপব্যাখাকারীদের উদ্দেশ্য করে আওয়ামী লীগের যুগ্ম-সাধারণ সম্পাদক মাহবুব-উল-আলম হানিফ বলেছেন, নবী করিম (স.) কখনো প্লেনে ওঠেননি, আপনারা কেন প্লেনে ওঠেন?\nমঙ্গলবার (১৫ ডিসেম্বর) তিনি আরও বলেন, নবী কখনো ছবি তোলেননি, আপনারা ছবি তোলেন, নবী প্লেনে ওঠেননি, আপনারা ওঠেন কেন? নবী গাড়িতে ওঠেননি, আপনারা কেন গাড়িতে ওঠেন? ইসলাম কখনো এ কথা বলে নাই, ইসলাম হচ্ছে সবচেয়ে যুগোপযোগী ও সেরা ধর্ম।\nজাতীয় প্রেসক্লাব মিলনায়তনে স্বাধীনতা স্বতন্ত্র ইবতেদায়ী মাদ্রাসা শিক্ষক পরিষদ আয়োজিত ‘মুক্তিযুদ্ধের চেতনা ও বর্তমান প্রেক্ষাপট: শিক্ষক সমাজের করণীয়’ শীর্ষক আলোচনা সভায় প্রধান অতিথির বক্তব্যে এসব কথা বলেন মাহবুব-উল-আলম হানিফ।\nতিনি বলেন, আমাদের সৃষ্টি যদি কোরআন অনুযায়ী হয়, তাহলে আল্লাহ রাব্বুল আলামিন সৃষ্টি করার পর আমরা কথা বলার কে? কে অধিকার দিয়েছে? আল্লাহপাক তো ঠিক করে দিয়েছেন, যার যার ধর্ম সে সে পালন করবে।\nএদিন বিএনপি মহাসচিব মির্জা ফখরুলকে স্বাধীনতাবিরোধী পরিবারের সন্তান অ্যাখ্যা দিয়ে হানিফ বলেন, আজ স্বাধীনতার পক্ষের শক্তি সবাই ভাস্কর্য ইস্যুতে এক। এমনকি সরকারি চাকরিজীবী, যারা সরকারি কর্মকর্তা, তারাও এ দেশের সন্তান। তারাও বঙ্গবন্ধুর ভাস্কর্য ভাঙচুরের প্রতিবাদ করেছে। কিন্তু ওই বিএনপি মহাসচিব মির্জা ফখরুল ইসলাম আলমগীর এ বিষয়ে নীরব। আমি বলব— মির্জা ফখরুল সাহেব, অন্তরে স্বাধীনতার চেতনা ধারণ করার চেষ্টা করেন।\nস্বাধীনতা স্বতন্ত্র ইবতেদায়ি মাদ্রাসা শিক্ষক পরিষদের সভাপতি এস এম জয়নুল আবেদীনের সভাপতিত্বে সভায় অন্যদের মধ্যে বক্তব্য রাখেন পরিষদের সাধারণ সম্পাদক অধ্যক্ষ শাহজাহান আলম সাজু, যুগ্ম সম্পাদক অধ্যক্ষ সাইদুর রহমান পান্না, সাংগঠনিক সম্পাদক অধ্যক্ষ তেলাওয়াত হোসেন খান ও অধ্যক্ষ মাওলানা মাহবুবুর রহমান।\nস্বাগত বক্তব্য রাখেন শিক্ষক পরিষদের মহাসচিব তাজুল ইসলাম ফরাজী।\nতুরস্কে মার্কিন ছোবল: এরদোয়ানের পাশে থাকার ঘোষণা ইরানের